CELEX: 52021PC0805
Language: fi
Date: 2021-12-15
Title: Ehdotus EUROOPAN PARLAMENTIN JA NEUVOSTON ASETUS metaanipäästöjen vähentämisestä energia-alalla ja asetuksen (EU) 2019/942 muuttamisesta

EUROOPAN
                     KOMISSIO
                                            Bryssel 15.12.2021
                                            COM(2021) 805 final
                                            2021/0423 (COD)
                                   Ehdotus
         EUROOPAN PARLAMENTIN JA NEUVOSTON ASETUS
   metaanipäästöjen vähentämisestä energia-alalla ja asetuksen (EU) 2019/942
                               muuttamisesta
                    (ETA:n kannalta merkityksellinen teksti)
    {SEC(2021) 432 final} - {SWD(2021) 459 final} - {SWD(2021) 460 final}
FI                                                                           FI
 ---pagebreak---                                                 PERUSTELUT
   1.         EHDOTUKSEN TAUSTA
   •          Ehdotuksen perustelut ja tavoitteet
   Unioni on Euroopan vihreän kehityksen ohjelman myötä määritellyt tasaisen polun kohti
   ilmastoneutraaliutta vuoteen 2050 mennessä talouden kaikkien sektorien perusteellisen
   hiilestä irtautumisen kautta. Tavoitteena on myös suojella, hoitaa ja lisätä EU:n
   luonnonpääomaa sekä suojella kansalaisten terveyttä ja hyvinvointia ympäristöön liittyviltä
   riskeiltä ja ympäristövaikutuksilta. Metaani on voimakas kasvihuonekaasu – sen
   ilmastonmuutosta voimistava vaikutus on hiilidioksidin jälkeen suurin, ja sen osuus ilmaston
   lämpenemisestä on tällä hetkellä noin kolmannes. Vaikka metaani pysyy ilmakehässä
   hiilidioksidia lyhyemmän aikaa (10–12 vuotta, kunnes se hapettuu hiilidioksidiksi, joka jatkaa
   lämmön sitomista), se on molekyylitasolla paljon voimakkaampi ilmastotekijä (sen ilmakehän
   lämmitysvaikutuspotentiaali on 28 kertaa suurempi kuin hiilidioksidin 100 vuoden aikana ja
   86 kertaa suurempi kuin hiilidioksidin 20 vuoden aikana). Lisäksi metaani edistää otsonin
   muodostumista. Otsoni on voimakas ilmansaaste, joka aiheuttaa vakavia terveysongelmia.
   Noin 60 prosenttia maailman metaanipäästöistä on ihmisen toiminnan aiheuttamia. Arvioiden
   perusteella suurimmat päästöt aiheutuvat fossiilisten polttoaineiden tuotannosta ja käytöstä
   (neljäsosan ja kolmasosan välillä), jätteistä (noin neljäsosa) ja maataloudesta (noin puolet
   metaanin kokonaispäästöistä), erityisesti tehotuotannosta.
   Hallitustenvälinen ilmastonmuutospaneeli, jäljempänä ’IPCC’, on todennut, että
   metaanipäästöjä on vähennettävä huomattavasti vuoteen 2030 mennessä, jotta pysytään
   vuoden 2050 maailmanlaajuisessa lämpötilatavoitteessa1 eli että lämpötila nousee enintään
   1,5 °C (tai edes enintään 2 °C). IPCC:n tuoreimmassa raportissa korostetaan, että metaani on
   yksi pääasiallisista kasvihuonekaasuista, jotka ovat vastuussa ilmastonmuutoksesta.
   Raportissa todetaan, että metaanipäästöt ovat suurempia kuin koskaan ja ylittävät selvästi
   päästötasot, joilla lämpeneminen voitaisiin rajoittaa 1,5 °C:seen. Siksi metaanipäästöjä on
   vähennettävä jyrkästi, nopeasti ja kestävästi maailman lämpenemisen hidastamiseksi ja
   ilmanlaadun parantamiseksi. On tärkeää huomata, että raportin johtopäätösten mukaan
   metaanin lisääntyminen ilmakehässä johtuu ihmisen toiminnasta ja fossiiliset polttoaineet ovat
   ainakin vuodesta 2007 lähtien edistäneet metaanipäästöjen kasvua merkittävästi maatalouden
   (pääasiassa karjan) ja jäteveden ohella.
   Vuoden 2030 ilmastotavoitteita koskevan suunnitelman vaikutustenarvioinnissa todetaan, että
   metaanipäästövähennyksiä voidaan toteuttaa EU:ssa kustannustehokkaimmin energia-alalla.
   Nämä päästöt ovat rajat ylittävä ongelma, ja sääntelyn koordinoimattomuus eri jäsenvaltioissa
   ja aloilla luo aukkoja ja tehottomuutta ja voi heikentää unionin energian sisämarkkinoiden
   toimintaa. Koska suurin osa unionissa kulutettuun fossiiliseen energiaan liittyvistä
   metaanipäästöistä syntyy unionin rajojen ulkopuolella, tällä osa-alueella voidaan saada
   tuloksia vain jäsenvaltioiden yhteisillä toimilla.
   Unioni ja Yhdysvallat ilmoittivat syyskuussa 2021 maailmanlaajuisesta metaanilupauksesta
   Global Methane Pledge, joka tarkoittaa poliittista sitoutumista maailmanlaajuisten
   metaanipäästöjen vähentämiseen kaikilla metaanipäästöjä aiheuttavilla aloilla 30 prosentilla
   1
            IPCC, 2021: Summary for Policymakers. Teoksessa Climate Change 2021: The Physical Science Basis.
            Contribution
            of Working Group I to the Sixth Assessment Report of the Intergovernmental Panel on Climate Change,
            Cambridge University Press. Painossa.
FI                                                      1                                                       FI
 ---pagebreak---    vuoteen 2030 mennessä (vuoden 2020 tasosta). Sitoumus annettiin YK:n
   ilmastonmuutoskonferenssissa (COP26) Glasgow’ssa marraskuussa 2021. Yli sata maata on
   sitoutunut tukemaan lupausta, mikä vastaa lähes puolta ihmisen toiminnasta aiheutuvista
   metaanipäästöistä maailmassa. Maailmanlaajuiseen metaanilupaukseen sisältyy sitoumus
   pyrkiä käyttämään parhaita käytettävissä olevia inventaariomenetelmiä metaanipäästömäärien
   määrittämiseksi keskittyen erityisesti suuriin päästölähteisiin.
   Asetuksen yleisenä tavoitteena on energian sisämarkkinoiden toiminnan yhteydessä säilyttää
   ympäristön tila ja parantaa sitä vähentämällä EU:ssa tuotetun tai kulutetun fossiilisen energian
   metaanipäästöjä ja samanaikaisesti varmistaa unionin toimitusvarmuus.
   Erityistavoitteiksi on asetettu seuraavat:
            (i)     Parannetaan EU:ssa tuotettuun ja kulutettuun energiaan liittyviä tärkeimpiä
                   metaanipäästöjen lähteitä koskevien tietojen tarkkuutta. Tavoitteena on
                   varmistaa omaisuuserätason tietojen saatavuus ja päästömäärän luotettava
                   määrittäminen ja siten lisätä mittausten tarkkuutta – mukaan lukien
                   kasvihuonekaasujen        inventaariotietojen    raportointi  ilmastonmuutosta
                   koskevalle Yhdistyneiden Kansakuntien puitesopimuksen sihteeristölle
                   (UNFCCC) – sekä mahdollisuutta toteuttaa asianmukaisia toimenpiteitä niiden
                   lieventämiseksi.
            (ff)   Varmistetaan metaanipäästöjen tehokkaampi vähentäminen koko energian
                   toimitusketjussa EU:ssa. Tällä erityistavoitteella pyritään korjaamaan
                   markkinoiden toimintapuutteita, jotka aiheuttavat sen, että yrityksissä ei
                   vähennetä metaanipäästöjä tarpeeksi.
            (ccc) Parannetaan tietojen saatavuutta, jotta voidaan tarjota kannustimia EU:hun
                   tuotavaan fossiiliseen energiaan liittyvien metaanipäästöjen vähentämiseen.
                   Koska suurin osa EU:ssa kulutettuun fossiiliseen energiaan liittyvistä
                   metaanipäästöistä syntyy EU:n ulkopuolella, tällä erityistavoitteella pyritään
                   asettamaan kannustimia metaanipäästöjen vähentämiseen kumppanimaissa
                   lisäämällä markkinoiden avoimuutta.
   •        Yhdenmukaisuus muiden alaa koskevien politiikkojen säännösten kanssa
   Unioni on sisällyttänyt asetuksella (EU) 2021/1119 (eurooppalainen ilmastolaki)
   lainsäädäntöön tavoitteen koko talouden laajuisesta ilmastoneutraaliudesta vuoteen 2050
   mennessä ja vahvistanut myös kasvihuonekaasujen nettopäästöille (päästövähennysten
   jälkeen) unionin sisäisen sitovan vähennysvelvoitteen, joka on vähintään 55 prosenttia alle
   vuoden 1990 tason vuoteen 2030 mennessä.
   Ehdotus perustuu unionin vuoden 2030 ilmastotavoitesuunnitelmaan ja sen
   vaikutustenarviointiin. Ilmastotavoitesuunnitelmassa osoitettiin mallinnettujen skenaarioiden
   perusteella, että nostettu ilmastotavoite, joka koskee kasvihuonekaasujen nettopäästöjen
   vähentämistä vähintään 55 prosentilla vuoteen 2030 mennessä, on toteutettavissa ja
   mahdollistaa sujuvan kehityspolun kohti ilmastoneutraaliutta vuonna 2050. Siinä korostetaan
   myös tarvetta lisätä metaanipäästöjen vähennyksiä.
   Euroopan vihreän kehityksen ohjelmassa yhdistetään kattava joukko toisiaan vahvistavia
   toimenpiteitä ja aloitteita, joilla pyritään saavuttamaan ilmastoneutraalius unionissa vuoteen
   2050 mennessä. Euroopan vihreän kehityksen ohjelmaa koskevassa tiedonannossa2 todetaan,
   2
           COM(2019) 640 final.
FI                                                  2                                               FI
 ---pagebreak---    että kaasualan hiilestä irtautumista helpotetaan muun muassa puuttumalla energiaan liittyviin
   metaanipäästöihin. Komissio hyväksyi lokakuussa 2020 metaanipäästöjen vähentämistä
   koskevan EU:n strategian, jäljempänä ’metaanistrategia’, jossa esitetään toimenpiteitä
   metaanipäästöjen vähentämiseksi EU:ssa, myös energia-alalla, ja kansainvälisesti.
   Asetuksessa (EU) 2018/1999 (hallinnosta annettu asetus) edellytetään, että jäsenvaltiot ottavat
   käyttöön        kansallisia     inventaariojärjestelmiä       ihmisen       toiminnasta        aiheutuvien
   kasvihuonekaasupäästöjen arvioimiseksi ja näistä kansallisista ennusteista raportoimiseksi.
   Raportointi tehdään IPCC:n ohjeiden mukaisesti, ja se perustuu usein oletuspäästökertoimiin
   suorien lähdetason mittausten sijaan, mikä aiheuttaa epävarmuutta päästöjen täsmällisen
   alkuperän, tiheyden ja suuruusluokan suhteen.
   Öljyn ja fossiilisen kaasun etsinnän ja tuotannon, fossiilisen kaasun keräämisen, jalostuksen,
   siirron, jakelun ja maanalaisen varastoinnin sekä nestemäisen fossiilisen kaasun (LNG)
   terminaalien ja toiminnassa olevien, suljettujen tai hylättyjen hiilikaivosten tasolla syntyviä
   metaanipäästöjä ei säännellä erityisesti unionin tasolla.
   Tällä hetkellä tarkistettavana olevassa direktiivissä 2010/75/EU, jäljempänä
   ’teollisuuspäästödirektiivi’, säännellään teollisuuslaitosten aiheuttamia epäpuhtauspäästöjä
   erityisesti asettamalla lupaehdoiksi päästöjen raja-arvot, jotka perustuvat parhaisiin
   käytettävissä oleviin tekniikoihin. Teollisuuspäästödirektiivi kattaa mineraaliöljyn ja -kaasun
   jalostuksen, mutta se ei kata fossiilisen kaasun tuotantoketjun alkupäätä, keskivaihetta ja
   loppupäätä (LNG, kaasun maanalainen varastointi, siirto ja jakelu) eikä kivihiilen louhintaa.
   Teollisuuspäästödirektiiviin läheisesti liittyvässä asetuksessa (EY) N:o 166/20063
   (epäpuhtauksien päästöjä ja siirtoja koskevasta eurooppalaisesta rekisteristä annettu asetus,
   jäljempänä ’E-PRTR-asetus’) edellytetään raportoimista maanalaisen kaivoslouhinnan ja
   siihen liittyvän toiminnan epäpuhtauksien päästöistä, kuten metaanipäästöistä, jos ne ylittävät
   kynnysarvon, joka on 100 000 kg/vuosi. Metaanipäästöjen mittaamisen osalta E-PRTR-
   ohjeiden4 lisäyksessä 3 viitataan ISO-standardiin (ISP/TC 146/SC 1/WG 22), jota laaditaan
   parhaillaan. Myös E-PRTR-asetusta tarkistetaan parhaillaan. Teollisuuspäästödirektiivin ja E-
   PRTR-asetuksen tarkistuksessa otetaan huomioon tarve välttää kaksinkertainen sääntely.
   Tämä ehdotus täydentää siten näitä kahta säädöstä, koska se kattaa koko fossiilisen energian
   toimitusketjun metaanipäästöt.
   Euroopan komissio hyväksyi 14 päivänä heinäkuuta 2021 joukon lainsäädäntöehdotuksia,
   joissa esitetään, miten se aikoo saavuttaa ilmastoneutraaliuden EU:ssa vuoteen 2050
   mennessä. Niihin sisältyy myös välitavoite, joka koskee kasvihuonekaasupäästöjen
   vähentämistä vähintään 55 prosentilla vuoteen 2030 mennessä. Tässä yhteydessä seuraavilla
   aloitteilla on asiaankuuluvat yhteydet metaanipäästöjen mittaamiseen ja vähentämiseen:
   Asetuksessa (EU) 2018/842, jäljempänä ’taakanjakoasetus’, asetetaan jäsenvaltioiden
   maakohtaiset sitovat vuosittaiset kasvihuonekaasujen päästötavoitteet vuosiksi 2021–2030
   aloille, joita ovat liikenne (ilman ilmailua), rakennukset, maatalous, jätteet, teollisuus ja ne
   energia-alan osat, jotka eivät kuulu EU:n nykyisen päästökauppajärjestelmän (ETS) piiriin.
   Metaani kuuluu sen soveltamisalaan myös 14 päivänä heinäkuuta 2021 hyväksytyssä
   tarkistamista koskevassa ehdotuksessa. Tämä aloite täydentää taakanjakoasetusta, jossa
   otetaan käyttöön metaanipäästöjen vähentämistä koskevia erityistoimenpiteitä, koska
   taakanjakoasetuksessa ei säädetä tällaisista toimenpiteistä vaan jätetään jäsenvaltioille jonkin
   3
            Euroopan parlamentin ja neuvoston asetus (EY) N:o 166/2006, annettu 18 päivänä tammikuuta 2006,
            epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston
            direktiivien 91/689/ETY ja 96/61/EY muuttamisesta (EUVL L 33, 4.2.2006).
   4
            Guidance Document for the implementation of the European PRTR, Euroopan komissio (2006).
FI                                                      3                                                      FI
 ---pagebreak---    verran liikkumavaraa siinä, miten vaaditut kasvihuonekaasupäästöjen vähennykset
   saavutetaan parhaiten. Näillä toimenpiteillä autetaan jäsenvaltioita täyttämään tavoitteensa, ja
   ne voivat myös lisätä kustannustehokkuutta taakanjakoasetuksen tavoitteiden saavuttamisessa,
   koska taakanjakoasetuksessa jäsenvaltioille tarjotaan mahdollisuus keskinäiseen kauppaan.
   Ehdotuksessa asetuksen (EU) 2018/841, jäljempänä ’LULUCF-asetus’, muuttamisesta osana
   55-valmiuspakettia asetetaan EU:n yleinen tavoite hiilen poistamiselle luonnollisten nielujen
   avulla. Kansalliset tavoitteet edellyttävät, että jäsenvaltiot huolehtivat hiilinieluista ja
   laajentavat niitä. Ehdotuksessa määritellään myös unionin ilmastoneutraaliustavoite vuodeksi
   2035 maankäytön, metsätalouden ja maatalouden aloilla, mukaan lukien maatalouden muut
   kuin hiilidioksidipäästöt eli metaanipäästöt.
   Direktiivi (EU) 2018/2001, jäljempänä ’uusiutuvan energian direktiivi’, on EU:n tärkein
   uusiutuvista lähteistä peräisin olevan energian edistämistä koskeva väline, jolla helpotetaan
   fossiilisten energialähteiden asteittaista korvaamista uusiutuvilla energialähteillä. Lisäksi se
   sisältää kasvihuonekaasujen vähennysten oletusarvot, mukaan lukien arviot biokaasun ja
   biometaanin tuotannon metaanihäviöistä, jotka voivat olla biokaasun ja biometaanin
   kestävyyden kannalta merkityksellisiä. Tuottajat voivat käyttää näitä oletusarvoja
   raportoidessaan tuotantonsa kasvihuonekaasusäästöistä osoittaakseen täyttävänsä uusiutuvan
   energian direktiivin kestävyysvaatimukset ja tarjotakseen epäsuoria kannustimia
   metaanipäästöjen vähentämiseen.
   Sisätilojen lämmitys- ja jäähdytyslaitteiden metaanipäästöt sisältyvät useisiin ekologista
   suunnittelua ja energiamerkintöjä koskeviin säädöksiin, joissa säädetään tuotteiden, kuten
   kodinkoneiden, tieto- ja viestintätekniikan ja tekniikan ympäristönsuojelun tason parantamista
   koskevista säännöistä.
   Euroopan komissio ehdottaa myös direktiivin 2009/73/EY ja asetuksen (EY) N:o 715/2009
   tarkistamista hiilestä irtautuneiden vety- ja kaasumarkkinoiden syntymisen helpottamiseksi
   laatimalla uusi markkinasuunnitelma, joka helpottaa uusiutuvien ja vähähiilisten kaasujen
   pääsyä putkilinjoihin, jotta voidaan toisaalta luoda edellytykset vetymarkkinoille ja toisaalta
   poistaa olemassa olevan maakaasuverkon hiilestä irtautumisen esteitä. Ehdotus täydentää
   direktiiviä, koska se parantaa fossiilisen kaasun ilmastotehokkuutta sinä aikana, kun se
   korvataan vähitellen uusiutuvilla ja vähähiilisillä kaasuilla.
   •         Yhdenmukaisuus unionin muiden politiikkojen kanssa
   Tämä ehdotus täydentää maatalous- ja jätealalla metaanipäästöjen vähentämiseksi toteutettuja
   toimia.
   Pellolta pöytään -strategiassa5 käsitellään useita maatalousalan haasteita. Komissio on
   perustanut asiantuntijaryhmän, jonka tehtävänä on analysoida elinkaarenaikaisten
   metaanipäästöjen mittareita. Komissio laatii yhteistyössä alan asiantuntijoiden ja
   jäsenvaltioiden kanssa katsauksen parhaista käytännöistä ja saatavilla olevista tekniikoista
   selvittääkseen ja edistääkseen innovatiivisten vähentämistoimenpiteiden laajempaa
   käyttöönottoa. Kannustaakseen maatiloja tekemään hiilitaselaskelmia komissio laatii
   vuoteen 2022 mennessä digitaalisen mallipohjan (”hiilinavigaattorin”) hiilen seurantaan ja
   ohjeet yleisistä menetelmistä kasvihuonekaasupäästöjen ja ‑poistumien laskentaa varten.
   Komissio edistää vuodesta 2021 lähtien päästövähennysteknologian käyttöönottoa edistämällä
   hiiltä sitovan viljelyn laajempaa hyödyntämistä jäsenvaltioissa ja niiden yhteisen
   maatalouspolitiikan        strategiasuunnitelmissa.      Komissio       ehdottaa      Horisontti
   Eurooppa -puiteohjelman vuosien 2021–2024 strategiseen suunnitelmaan kohdennettua
   5
            COM(2020) 381 final.
FI                                                  4                                               FI
 ---pagebreak---    tutkimusta eri tekijöistä, joiden avulla kasvihuonekaasupäästöjä vähennetään vaikuttavasti,
   keskittyen teknologiaan ja luontopohjaisiin ratkaisuihin sekä ruokavaliomuutoksiin johtaviin
   tekijöihin. Komissio harkitsee myös, että osa karjankasvatuksesta sisällytettäisiin
   teollisuuspäästödirektiivin soveltamisalaan, mikä voisi osaltaan hillitä alan metaanipäästöjä.
   Jätealan metaanipäästöt katetaan nykyisillä ja tulevilla suunnitelluilla ympäristölainsäädännön
   muutoksilla. Direktiivissä (EU) 2018/850, jäljempänä ’kaatopaikkadirektiivi’, kaatopaikkojen
   pitäjiä vaaditaan huolehtimaan, että kaatopaikkakaasu käytetään energian tuottamiseen tai
   käsitellään polttamalla. Kun kaatopaikkadirektiiviä tarkistetaan vuonna 2024, komissio
   harkitsee lisätoimia, joilla voidaan parantaa kaatopaikkakaasun käyttöä, minimoida sen
   haitalliset ilmastovaikutukset ja hyödyntää sen avulla mahdollisesti saatava energiansäästö.
   Lisäksi teollisuuspäästödirektiivin käynnissä olevassa tarkistuksessa harkitaan muun muassa
   kaatopaikkojen metaanipäästöjä koskevien parhaiden käytettävissä olevien tekniikoiden
   hyväksymistä. EU:n jätelainsäädäntöön tehtyihin viimeaikaisiin (2018) muutoksiin sisältyi
   velvoite alkaa kerätä biohajoava jäte erikseen vuoteen 2024 mennessä, ja muutosten myötä
   asetettiin uusi tavoite, jonka mukaan kaatopaikalle päätyvän jätteen osuus saa olla enintään
   kymmenen prosenttia vuonna 2035. Näiden muutosten seurauksena kaatopaikkojen
   metaanipäästöjen odotetaan vähenevän entisestään. Nykyisessä sääntelykehyksessä –
   yhdyskuntajätevesien käsittelyä koskevassa direktiivissä6 ja puhdistamolietedirektiivissä7 –
   kasvihuonekaasupäästöjä ei pyritä torjumaan erikseen jäteveden ja puhdistamolietteen
   käsittelyn ja käytön yhteydessä. Yhdyskuntajätevesien käsittelystä annetun direktiivin
   täytäntöönpano on kuitenkin auttanut ehkäisemään merkittäviä metaanipäästöjä, kun jätevedet
   on kerätty ja ne on käsitelty tehokkaissa keskitetyissä laitoksissa. Yhdyskuntajätevesien
   käsittelyä koskevaa direktiiviä tarkistetaan parhaillaan. Puhdistamolietedirektiivissä säädetään
   jätevesilietteen käytöstä ympäristön ja erityisesti maaperän suojelemiseksi saastuneen lietteen
   haitallisilta vaikutuksilta, kun sitä käytetään maataloudessa.
   2.        OIKEUSPERUSTA,                              TOISSIJAISUUSPERIAATE                     JA
             SUHTEELLISUUSPERIAATE
   •         Oikeusperusta
   Tämän aloitteen oikeusperusta on Euroopan unionin toiminnasta tehdyn sopimuksen (SEUT)
   194 artiklan 2 kohta, jossa annetaan unionille valtuudet säätää unionin energiapolitiikan
   tavoitteiden saavuttamiseksi tarvittavista toimenpiteistä. Ehdotus koskee ainoastaan energia-
   alaa, ja sillä edistetään 194 artiklan 1 kohdassa esitettyjä unionin energiapoliittisia tavoitteita,
   erityisesti energiamarkkinoiden toimivuutta, yhdenmukaistamalla metaanin tarkkailu-,
   raportointi- ja vähennyssääntöjä, jotka edistävät ympäristön säilyttämistä ja parantamista.
   •         Toissijaisuusperiaate (jaetun toimivallan osalta)
   Energia-alan metaanipäästöt ovat rajat ylittävä ongelma, ja ne vaihtelevat unionissa
   kansallisella ja alueellisella tasolla. Ne ovat kaikissa jäsenvaltioissa vaihtelevassa määrin
   merkityksellisiä riippuen jäsenvaltioiden energialähteiden yhdistelmästä ja luonnonvaroista,
   kuten siitä, kuinka monta maanalaista hiilikaivosta on toiminnassa tai suljettu tai kuinka
   paljon fossiilista kaasua tuotetaan tai kuljetetaan. Jo kaasuinfrastruktuurin laajuus osoittaa,
   että ongelman ulottuvuus on unionin laajuinen: siirtoputkia on kaikissa jäsenvaltioissa
   yhteensä noin 190 000 kilometriä.
   6
            Neuvoston direktiivi 91/271/ETY, annettu 21 päivänä toukokuuta 1991, yhdyskuntajätevesien
            käsittelystä.
   7
            Neuvoston direktiivi 86/278/ETY, annettu 12 päivänä kesäkuuta 1986, ympäristön, erityisesti
   maaperän, suojelusta käytettäessä puhdistamolietettä maanviljelyssä.
FI                                                        5                                             FI
 ---pagebreak---    Päästöjen raportoinnin taso ja vähentämistoimenpiteiden soveltamisala vaihtelevat
   jäsenvaltioittain ja alasektoreittain. Yksityisiä ja vapaaehtoisia aloitteita on useita, mutta ne
   ovat soveltamisalan, osallistumisen ja täytäntöönpanokelpoisuuden rajoitusten vuoksi
   riittämättömiä. Moninaiset kansalliset lähestymistavat voivat johtaa epäjohdonmukaisuuteen
   sääntelykohtelussa eri jäsenvaltioissa ja tästä johtuen lisätä useammassa kuin yhdessä
   jäsenvaltiossa toimivien yritysten hallinnollista taakkaa, mahdollisesti haitata
   sisämarkkinoiden toimintaa luomalla esteitä toiminnanharjoittajille ja vaikeuttaa
   vertailukelpoisten tietojen keräämistä koko unionissa.
   Koska suurin osa unionissa kulutettuun fossiiliseen energiaan liittyvistä metaanipäästöistä
   syntyy unionin rajojen ulkopuolella, jäsenvaltioiden yhteinen toiminta tuottaisi
   todennäköisemmin tuloksia toimitusketjun näille osille ja säilyttäisi energian
   sisämarkkinoiden eheyden.
   Edellä esitetyn perusteella unionin tason yhtenäinen politiikka edistäisi metaanipäästöjen
   vähentämistä koko unionissa. Metaanin mittaamiseen ja päästöjen vähentämiseen tähtäävien
   toimenpiteiden vaikutukset ja vastaavat vaikutukset innovointiin, kustannustehokkuuteen ja
   tasapuolisiin toimintaedellytyksiin sisämarkkinoiden toimivuuden säilyttämisessä antavat
   aihetta jäsenvaltioiden rajat ylittävän toiminnan koordinoimiseen. Unionin energia-alan
   koordinoiduilla toimintapolitiikoilla on paljon suuremmat mahdollisuudet vähentää
   metaanipäästöjä kuin hajanaisilla kansallisilla toimilla. Unionin tasolla toteutettavat
   koordinoidut toimet helpottavat myös jäsenvaltioiden ja yksityisten tahojen erilaisten
   toimintavalmiuksien kokonaisvaltaista huomioon ottamista. Lisäksi ne tarjoavat toimijoille
   yhden yhteisen sääntelyjärjestelmän edut eli helpottavat sääntöjen noudattamista ja keventävät
   hajanaisten sääntöjen soveltamiseen liittyvää hallinnollista taakkaa kaikissa jäsenvaltioissa.
   Unionin tason metaanipolitiikka tuottaa kansainvälisille ilmastotoimille merkittävää lisäarvoa.
   Kehittämällä lainsäädäntöä, jolla minimoidaan energia-alan metaanipäästöt, unioni lähettää
   ulkoisille toimijoille vahvan poliittisen signaalin ja lisää tietoisuutta metaanipäästöjen
   haitallisista vaikutuksista ilmastoon. Tämä signaali kannustaa unionin kumppaneita
   puuttumaan metaanipäästöongelmaan energia-alalla, minkä lisäksi se johtaa kansainvälisen
   kumppanuuden luomiseen ja asettaa näin unionin johtoasemaan metaanipäästöjen torjunnassa.
   Näin ollen metaanipäästöjen vähentämiseen liittyvät haasteet edellyttävät yhdenmukaistettua
   ja koordinoitua lähestymistapaa, eivätkä yksittäiset jäsenvaltiot pysty ratkaisemaan niitä
   tehokkaasti. Unionin toiminta on siten toissijaisuusperiaatteen perusteella SEUT-sopimuksen
   194 artiklan mukaisesti oikeutettua.
   •         Suhteellisuusperiaate
   Ehdotuksessa on asetettu huolellisesti tasapainoon toisaalta jäsenvaltioiden kansallisia
   korjaavia toimia, kannustimien asettamista teknologiselle innovoinnille tai erityisten
   resurssien tasosta päättämistä koskevan sääntelyn vapaus ja toisaalta tarve puuttua
   metaanipäästöjä koskeviin ongelmiin, jotka on ratkaistava unionin tasolla.
   Kuten vaikutustenarvioinnin luvussa 6 kuvataan, ehdotukseen liittyvät kustannukset ja
   sääntelytaakka on pidetty mahdollisimman pieninä. Ehdotuksessa esitetyt toimenpiteet eivät
   ole laajempia kuin toimenpiteet, jotka ovat tarpeen havaittujen ongelmien ratkaisemiseksi ja
   asetettujen tavoitteiden saavuttamiseksi. Komission ja jäsenvaltioiden ennakoituja
   kustannuksia pidetään hyväksyttävinä, kun otetaan huomioon myös positiiviset taloudelliset
   nettovaikutukset, jotka liittyvät ympäristön ja yhteiskunnan kannalta kustannustehokkaaseen
   vähentämiseen.
FI                                                  6                                                FI
 ---pagebreak---    •          Säädöksen valinta
   Asetus on tämän lainsäädäntöehdotuksen kannalta asianmukainen säädöstyyppi, koska siinä
   säädetään selvistä ja yksityiskohtaisista säännöistä, joita ei voi eri jäsenvaltioissa saattaa eri
   tavalla osaksi kansallista lainsäädäntöä. Asetuksella varmistetaan, että oikeudellisia
   vaatimuksia sovelletaan samanaikaisesti koko unionissa, ja näin ollen sillä vältettäisiin
   tehottomuudet ja sääntelyyn liittyvät kustannukset tai rasitteet, joita voisi syntyä, jos
   metaanipäästöjen vähentämistä koskevat säännökset pantaisiin epäyhdenmukaisesti
   täytäntöön eri puolilla unionia.
   Asetus on myös tarkoituksenmukainen väline suorien velvoitteiden asettamiseen talouden
   toimijoille ja kansallisille viranomaisille. Se olisi tarpeen, jotta niillä olisi selvästi velvoitteena
   määrittää raportin tiedot määrällisesti sekä todentaa tiedot ja toteuttaa metaanipäästöjen
   vähentämiseen tähtääviä toimenpiteitä, mukaan lukien haitallisten teollisuuskäytäntöjen,
   kuten tuuletuksen ja soihdutuksen, asteittainen lopettaminen.
   Yhdenmukaisten ja vertailukelpoisten tietojen saamiseksi on tärkeää yhdenmukaistaa mittaus-
   ja raportointivaatimukset. Tämä voidaan parhaiten tehdä asetuksella, mikä on osoitettu asiaan
   liittyvissä EU:n säädöksissä, kuten asetuksessa (EU) 2015/7578, asetuksessa (EY) 166/2006 ja
   täytäntöönpanoasetuksessa (EU) 2018/20669 osoitetaan. Jos säädöstyypiksi valittaisiin
   direktiivi, tässä asiassa jäsenvaltioille jätetty harkintavalta olisi ristiriidassa vertailukelpoisten
   ja siten yhdenmukaistettujen tietojen tarpeen kanssa.
   Asetus on myös lieventävien toimenpiteiden ja alan käytäntöjä koskevien rajoitusten kannalta
   tarkoituksenmukainen säädös, jolla voidaan varmistaa, että säännökset kohdistuvat suoraan
   yrityksiin ja että näissä käytännöissä vahvistetaan vähimmäistason tasapuoliset
   toimintaedellytykset.
   Lisäksi asetuksella voidaan vastata metaanipäästöjen vähentämisen kiireelliseen tarpeeseen
   suoremmin ja tehokkaammin ilmastohätätilan ja unionin ilmastoneutraaliustavoitteen
   yhteydessä, kuten edellä 1 jaksossa todetaan.
   Valitsemalla säädöstyypiksi asetus varmistetaan, että havaittuihin ongelmiin ja tavoitteisiin
   puututaan mahdollisimman vaikuttavasti, tehokkaasti ja oikeasuhteisesti. Siinä on asetettu
   huolellisesti tasapainoon toisaalta jäsenvaltioiden kansallisia korjaavia toimia, kannustimien
   asettamista teknologiselle innovoinnille tai erityisten resurssien tasosta päättämistä koskevan
   sääntelyn vapaus ja toisaalta tarve puuttua metaanipäästöjä koskeviin ongelmiin, jotka on
   ratkaistava unionin tasolla.
   3.         JÄLKIARVIOINTIEN,                    SIDOSRYHMIEN                   KUULEMISTEN                 JA
              VAIKUTUSTENARVIOINTIEN TULOKSET
   •          Sidosryhmien kuuleminen
   Komissio järjesti vaikutustenarviointeja koskevien paremman sääntelyn suuntaviivojen
   mukaisesti sidosryhmien kattavan kuulemisen, joka perustui erilaisia menetelmiä ja välineitä
   sisältäneeseen kuulemisstrategiaan. Kuulemisstrategialla pyrittiin varmistamaan, että kaikki
   asiaan liittyvä näyttö otettiin huomioon, myös tiedot kustannuksista, yhteiskunnallisista ja
   8
            Euroopan parlamentin ja neuvoston asetus (EU) 2015/757, annettu 29 päivänä huhtikuuta 2015,
            meriliikenteen hiilidioksidipäästöjen tarkkailusta, raportoinnista ja todentamisesta sekä direktiivin
            2009/16/EY muuttamisesta (EUVL L 123, 19.5.2015, s. 55).
   9
            Komission täytäntöönpanoasetus (EU) 2018/2066, annettu 19 päivänä joulukuuta 2018, Euroopan
            parlamentin ja neuvoston direktiivissä 2003/87/EY tarkoitetusta kasvihuonekaasupäästöjen tarkkailusta
            ja raportoinnista sekä komission asetuksen (EU) N:o 601/2012 muuttamisesta (EUVL L 334,
            31.12.2018, s. 1).
FI                                                        7                                                       FI
 ---pagebreak---    sosiaalisista vaikutuksista ja aloitteen mahdollisista hyödyistä. Strategia suunniteltiin
   toimintalogiikan mukaisesti, ja siihen yhdistettiin sekä menneisyyteen että tulevaisuuteen
   suuntautuvia elementtejä. Käytössä oli useita kuulemisvälineitä: julkinen verkkokuuleminen,
   kohdennettu kuuleminen tarkkailusta, raportoinnista ja todentamisesta annetun asetuksen
   täytäntöönpanon kustannuksista, jotka perustuvat öljy- ja kaasualan metaanipäästöjä
   koskevaan kumppanuuteen10, perusteellisia haastatteluja ja kolme sidosryhmien
   verkkoseminaaria.
   Avoimeen julkiseen kuulemiseen saatiin 131 vastausta, joista 126 annettiin täyttämällä
   ainakin osittain verkkokysely ja 5 saatiin sähköpostitse.
   Erityisesti energia-alan sääntelyviranomaisten yhteistyövirasto (ACER) ja Euroopan energia-
   alan sääntelyviranomaisten neuvosto (CEER) teettivät jäsentensä keskuudessa tutkimuksen,
   joka oli epävirallinen osa avointa julkista kuulemista ja jossa todettiin, että kansalliset
   sääntelyviranomaiset tukevat laajalti EU:n tason yhdenmukaistettua lähestymistapaa
   metaanipäästöjen tarkkailuun ja tunnistukseen erityisesti metaanipäästöjen pakollisen
   tarkkailun perusteella.
   Sidosryhmät ilmaisivat laajan tukensa metaanipäästöjen tarkkailua, raportointia ja
   todentamista koskevan luotettavan standardin kehittämiselle energia-alalla. Avoimessa
   julkisessa kuulemisessa 78 prosentissa vastauksista tuettiin sitä, että tarkkailua, raportointia ja
   todentamista koskevan ehdotuksen öljy- ja kaasuosa perustuu öljy- ja kaasualan
   metaanipäästöjä koskevan kumppanuuden menetelmään, mikä sai myös kaikkien EU:n öljy-
   ja kaasualan järjestöjen tuen. Myös hiilen tarkkailua, raportointia ja todentamista koskevien
   säännösten sisällyttäminen ehdotukseen sai laajan tuen (96 % avoimen julkisen kuulemisen
   vastauksista) muun muassa hiiliteollisuudelta. Nämä näkökannat sisältyvät tähän
   ehdotukseen.
   Öljyalan ja fossiilisen kaasu- ja hiilialan päästöjen vähentämistä koskevia lainsäädäntötoimia
   tuettiin laajalti. Kaikki öljy- ja kaasualan järjestöt, jotka vastasivat avoimeen julkiseen
   kuulemiseen, ilmaisivat tukensa vuotojen tunnistus- ja korjausohjelmaa (LDAR) koskevan
   velvoitteen sisällyttämiselle unionin lainsäädäntöön. Myös kansalaisjärjestöt kannattivat
   laajalti tällaista velvoitetta. Kaikki kansalaisjärjestöt ja avoimeen julkiseen kuulemiseen
   vastanneet katsoivat, että EU:ssa tuotettuun ja kulutettuun energiaan liittyvä rutiininomainen
   tuuletus ja soihdutus on mahdollista lopettaa asteittain. Hiilikaivosten metaanin
   vähentämistoimenpiteiden sisällyttämiselle annettiin julkisessa kuulemisessa voimakas tuki
   (80 % vastauksista). Nämä näkökannat sisältyvät tähän ehdotukseen.
   Avoimeen julkiseen kuulemiseen annetuista vastauksista 92 prosentissa tuettiin energia-alan
   metaanipäästöjä koskevaa unionin lainsäädäntöä, joka kattaisi unionin markkinoille saatetun
   öljyn ja kaasun. Jopa 96 prosentissa vastauksista tuettiin nimenomaan metaanipäästöjen
   läpinäkyvyyttä lisäävän välineen kehittämistä unionin ja kansainvälisellä tasolla. Tämä
   elementti sisältyy tähän ehdotukseen.
   10
           Vuonna 2014 käynnistetyn öljy- ja kaasualan metaanipäästöjä koskevan kumppanuuden (OGMP)
           perustivat ilmastoa ja puhdasta ilmaa koskeva koalitio (CCAC) ja Yhdistyneiden kansakuntien
           ympäristöohjelma (UNEP) vapaaehtoisena aloitteena, jolla autetaan yrityksiä metaanipäästöjen
           mittaamisessa ja raportoinnissa. OGMP:ssä keskitytään sellaisten parhaiden käytäntöjen luomiseen,
           joilla voidaan parantaa metaanipäästömäärien määritystä ja hallintaa koskevien maailmanlaajuisten
           tietojen saatavuutta ja edistää metaanipäästöjen vähentämistoimia. Tähän mennessä OGMP:hen on
           liittynyt yli 60 yritystä, jotka kattavat 30 prosenttia maailman öljyn ja kaasun tuotannosta ja
           omaisuuseristä viidellä mantereella.
FI                                                      8                                                    FI
 ---pagebreak---    Vastauksista 72 prosentissa katsottiin, että energia-alan metaanipäästöjä koskevassa unionin
   lainsäädännössä olisi ulotettava velvoitteet yrityksiin, jotka tuovat fossiilista energiaa
   unioniin. Vastauksista 65 prosentissa katsottiin, että kaikille unionissa kulutetun öljyn ja
   kaasun arvoketjun toimijoille on mahdollista asettaa samat tarkkailua, raportointia ja
   todentamista, vuotojen tunnistus- ja korjausohjelmaa (LDAR) sekä tuuletusta ja soihdutusta
   koskevat velvoitteet. Vastauksena tähän ehdotuksessa on uudelleentarkastelulauseke, jossa
   viitataan      nimenomaisesti     komission oikeuteen         esittää   muuttamista      koskevia
   lainsäädäntöehdotuksia tuojia koskevien tiukempien toimenpiteiden säätämisestä sitten, kun
   saatavilla on parempia maailmanlaajuisia tietoja metaanipäästöistä.
   •         Asiantuntijatiedon keruu ja käyttö
   Ehdotuksessa ja sen perustana olevassa vaikutustenarvioinnissa hyödynnetään tähän
   liittyvissä laajoissa kuulemisissa sidosryhmien vastauksista saatua näyttöä, erityisiä työpajoja
   sekä kirjallisuuskatsausta, analysointia ja mallintamista. Kirjallisuuskatsauksessa käsiteltiin
   eri maiden ja EU:n jäsenvaltioiden metaanipäästösäädösten keskeisiä osatekijöitä koskevien
   ajankohtaisten tutkimusten tuloksia, metaanipäästöjen rajoittamista energia-alalla ja muiden
   asiaankuuluvien komission aloitteiden yhteydessä tehtyjä arviointeja.
   •         Vaikutustenarviointi
   Vaikutustenarvioinnissa tarkasteltiin kaikilla osa-alueilla eri toimenpiteitä havaittujen
   ongelmien ja ongelmatekijöiden ratkaisemiseksi, jotta aloitteen tavoitteet voitaisiin saavuttaa.
   Kaikkiin toiminta-alueisiin sisältyi vaihtoehto, jossa toiminta jatkuisi entiseen tapaan.
   Kolmelle toiminta-alueelle on määritetty ensisijaiset vaihtoehdot. Parhaiksi arvioitujen
   vaihtoehtojen yhdistelmän vaikuttavuuden, tehokkuuden, johdonmukaisuuden ja
   suhteellisuuden arvioinnin perusteella on todettu, että kyseinen yhdistelmä soveltuu parhaiten
   asetettujen tavoitteiden saavuttamiseen. Parhaiksi arvioitujen vaihtoehtojen yhdistelmään
   sisältyvät seuraavia seikkoja koskevat keskeiset säännökset:
   Toiminta-alue 1 koskee vaihtoehtoja, joilla voidaan parantaa energia-alan metaanipäästöjen
   mittauksen ja raportoinnin tarkkuutta velvoittamalla toiminnanharjoittajat suorittamaan
   mittauksia omaisuuserien tasolla ja raportoimaan suorista metaanipäästöistä EU:n alueella
   tapahtuvan taloudellisen toiminnan osalta. Tähän kuuluvat pakollinen tarkkailu, raportointi ja
   todentaminen öljyn ja kaasun osalta, pakollinen tarkkailu, raportointi ja todentaminen öljyn,
   kaasun ja kivihiilen osalta sekä sellainen pakollinen tarkkailu, raportointi ja todentaminen
   öljyn, kaasun ja kivihiilen osalta, joka kattaa myös epäsuorat päästöt.
   Toiminta-alueen 1 suositeltavin vaihtoehto on asettaa yksityiskohtainen (omaisuuserien
   tasolla sovellettava) mittaus- ja raportointivelvoite öljy-, kaasu- ja hiilialan metaanipäästöille
   EU:n energia-alalla. Keskeisenä etuna tässä on, että se parantaa tällaisten päästöjen
   raportoinnin tasoa ja lisää tietämystä näiden päästöjen lähteistä ja suuruusluokasta, mikä
   johtaa niihin liittyvien päästöjen tehokkaampaan vähentämiseen.
   Toiminta-alue 2 sisältää vaihtoehtoja metaanipäästöjen vähentämiseksi EU:ssa vuotojen
   tunnistus- ja korjaustoimenpiteiden sekä tuuletus- ja soihdutusrajoitusten avulla. Niillä
   pyritään varmistamaan metaanipäästöjen tehokas vähentäminen koko energian
   toimitusketjussa. Vaihtoehtoja ovat muun muassa komission suuntaviivat tai pakolliset
   toimenpiteet metaanipäästöjen vähentämiseksi öljyalalla ja fossiilisten kaasujen alalla,
   pakolliset toimenpiteet metaanipäästöjen vähentämiseksi öljyalalla, fossiilisten kaasujen alalla
   ja hiilialalla, epäsuorat päästöt sekä lainsäädäntötoimenpide metaanipäästöjen vähentämiseksi
   tietyllä määrällä asettamalla suorituskykyvaatimus.
FI                                                  9                                                 FI
 ---pagebreak---    Toiminta-alueen 2 suositeltavimpia vaihtoehtoja ovat velvoitteiden asettaminen EU:n energia-
   alalla öljyn, kaasun ja hiilen metaanipäästöjen vähentämiseksi vuotojen tunnistus- ja
   korjaustoimenpiteillä sekä tuuletuksen ja soihdutuksen kieltäminen. Ne johtavat
   metaanipäästöjen suurempaan vähenemiseen verrattuna nykyisen kehityksen mukaiseen
   skenaarioon ja tuottavat ympäristöön liittyviä ja sosiaalisia etuja, koska tällöin
   ilmastonmuutos hidastuu ja ilmansaasteet vähenevät.
   Toiminta-alue 3 sisältää vaihtoehtoja, joilla pyritään vähentämään fossiiliseen tuontienergiaan
   liittyviä metaanipäästöjä. Siihen kuuluu vaihtoehtoja, jotka koskevat EU:n fossiilisten
   polttoaineiden kulutukseen liittyvien mutta EU:n ulkopuolella tapahtuvien metaanipäästöjen
   mittaamista, raportointia ja vähentämistä, mukaan lukien diplomaattisten toimien ja
   avoimuusvälineiden käyttö, pakolliset mittaukset, raportointi ja vähentäminen, joita
   sovelletaan kaikkiin EU:ssa kulutettavan fossiilisen energian metaanipäästöihin koko
   arvoketjussa, metaanipäästöjen avoimuustietokannan ja maailmanlaajuisen suurten
   metaanipäästöjen tarkkailuvälineen perustaminen, sekä velvollisuutta saavuttaa tietty määrä
   metaanipäästövähennyksiä, joka koskee kaikkea EU:ssa kulutettavaa fossiilista energiaa ja
   kattaa koko arvoketjun.
   Toiminta-alueen 3 suositeltavin vaihtoehto on esittää erilaisia välineitä, joilla parannetaan
   fossiilista energiaa EU:hun vievien yritysten metaanipäästöjä koskevia tietoja ja kannustetaan
   maita vähentämään metaanipäästöjään. Samoin kuin toiminta-alueella 2 maailmanlaajuisten
   metaanipäästöjen vähentäminen tuottaa ympäristöön liittyviä ja sosiaalietuja erityisesti EU:lle
   ilmastonmuutoksen hidastumisen vuoksi.
   •         Perusoikeudet
   Tämä ehdotus on kokonaisuudessaan Euroopan unionin perusoikeuskirjan 37 artiklan
   mukainen. Siinä vaaditaan, että ympäristönsuojelun korkea taso ja ympäristön laadun
   parantaminen on sisällytettävä unionin politiikkoihin ja varmistettava kestävän kehityksen
   periaatteen mukaisesti.
   4.        TALOUSARVIOVAIKUTUKSET
   Ehdotus sisältää useita vaatimuksia, joilla on vaikutusta talousarvioon. Ensinnäkin siinä
   vaaditaan, että Euroopan unionin energia-alan sääntelyviranomaisten yhteistyövirasto
   (ACER) laatii ja asettaa julkisesti saataville joka kolmas vuosi indikaattorit ja vastaavat
   viitearvot vertailukelpoisten hankkeiden metaanipäästöjen mittaamiseen, raportointiin ja
   vähentämiseen liittyvien yksikköinvestointikustannusten vertailua varten. ACER ei ole tähän
   mennessä käsitellyt verkonhaltijoiden kustannuksia metaanipäästöjen mittaamisen,
   raportoinnin ja vähentämisen vuoksi, mutta ACERin lisätehtävien ja niiden työmäärän
   arvioidaan riittävän kattamaan yhden ylimääräisen kokoaikavastaavan.
   Toiseksi siinä vaaditaan, että unioni perustaa metaanin avoimuusfoorumin, jossa on tietoja
   fossiilisen energian tuomisesta unioniin ja jota päivitetään neljännesvuosittain, ylläpitää sitä
   sekä ottaa käyttöön maailmanlaajuisen metaanintarkkailuvälineen, jossa julkaistaan
   säännöllisesti energialähteistä peräisin olevien suurten metaanipäästöjen ilmaseurannan
   tulokset ja jota päivitetään kuukausittain. Komission lisätehtävien ja niiden työmäärän
   arvioidaan edellyttävän kahta ylimääräistä kokoaikaista toimea.
   Rahoitusselvityksen 3 jaksossa esitetään ehdotuksen talousarviovaikutukset sekä tarvittavat
   henkilöstöresurssit ja hallinnolliset resurssit.
FI                                                  10                                              FI
 ---pagebreak---    5.        LISÄTIEDOT
   •         Toteuttamissuunnitelmat ja tarkkailu-, arviointi- ja raportointijärjestelyt
   EU:n ilmasto- ja energialainsäädäntö muodostaa yleisen kehyksen edistymiselle kohti EU:n
   tavoitteita ja sen seuraamiselle, ja sitä edistetään tällä ehdotuksella. Yleisestä kehyksestä
   säädetään eurooppalaisessa ilmastolaissa, ja yksityiskohtaisesta yhdennetystä tarkkailu- ja
   raportointikehyksestä säädetään energiaunionin hallinnosta annetussa asetuksessa. Kyseisen
   asetuksen yhteydessä kerätyt tiedot olisi asetettava julkisesti saataville sähköisellä alustalla,
   mukaan lukien indikaattorit, joilla seurataan edistymistä unionin energia- ja
   ilmastotavoitteiden saavuttamisessa.
   Komissio tarkastaa viiden vuoden välein jäsenvaltioiden kansalliset politiikat ja toimenpiteet,
   joilla ne pyrkivät saavuttamaan taakanjakoasetuksen mukaiset tavoitteensa. Siksi ehdotukseen
   sisältyvien säännösten täytäntöönpanoa ja tehokkuutta seurataan myös taakanjakoasetuksen
   tavoitteiden saavuttamisen yhteydessä. Toimitettujen kansallisten tietojen laatua koskevien
   vakiintuneiden valvontamekanismien avulla voidaan myös arvioida tämän ehdotuksen
   säännösten tehokkuutta tietojen täsmällisyyden parantamisessa. Tähän liittyen energiaunionin
   ja ilmastotoimien hallinnosta annetussa asetuksessa asetetaan kasvihuonekaasupäästöjä ja
   niihin liittyviä politiikkoja, toimenpiteitä ja ennusteita koskeville kansallisille ja unionin
   inventaariojärjestelmille vaatimukset, joissa vaaditaan niiden jatkuvaa parantamista.
   Tällaisten järjestelmien perustamista vaaditaan kansainvälisesti, ja niiden tarkoituksena on
   tukea kansallisten energia- ja ilmastosuunnitelmien täytäntöönpanoa hiilestä irtautumista
   koskevan ulottuvuuden osalta.
   Metaanipäästöihin kiinnitetään julkisesti yhä enemmän huomiota esimerkiksi tieteellisillä ja
   sidosryhmien kampanjoilla, joiden tarkoituksena on päästöjen tunnistaminen ja määrän
   määrittäminen. Tällainen julkinen valvonta, jota tuetaan lisäämällä satelliittitietojen tilan ja
   ajan erottelutarkkuutta, on arvokas resurssi ehdotuksen vaikutusten seurannassa ja
   täytäntöönpanon puutteiden tunnistamisessa.
   Kansallisten toimivaltaisten viranomaisten vastuulla on pääasiallisesti varmistaa säännösten
   soveltaminen tässä ehdotuksessa asetettujen velvoitteiden seurannassa ja arvioinnissa.
   Päästötietojen todentamisen osalta tässä ehdotuksessa säädetään riippumattomien
   akkreditoitujen todentajien roolista. Kansainvälinen metaanipäästöjen seurantakeskus11
   suorittaa toimitettujen metaanipäästötietojen lisätarkastuksia, mihin kuuluu mahdollisuus
   lisätä niihin ristiviittauksia muihin lähteisiin, kuten satelliittikuvantamiseen ja -tuotteisiin.
   Komissio seuraa säädöksen täytäntöönpanoa tarkistamalla, että velvoitetut osapuolet
   soveltavat toimenpiteitä oikein, ja ryhtymällä tarvittaessa täytäntöönpanotoimiin.
   Ehdotukseen sisältyy uudelleentarkastelulauseke, jonka mukaan komissio antaa kertomuksen
   asetuksen arvioinnista ja uudelleentarkastelusta.
   •         Ehdotukseen sisältyvien säännösten yksityiskohtaiset selitykset
   Asetusehdotus sisältää kuusi lukua, joissa on yhteensä 35 artiklaa.
   1 luku – Yleiset säännökset
   Tässä luvussa määritellään ehdotetun asetuksen soveltamisala ja siinä käytetyt tärkeimmät
   käsitteet. Siihen sisältyy myös säännös, joka koskee verkonhaltijoille asetuksen
   täytäntöönpanosta aiheutuneita kustannuksia.
   2 luku – Toimivaltaiset viranomaiset ja riippumaton todentaminen
   11
           https://www.unep.org/explore-topics/energy/what-we-do/international-methane-emissions-observatory
FI                                                     11                                                    FI
 ---pagebreak---    Tässä luvussa vahvistetaan asetuksen noudattamista koskevat säännökset 6 luvun
   seuraamuksia koskevien säännösten lisäksi. Siinä vahvistetaan toimivaltaisten viranomaisten
   tehtävät, erityisesti tarkastuksia ja valituksia koskevat säännöt, ja toiminnanharjoittajien
   raportoimien metaanipäästötietojen todentamiseen liittyvät riippumattomien akkreditoitujen
   todentajien tehtävät ja menettelyt.
   3 luku – Metaanipäästöt öljy- ja kaasualalla
   Tässä luvussa vahvistetaan toiminnanharjoittajien ja jäsenvaltioiden metaanipäästöjen
   mittaamista ja raportointia koskevat velvoitteet sekä metaanipäästöjen vähentämistä
   asiaankuuluvissa paikoissa koskevat velvoitteet.
   4 luku – Metaanipäästöt hiilialalla
   Tämä luku on jaettu kolmeen osaan seuraavasti: metaanipäästöjen tarkkailu ja raportointi
   toiminnassa olevissa kaivoksissa, metaanipäästöjen vähentäminen toiminnassa olevissa
   maanalaisissa kaivoksissa ja metaanipäästöjen vähentäminen suljetuissa ja hylätyissä
   maanalaisissa kaivoksissa.
   Kussakin jaksossa vahvistetaan toiminnanharjoittajien ja jäsenvaltioiden metaanipäästöjen
   mittaamista ja raportointia koskevat velvoitteet sekä metaanipäästöjen vähentämistä
   asiaankuuluvissa paikoissa koskevat velvoitteet.
   5 luku – Unionin ulkopuolella tapahtuvat metaanipäästöt
   Tässä luvussa esitellään unionin ulkopuolella tapahtuvia metaanipäästöjä koskevat
   avoimuusvälineet: fossiilisten polttoaineiden tuojien velvoite tiedottaa metaanipäästöistä,
   avoimuusluettelo unionin yrityksistä sekä maista ja yrityksistä, jotka vievät fossiilista energiaa
   unioniin, mukaan lukien tiedot niiden kansainvälisistä raportointivelvoitteista
   metaanipäästöjen osalta sekä maailmanlaajuinen tarkkailuväline metaanipäästöjen
   suuruusluokan, toistuvuuden ja sijainnin paljastamiseksi maailmanlaajuisesti.
   Lisäksi jotta voidaan ottaa huomioon fossiilisen energian tuonti unioniin, luvussa esitetään
   tuojien tietoja koskevat vaatimukset sekä komission oikeus esittää muuttamista koskevia
   lainsäädäntöehdotuksia tuojia koskevien tiukempien toimenpiteiden säätämisestä sitten, kun
   saatavilla on parempia maailmanlaajuisia tietoja metaanipäästöistä, ja varmistaen, että
   sovellettavia unionin kansainvälisiä velvoitteita noudatetaan.
   6 luku – Loppusäännökset
   Tässä luvussa säädetään erityisesti seuraamusjärjestelmästä: siinä todetaan, että seuraamusten
   määrääminen kuuluu kansalliseen toimivaltaan, mutta vahvistetaan seuraamuksia koskevat
   ohjaavat periaatteet, erityisesti seuraamusten vahvistamisperusteet, seuraamusten lajit,
   enimmäismääriä koskevat perusteet sekä mahdollisuus määrätä uhkasakkoja.
   Se sisältää myös valtuutussäännökset delegoitujen säädösten ja täytäntöönpanosäädösten
   hyväksymistä varten sekä uudelleentarkastelulausekkeen.
FI                                                12                                                  FI
 ---pagebreak---                                                           2021/0423 (COD)
                                                     Ehdotus
                          EUROOPAN PARLAMENTIN JA NEUVOSTON ASETUS
       metaanipäästöjen vähentämisestä energia-alalla ja asetuksen (EU) 2019/942 muuttamisesta
                                    (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 194 artiklan
   2 kohdan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu
   kansallisille parlamenteille,
   ottavat huomioon Euroopan talous- ja sosiaalikomitean lausunnon12,
   ottavat huomioon alueiden komitean lausunnon13,
   noudattavat tavallista lainsäätämisjärjestystä,
   sekä katsovat seuraavaa:
   (1)      Maakaasun pääkomponentin, metaanin, ilmastonmuutosta voimistava vaikutus on
           hiilidioksidin jälkeen suurin, ja sen osuus lämpenemisestä on tällä hetkellä noin kolmannes.
   (2)     Vaikka metaani säilyy ilmakehässä lyhyemmän ajan (10–12 vuotta) kuin hiilidioksidi (satoja
           vuosia), sen kasvihuonevaikutus ilmastoon on molekyylitasolla merkittävämpi ja se edistää
           otsonin muodostumista. Otsoni on voimakas ilmansaaste, joka aiheuttaa vakavia
           terveysongelmia. Metaanin määrä ilmakehässä on kasvanut maailmanlaajuisesti voimakkaasti
           viime vuosikymmenen aikana.
   (3)     Yhdistyneiden kansakuntien ympäristöohjelman ja ilmastoa ja puhdasta ilmaa koskevan
           koalition hiljattaisten arvioiden mukaan vähentämällä metaanipäästöjä 45 prosenttia vuoteen
           2030 mennessä Yhdistyneiden kansakuntien (YK) ensisijaisten kehitystavoitteiden mukaisten
           kohdennettujen toimenpiteiden ja lisätoimenpiteiden avulla maailman lämpenemistä voitaisiin
           vähentää 0,3 °C:lla vuoteen 2045 mennessä.
   (4)     Unionin kasvihuonekaasujen inventaariotietojen mukaan energia-alan arvioidaan olevan
           vastuussa 19 prosentista unionin metaanipäästöistä. Lukuun eivät sisälly unionin fossiilisen
           energian kulutukseen liittyvät metaanipäästöt, jotka syntyvät unionin ulkopuolella.
   (5)     Euroopan vihreän kehityksen ohjelmassa yhdistetään kattava joukko toisiaan vahvistavia
           toimenpiteitä ja aloitteita, joilla pyritään saavuttamaan ilmastoneutraalius unionissa vuoteen
           2050 mennessä. Euroopan vihreän kehityksen ohjelmaa koskevassa tiedonannossa14 todetaan,
   12
           EUVL C , , s. .
   13
           EUVL C , , s. .
   14
           COM(2019) 640 final.
FI                                                  13                                                 FI
 ---pagebreak---         että kaasualan hiilestä irtautumista helpotetaan muun muassa puuttumalla energiaan liittyviin
        metaanipäästöihin. Komissio hyväksyi lokakuussa 2020 metaanipäästöjen vähentämistä
        koskevan EU:n strategian, jäljempänä ’metaanistrategia’, jossa esitetään toimenpiteitä
        metaanipäästöjen vähentämiseksi EU:ssa, myös energia-alalla, ja kansainvälisesti. Unioni on
        sisällyttänyt asetuksella (EU) 2021/111915 (eurooppalainen ilmastolaki) lainsäädäntöön
        tavoitteen koko talouden laajuisesta ilmastoneutraaliudesta vuoteen 2050 mennessä ja
        vahvistanut myös kasvihuonekaasujen nettopäästöille (päästövähennysten jälkeen) unionin
        sisäisen sitovan vähennysvelvoitteen, joka on vähintään 55 prosenttia alle vuoden 1990 tason
        vuoteen 2030 mennessä. Tämän kasvihuonekaasupäästövähennysten tason saavuttamiseksi
        energia-alan metaanipäästöjä olisi vähennettävä noin 58 prosenttia vuoteen 2030 mennessä
        vuoteen 2020 verrattuna.
   (6)  Metaanipäästöt           sisältyvät       unionin       vuoden        2030       kasvihuonekaasupäästöjen
        vähennystavoitteisiin, jotka on vahvistettu eurooppalaisessa ilmastolaissa, sekä asetuksen
        (EU) 2018/84216 mukaisiin sitoviin kansallisiin päästöjen vähennystavoitteisiin. Tällä hetkellä
        ei kuitenkaan ole olemassa unionin tason oikeudellista kehystä, jossa säädettäisiin erityisistä
        toimenpiteistä ihmisen toiminnasta aiheutuvien metaanipäästöjen vähentämiseksi energia-alalla.
        Teollisuuden päästöistä annettu direktiivi 2010/7517 kattaa mineraaliöljyn ja -kaasun jalostuksen
        metaanipäästöt mutta ei muita energia-alan toimia.
   (7)  Tässä yhteydessä tätä asetusta olisi sovellettava metaanipäästöjen vähentämiseen öljyn ja
        fossiilisen kaasun etsinnässä ja tuotannossa tuotantoketjun alkupäässä, fossiilisen kaasun
        keräämisessä ja jalostuksessa, kaasun siirrossa, jakelussa ja maanalaisessa varastoinnissa,
        nestemäisen fossiilisen kaasun (LNG) terminaaleissa, maanalaisissa hiilikaivoksissa ja
        avohiilikaivoksissa sekä suljetuissa ja hylätyissä maanalaisissa hiilikaivoksissa.
   (8)  Öljy-, kaasu- ja hiilialojen metaanipäästöjen tarkkaa mittaamista, raportoimista ja todentamista
        ja näiden päästöjen vähentämistä – muun muassa vuotojen tunnistus- ja korjauskartoituksilla ja
        tuuletuksen ja soihdutuksen rajoituksilla – koskevat säännöt olisi vahvistettava asianmukaisessa
        unionin oikeudellisessa kehyksessä. Tällaiseen kehykseen olisi sisällyttävä säännöt, joilla
        lisätään avoimuutta fossiilisen energian tuonnissa unioniin ja parannetaan siten kannustimia
        metaanin vähennysratkaisujen laajempaan käyttöön kaikkialla maailmassa.
   (9)  Tämän asetuksen mukaisten velvoitteiden noudattaminen edellyttää todennäköisesti
        säänneltyjen toiminnanharjoittajien investointeja, ja tällaisiin investointeihin liittyvät
        kustannukset olisi otettava huomioon tariffien vahvistamisessa, jollei tehokkuusperiaatteista
        muuta johdu.
   (10) Kunkin jäsenvaltion olisi nimettävä vähintään yksi toimivaltainen viranomainen, joka valvoo,
        että toiminnanharjoittajat tosiasiallisesti noudattavat tässä asetuksessa säädettyjä velvoitteita, ja
        ilmoitettava komissiolle tällaisesta nimeämisestä ja mahdollisista siihen liittyvistä muutoksista.
        Nimettyjen toimivaltaisten viranomaisten olisi toteutettava tarvittavat toimenpiteet, joilla
        varmistetaan tässä asetuksessa säädettyjen vaatimusten noudattaminen. Koska energia-alan
   15
        Euroopan parlamentin ja neuvoston asetus (EU) 2021/1119, annettu 30 päivänä kesäkuuta 2021, puitteiden
        vahvistamisesta ilmastoneutraaliuden saavuttamiseksi sekä asetusten (EY) N:o 401/2009 ja (EU) 2018/1999
        muuttamisesta (eurooppalainen ilmastolaki) (EUVL L 243, 9.7.2021).
   16
        Euroopan parlamentin ja neuvoston asetus (EU) 2018/842, annettu 30 päivänä toukokuuta 2018, sitovista
        vuotuisista kasvihuonekaasupäästöjen vähennyksistä jäsenvaltioissa vuosina 2021–2030, joilla edistetään
        ilmastotoimia Pariisin sopimuksen sitoumusten täyttämiseksi, sekä asetuksen (EU) N:o 525/2013 muuttamisesta
        (EUVL L 156, 19.6.2018).
   17
        Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010, teollisuuden
        päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010).
FI                                                    14                                                        FI
 ---pagebreak---         toimet ja metaanipäästöt ovat luonteeltaan rajat ylittäviä, toimivaltaisten viranomaisten olisi
        tehtävä yhteistyötä keskenään ja komission kanssa. Tässä yhteydessä komission ja
        jäsenvaltioiden toimivaltaisten viranomaisten olisi muodostettava yhdessä tätä asetusta
        soveltavien viranomaisten verkosto, joka edistää tiivistä yhteistyötä tarvittavin järjestelyin
        tietojen ja parhaiden käytäntöjen vaihtamiseksi ja kuulemisten mahdollistamiseksi.
   (11) Tässä asetuksessa säädettyjen velvoitteiden sujuvan ja tehokkaan täytäntöönpanon
        varmistamiseksi komissio tukee jäsenvaltioita teknisen tuen välineellä18, joka tarjoaa räätälöityä
        teknistä asiantuntemusta uudistusten suunnitteluun ja täytäntöönpanoon, mukaan lukien
        uudistukset, jotka edistävät metaanipäästöjen vähentämistä energia-alalla. Tekninen tuki
        käsittää esimerkiksi hallinnollisten valmiuksien vahvistamisen, lainsäädäntökehysten
        yhdenmukaistamisen ja asiaankuuluvien parhaiden käytäntöjen jakamisen.
   (12) Toiminnanharjoittajien olisi tehtäviensä suorittamisen varmistamiseksi annettava
        toimivaltaisille viranomaisille kaikki tarvittava apu. Lisäksi toiminnanharjoittajien olisi
        toteutettava kaikki toimivaltaisten viranomaisten määrittämät tarvittavat toimenpiteet
        toimivaltaisten viranomaisten määrittämässä määräajassa tai muussa toimivaltaisten
        viranomaisten kanssa sovitussa määräajassa.
   (13) Tärkeimpänä toimivaltaisten viranomaisten käytettävissä olevana mekanismina olisi oltava
        tarkastusten, kuten asiakirjojen ja tiedostojen tarkastus, päästömittaukset ja paikalla tehtävät
        tarkastukset. Tarkastuksia olisi tehtävä säännöllisesti toimivaltaisten viranomaisten suorittaman
        ympäristöriskin arvioinnin perusteella. Lisäksi olisi tehtävä tarkastuksia, joilla tutkitaan
        perusteltuja valituksia ja säännösten noudattamatta jättämisiä ja varmistetaan, että osat korjataan
        tai vaihdetaan tämän asetuksen mukaisesti. Jos toimivaltaiset viranomaiset toteavat, että tämän
        asetuksen vaatimuksia on rikottu vakavasti, niiden olisi annettava ilmoitus korjaavista toimista,
        jotka toiminnanharjoittajan on toteutettava. Toimivaltaisten viranomaisten olisi pidettävä
        tarkastuksista kirjaa, ja asianmukaiset tiedot olisi asetettava saataville Euroopan parlamentin ja
        neuvoston direktiivin 2003/4/EY19 mukaisesti.
   (14) Koska jotkin metaanipäästölähteet ovat lähellä kaupunki- tai asuinalueita, luonnollisten
        henkilöiden tai oikeushenkilöiden, joille aiheutuu haittaa tämän asetuksen rikkomisesta, olisi
        voitava tehdä asianmukaisesti perusteltu valitus toimivaltaisille viranomaisille. Valituksen
        tekijälle olisi tiedotettava menettelystä ja tehdyistä päätöksistä, ja hänen olisi saatava lopullinen
        päätös kohtuullisessa ajassa valituksen jättämisestä.
   (15) Vankka todentamiskehys voi parantaa raportoitujen tietojen uskottavuutta. Lisäksi
        metaanipäästöjen mittausten yksityiskohtaisuus ja tekninen monimutkaisuus edellyttävät
        toiminnanharjoittajien ja kaivostoiminnan harjoittajien raportoimien metaanipäästötietojen
        asianmukaista todentamista. Vaikka itse suoritettava todentaminen on mahdollista, kolmannen
        osapuolen suorittamalla todentamisella varmistetaan suurempi riippumattomuus ja avoimuus.
        Lisäksi se mahdollistaa yhdenmukaistetun toimivallan ja asiantuntemuksen tason, joka ei
        välttämättä ole kaikkien julkisten tahojen käytettävissä. Todentajien olisi oltava
        akkreditointielimen akkreditoimia Euroopan parlamentin ja neuvoston asetuksen
        (EY) N:o 765/200820 mukaisesti. Riippumattomien akkreditoitujen todentajien olisi näin ollen
   18
        Euroopan parlamentin ja neuvoston asetus (EU) 2021/240, annettu 10 päivänä helmikuuta 2021, teknisen tuen
        välineen perustamisesta (EUVL L 57, 18.2.2021).
   19
        Euroopan parlamentin ja neuvoston direktiivi 2003/4/EY, annettu 28 päivänä tammikuuta 2003, ympäristötiedon
        julkisesta saatavuudesta ja neuvoston direktiivin 90/313/ETY kumoamisesta (EUVL L 41, 14.2.2003).
   20
        Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden
        kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen
        (ETY) N:o 339/93 kumoamisesta (EUVL L 218, 13.8.2008).
FI                                                     15                                                         FI
 ---pagebreak---         varmistettava, että toiminnanharjoittajien ja kaivostoiminnan harjoittajien laatimat
        päästöraportit ovat virheettömiä ja tässä asetuksessa säädettyjen vaatimusten mukaisia. Niiden
        olisi arvioitava päästöraporteissa olevia tietoja tarkastelemalla niiden luotettavuutta,
        uskottavuutta ja tarkkuutta suhteessa riippumattomien elimien laatimiin ja komission
        soveltamiin ilmaisiin ja julkisesti saatavilla oleviin eurooppalaisiin tai kansainvälisiin
        standardeihin. Komissiolle olisi sen vuoksi siirrettävä valta antaa delegoituja säädöksiä
        tällaisten eurooppalaisten tai kansainvälisten standardien ottamiseksi käyttöön ja soveltamisen
        vahvistamiseksi. Todentajat ovat eri tahoja kuin toimivaltaiset viranomaiset, ja niiden olisi
        oltava riippumattomia toiminnanharjoittajista ja kaivostoiminnan harjoittajista, joiden olisi
        annettava niille kaikki tarvittava apu todentamistoimien suorittamisen mahdollistamiseksi tai
        helpottamiseksi, erityisesti tiloihin pääsyn sekä asiakirjojen ja tiedostojen esittämisen osalta.
   (16) Toimivaltaisille viranomaisille toimitettujen päästöraporttien tiedot olisi toimitettava
        komissiolle kansainväliselle metaanipäästöjen seurantakeskukselle (IMEO) annettavan
        todentamistehtävän vuoksi, erityisesti tietojen keruu- ja analysointimenetelmien sekä yritysten
        raportoimansa päästömäärän määrittämiseen käyttämien menetelmien ja tilastoprosessien
        todentamista varten. Tätä koskevat vertailuperusteet voivat sisältää OGMP:n standardeja ja
        ohjeasiakirjoja. IMEOn tuottamat tiedot olisi asetettava yleisön saataville, ja komission olisi
        käytettävä näitä tietoja metaanipäästöjen mittauksessa, raportoinnissa ja todentamisessa
        havaittujen puutteiden korjaamiseen.
   (17) Unioni perusti IMEOn lokakuussa 2020 yhteistyössä Yhdistyneiden kansakuntien
        ympäristöohjelman, ilmastoa ja puhdasta ilmaa koskevan koalition ja Kansainvälisen
        energiajärjestön kanssa, ja sen toiminta käynnistettiin G20-huippukokouksessa lokakuussa
        2021. IMEOlle on annettu tehtäväksi kerätä, sovittaa yhteen, todentaa ja julkaista
        maailmanlaajuista tietoa ihmisen toiminnan aiheuttamista metaanipäästöistä. IMEO on osa
        Yhdistyneiden kansakuntien ympäristöohjelmaa, jonka kanssa Euroopan unioni teki
        yhteisymmärryspöytäkirjan. Sen rooli on energia-alan metaanipäästötietojen todentamisen
        kannalta ratkaisevan tärkeä, ja sille annettujen todentamistehtävien toteuttamiseksi olisi luotava
        asianmukaiset suhteet. Koska IMEO ei ole unionin elin eikä siihen sovelleta unionin
        lainsäädäntöä, on olennaisen tärkeää säätää, että IMEO toteuttaa asianmukaiset toimenpiteet
        unionin ja sen jäsenvaltioiden etujen suojaamiseksi.
   (18) Ilmastonmuutosta koskevan Yhdistyneiden kansakuntien puitesopimuksen (UNFCCC) ja
        Pariisin sopimuksen osapuolena unionin on laadittava ihmisen toiminnasta aiheutuvista
        kasvihuonekaasupäästöistä vuosittain inventaarioraportti, joka on kooste jäsenvaltioiden
        kansallisista        kasvihuonekaasuinventaarioista             ja       laadittu        hallitustenvälisen
        ilmastonmuutospaneelin (IPCC) hyväksymien hyvien käytäntöjen mukaisesti.
   (19) Euroopan parlamentin ja neuvoston asetuksessa (EU) 2018/199921 edellytetään, että jäsenvaltiot
        raportoivat komissiolle kasvihuonekaasuinventaariota koskevat tiedot ja kansalliset
        ennusteensa. Asetuksen (EU) 2018/1999 17 artiklan 2 kohdan mukaan raportointi on tehtävä
        UNFCCC:n raportointiohjeiden mukaisesti. Se perustuu usein oletuspäästökertoimiin suorien
        lähdetason mittausten sijaan, mikä aiheuttaa epävarmuutta päästöjen alkuperän, tiheyden ja
        suuruusluokan suhteen.
   21
        Euroopan parlamentin ja neuvoston asetus (EU) 2018/1999, annettu 11 päivänä joulukuuta 2018, energiaunionin ja
        ilmastotoimien hallinnosta, Euroopan parlamentin ja neuvoston asetusten (EY) N:o 663/2009 ja (EY)
        N:o 715/2009, Euroopan parlamentin ja neuvoston direktiivien 94/22/EY, 98/70/EY, 2009/31/EY, 2009/73/EY,
        2010/31/EU, 2012/27/EU ja 2013/30/EU, neuvoston direktiivien 2009/119/EY ja (EU) 2015/652 muuttamisesta
        sekä Euroopan parlamentin ja neuvoston asetuksen (EU) N:o 525/2013 kumoamisesta (EUVL L 328, 21.12.2018,
        s. 1).
FI                                                 16                                                           FI
 ---pagebreak---    (20) UNFCCC:n raportointimääräysten nojalla raportoidut maakohtaiset tiedot toimitetaan
        UNFCCC:n sihteeristölle IPCC:n ohjeita noudattaen raportoinnin eri tasojen mukaisesti. Tässä
        yhteydessä IPCC ehdottaa yleensä korkeamman tason menetelmien käyttöä silloin, kun on kyse
        päästölähteistä, jotka vaikuttavat merkittävästi maan kasvihuonekaasuinventaarioon
        absoluuttisen tason, suuntauksen tai epävarmuustekijän osalta.
   (21) Tässä taso edustaa menetelmien monimutkaisuuden tasoa. Käytettävissä on kolme tasoa:
        1. tason menetelmissä käytetään yleensä IPCC:n oletuspäästökertoimia ja edellytetään
        yksinkertaisimpia, vähiten eriteltyjä toimintotietoja. Korkeammilla tasoilla käytetään yleensä
        kehittyneempiä menetelmiä ja lähde-, teknologia-, alue- tai maakohtaisia päästökertoimia, jotka
        perustuvat usein mittauksiin ja edellyttävät yleensä tarkemmin eriteltyjä toimintotietoja.
        Erityisesti 2. tasolla edellytetään, että käytetään maakohtaisia päästökertoimia oletuskertoimien
        sijasta, kun taas 3. tasolla edellytetään laitoskohtaisia tietoja tai mittauksia ja sovelletaan
        perusteellista, alhaalta ylös suuntautuvaa arviointia lähdetyypeittäin yksittäisen laitoksen
        tasolla. Eteneminen 1. tasolta 3. tasolle tarkoittaa metaaniin liittyvien päästöjen mittausten
        varmuuden lisääntymistä.22
   (22) Jäsenvaltioilla on erilaisia käytäntöjä siinä, millä tasolla ne raportoivat energiaan liittyvistä
        metaanipäästöistään UNFCCC:lle. Suurista päästölähteistä raportoiminen 2. tasolla on IPCC:n
        raportointiohjeiden mukaista, koska 2. tason katsotaan olevan korkeamman tason menetelmä.
        Näin ollen arviointimenetelmät ja energiaan liittyvien metaanipäästöjen raportointi vaihtelevat
        eri jäsenvaltioissa, ja useissa jäsenvaltioissa hiilestä, kaasusta ja öljystä peräisin olevista
        metaanipäästöistä raportointi alimmalla, 1. tasolla on edelleen hyvin yleistä.
   (23) Tällä hetkellä monissa maissa metaanipäästömäärien määrittämisen ja vähentämisen tärkein
        toimintatapa ovat edelleen teollisuusvetoiset, toimialajohtoiset aloitteet. Yksi keskeinen
        energia-alan johtama aloite on öljy- ja kaasualan metaanipäästöjä koskeva kumppanuus,
        jäljempänä ’OGMP’. Se on Yhdistyneiden kansakuntien ympäristöohjelman (UNEP) ja
        ilmastoa ja puhdasta ilmaa koskevan koalition (CCAC) vuonna 2014 metaanipäästöjen
        mittaamista ja raportointia varten perustama vapaaehtoinen aloite, jonka johtokunnassa
        komissio on edustettuna. OGMP:ssä keskitytään sellaisten parhaiden käytäntöjen luomiseen,
        joilla voidaan parantaa metaanipäästömäärien määritystä ja hallintaa koskevien
        maailmanlaajuisten tietojen saatavuutta ja edistää metaanipäästöjen vähentämistoimia. Tähän
        mennessä OGMP:hen on liittynyt yli 60 yritystä, jotka kattavat 30 prosenttia maailman öljyn ja
        kaasun tuotannosta ja omaisuuseristä viidellä mantereella. OGMP:n työ standardien ja
        menetelmien kehittämiseksi koskee hallituksia, kansalaisyhteiskuntaa ja yrityksiä. OGMP
        2.0 -kehys on dynaamisen metaanipäästöstandardin uusin iteraatio ja voi muodostaa sopivan
        luotettaviin tieteellisiin standardeihin perustuvan perustan metaanipäästöstandardeille.
   (24) Tätä taustaa vasten on parannettava metaanipäästöjä koskevien raportoitujen tietojen mittausta
        ja laatua, myös unionissa tuotettuun ja kulutettuun energiaan liittyvien metaanipäästöjen
        tärkeimpiä lähteitä koskevien. Lisäksi olisi varmistettava lähdetason tietojen saatavuus ja
        luotettava päästömäärien määritys, mikä lisää raportoinnin luotettavuutta ja mahdollistaa
        asianmukaiset vähentämistoimenpiteet.
   (25) Jotta mittaaminen ja raportointi olisi tehokasta, öljy- ja kaasuyhtiöt olisi velvoitettava
        mittaamaan metaanipäästöt, raportoimaan niistä lähteittäin ja saattamaan yhdistetyt tiedot
        jäsenvaltioiden saataville, niin että jäsenvaltiot voivat parantaa inventaarioraportointinsa
        tarkkuutta. Lisäksi yritysten raportoimat tiedot olisi todennettava tehokkaasti ja raportointi olisi
        järjestettävä vuosittain toiminnanharjoittajien hallinnollisen taakan minimoimiseksi.
   22
        IPCC (2019): 2019 Refinement to the 2006 IPCC guidelines for national greenhouse gas inventories.
FI                                                 17                                                     FI
 ---pagebreak---    (26) Tämä asetus perustuu OGMP 2.0 -kehykseen siltä osin kuin se täyttää johdanto-osan 24 ja
        25 kappaleessa tarkoitetut perusteet, jotta voidaan edistää luotettavien ja tarkkojen tietojen
        keräämistä, jotka olisivat riittävä perusta metaanipäästöjen seuraamiselle, ja tarvittaessa kehittää
        lisätoimia metaanipäästöjen vähentämiseksi edelleen.
   (27) OGMP 2.0 -kehyksessä on viisi raportointitasoa. Lähdetason raportointi alkaa tasolta 3, jota
        pidetään vertailukelpoisena UNFCCC:n 3. tason kanssa. Sillä sallitaan yleisten
        päästökertoimien käyttö. OGMP 2.0 -kehyksen tason 4 raportointi edellyttää lähdetason
        metaanipäästöjen suoria mittauksia. Sillä sallitaan erityisten päästökertoimien käyttö. OGMP
        2.0 -kehyksen tason 5 raportointi edellyttää täydentävien laitostason mittausten lisäämistä.
        OGMP 2.0 -kehyksessä edellytetään myös, että yritykset raportoivat metaanipäästöjen suorista
        mittauksista kolmen vuoden kuluessa siitä, kun ne ovat liittyneet OGMP 2.0 -kehykseen
        yritysten hallinnassa olevien omaisuuserien osalta ja viiden vuoden kuluessa muiden kuin
        yritysten hallinnassa olevien omaisuuserien osalta. OGMP 2.0 -kehyksessä lähdetason
        raportointia koskevan lähestymistavan pohjalta ja ottaen huomioon, että suuri osa unionin
        yrityksistä oli liittynyt OGMP 2.0 -kehykseen jo vuonna 2021, unionin toiminnanharjoittajien
        olisi toimitettava lähdetason suorien päästömittaustensa tiedot 24 kuukauden kuluessa
        toiminnassa olevien omaisuuserien osalta ja 36 kuukauden kuluessa ei-toiminnassa olevien
        omaisuuserien osalta. Määrien lähdetason määrityksen lisäksi niiden laitostason määritys
        mahdollistaa lähdetason arvioiden arvioinnin, todentamisen ja yhteensovittamisen laitoksittain
        koottuina, mikä lisää luottamusta päästöraportointiin. Samoin kuin OGMP 2.0 -kehyksessä tässä
        asetuksessa edellytetään laitostason mittauksia lähdetason mittausten yhteensovittamiseksi.
   (28) Unionin kasvihuonekaasuinventaarion tietojen mukaan yli puolet kaikista suorista energia-alan
        metaanipäästöistä johtuu päästöjen tahattomasta vapautumisesta ilmakehään. Öljyyn ja kaasuun
        liittyvistä metaanipäästöistä suurin osa on tahattomia.
   (29) Metaanin tahattomia vuotoja ilmakehään voi tapahtua porauksen, louhinnan, käsittelyn,
        varastoinnin, siirron ja loppukäyttäjille jakelun aikana. Niitä voi tapahtua myös ei-toiminnassa
        olevissa öljy- tai kaasulähteissä. Osa päästöistä johtuu teknisten osien, kuten liittimien,
        laippojen ja venttiilien, vioista tai tavanomaisesta kulumisesta tai esimerkiksi onnettomuuksissa
        vaurioituneista osista. Myös korroosio tai vauriot voivat aiheuttaa vuotoja painelaitteiden
        seinissä.
   (30) Metaanin tuuletus on yleensä tarkoituksellista, ja sitä tehdään tähän tarkoitukseen
        suunnitelluissa prosesseissa tai toiminnoissa ja laitteissa, mutta se voi olla myös tahatonta,
        kuten toimintahäiriötilanteessa.
   (31) Näiden päästöjen vähentämiseksi toiminnanharjoittajien olisi toteutettava kaikki käytettävissään
        olevat toimenpiteet metaanipäästöjen minimoimiseksi toiminnassaan.
   (32) Tarkemmin sanottuna vuotojen aiheuttamia metaanipäästöjä vähennetään yleisimmin
        metaanivuotojen tunnistus- ja korjauskartoituksilla, jäljempänä ’LDRA-kartoitukset’, jotka
        tehdään vuotojen tunnistamiseksi ja joiden jälkeen vuodot korjataan. Toiminnanharjoittajien
        olisi sen vuoksi tehtävä ainakin säännöllisiä LDAR-kartoituksia, ja niiden olisi katettava myös
        metaania poistavien komponenttien kartoitus metaanin tahattoman tuuletuksen kartoittamiseksi.
   (33) Tätä varten olisi otettava käyttöön yhdenmukaistettu lähestymistapa, jolla varmistetaan kaikille
        unionin toimijoille tasapuoliset toimintaedellytykset. Tähän lähestymistapaan olisi sisällyttävä
        LDAR-kartoituksia koskevat vähimmäisvaatimukset, mutta jäsenvaltioille ja toimijoille olisi
        jätettävä riittävästi joustovaraa. Tämä on olennaisen tärkeää, jotta voidaan mahdollistaa
        innovointi ja uusien LDAR-teknologioiden ja -menetelmien kehittäminen ja estää siten
        ympäristönsuojelun kannalta haitallinen teknologialukkiutuma. Uusia teknologioita ja
FI                                                18                                                   FI
 ---pagebreak---         tunnistusmenetelmiä syntyy edelleen, ja jäsenvaltioiden olisi kannustettava innovointiin tällä
        alalla, jotta saadaan käyttöön mahdollisimman tarkkoja ja kustannustehokkaita menetelmiä.
   (34) LDAR-kartoituksia koskevien velvoitteiden olisi vastattava useita hyviä käytäntöjä. LDAR-
        kartoituksilla olisi ensisijaisesti pyrittävä tunnistamaan ja korjaamaan vuotoja niiden määrän
        määrityksen sijaan, ja alueet, joilla vuotoriski on suurempi, olisi tarkastettava useammin.
        Kartoitusten tiheyden ohjenuorana ei tulisi olla pelkästään tarve korjata osat, joista vuotaa
        metaania metaanipäästökynnyksen ylittävä määrä, vaan myös toiminnalliset näkökohdat ottaen
        huomioon turvallisuusriskit. Jos siis tunnistetaan suurempi turvallisuusriski tai suurempi
        metaanihäviöriski, toimivaltaisten viranomaisten olisi voitava suositella kyseisten osien
        suurempaa kartoitustiheyttä. Kaikki vuodot koosta riippumatta olisi kirjattava ja niitä olisi
        seurattava, koska pienet vuodot voivat muuttua suuremmiksi. Vuotokorjausten jälkeen olisi
        varmistettava, että ne ovat olleet tehokkaita. Jotta tulevaisuudessa voitaisiin käyttää
        kehittyneempiä metaanipäästöjen tunnistustekniikoita, olisi määritettävä, minkä suuruinen
        metaanihäviön olisi vähintään oltava, jotta korjaus olisi perusteltu, ja annettava
        toiminnanharjoittajien valita tunnistamislaite. Tämän asetuksen yhteydessä voidaan tarvittaessa
        käyttää jatkuvaa seurantaa.
   (35) Tuuletus tarkoittaa palamattoman metaanin päästämistä ilmakehään joko tarkoituksellisesti
        prosesseista, toiminnoista tai laitteista, jotka on suunniteltu sitä varten, tai tahattomasti
        toimintahäiriötilanteessa. Koska tuuletuksella on huomattava kasvihuonekaasupäästövaikutus,
        se olisi kiellettävä muulloin kuin hätätilanteissa, toimintahäiriötilanteissa tai tietyissä
        erityistilanteissa, joissa jonkinasteista tuuletusta ei voi välttää.
   (36) Soihdutuksella tarkoitetaan hävitettävän metaanin hallittua polttamista siihen tarkoitetussa
        laitteessa. Soihdutus on rutiininomaista silloin, kun se tapahtuu öljyn tai fossiilisen kaasun
        tavanomaisen tuotannon aikana ja metaanin uudelleeninjektointiin, paikalla hyödyntämiseen tai
        markkinoille toimittamiseen käytettävissä olevien riittämättömien laitteiden tai sopimattoman
        geologian vuoksi. Rutiininomainen soihdutus olisi kiellettävä. Soihdutus olisi sallittava vain, jos
        se on ainoa vaihtoehto tuuletukselle eikä tuuletusta ole kielletty. Tuuletus on ympäristölle
        haitallisempaa kuin soihdutus, koska siinä vapautuvassa kaasussa on tyypillisesti suuria määriä
        metaania, kun taas soihdutuksessa metaani hapettuu hiilidioksidiksi.
   (37) Soihdutuksen käyttäminen tuuletuksen vaihtoehtona edellyttää, että soihdutuslaitteet polttavat
        tehokkaasti metaania. Tästä syystä olisi asetettava palamistehokkuutta koskeva vaatimus myös
        silloin, kun soihdutus on sallittua. Olisi myös vaadittava, että käytetään apupolttimia, jotka
        takaavat luotettavamman syttymisen, koska tuuli ei vaikuta niihin.
   (38) Metaanin uudelleeninjektointia, paikalla tapahtuvaa käyttöä tai markkinoille toimittamista olisi
        aina suosittava ennen metaanin soihdutusta ja siten myös tuuletusta. Toiminnanharjoittajien,
        jotka käyttävät tuuletusta, olisi osoitettava toimivaltaisille viranomaisille, ettei metaanin
        uudelleeninjektointi, käyttö paikalla, toimittaminen markkinoille tai soihdutus ole mahdollista,
        ja toiminnanharjoittajien, jotka käyttävät soihdutusta, olisi osoitettava toimivaltaisille
        viranomaisille todisteet siitä, että metaanin uudelleeninjektointi, käyttö paikalla tai
        toimittaminen markkinoille ei ole mahdollista.
   (39) Toiminnanharjoittajien olisi ilmoitettava merkittävistä tuuletus- ja soihdutustapahtumista
        viipymättä toimivaltaisille viranomaisille ja toimitettava kattavammat raportit kaikista tuuletus-
        ja soihdutustapahtumista. Niiden olisi myös varmistettava, että laitteet ja välineet ovat unionin
        lainsäädännössä asetettujen vaatimusten mukaisia.
   (40) Metaanipäästöt öljy- ja kaasulähteistä, jotka eivät ole toiminnassa, aiheuttavat kansanterveys-,
        turvallisuus- ja ympäristöriskejä. Siksi tarkkailu- ja raportointivelvoitteita olisi edelleen
FI                                                 19                                                FI
 ---pagebreak---         sovellettava ja kyseiset lähteet ja niiden sijaintipaikat olisi ennallistettava ja kunnostettava.
        Tällaisissa tapauksissa jäsenvaltioiden olisi oltava johtavassa roolissa erityisesti inventaario- ja
        vähentämissuunnitelmien laatimisessa.
   (41) EU:n kasvihuonekaasuinventaariotiedot osoittavat, että hiilikaivosten metaanipäästöt ovat
        unionin energia-alan suurin yksittäinen metaanipäästöjen lähde. Vuonna 2019 hiilialan suorien
        päästöjen osuus metaanipäästöistä oli 31 prosenttia eli lähes yhtä suuri kuin fossiilisen kaasun ja
        öljyn suorien metaanipäästöjen osuus yhteensä, joka oli 33 prosenttia.
   (42) Tällä hetkellä ei ole olemassa koko unionin laajuisia erityissäännöksiä, joilla rajoitettaisiin
        hiilialan metaanipäästöjä, vaikka käytettävissä olisi laaja valikoima vähennysteknologioita.
        Erityisesti hiilialaa koskevia unionin tai kansainvälisiä tarkkailu-, raportointi- ja
        todentamisstandardeja ei ole. Unionissa hiiliteollisuuden metaanipäästöjen raportointi on osa
        jäsenvaltioiden kasvihuonekaasupäästöjä koskevaa raportointia ja maanalaisista kaivoksista
        saadut tiedot sisältyvät myös asetuksella (EY) N:o 166/200623 perustettuun epäpuhtauksien
        päästöjä ja siirtoja koskevaan eurooppalaiseen rekisteriin.
   (43) Metaanipäästöt liittyvät pääasiassa maanalaiseen kaivostoimintaan sekä toiminnassa olevissa
        että hylätyissä kaivoksissa.24 Toiminnassa olevissa maanalaisissa kaivoksissa ilman
        metaanipitoisuutta valvotaan jatkuvasti, koska se aiheuttaa terveys- ja turvallisuusvaaran.
        Maanalaisissa hiilikaivoksissa suurin osa metaanipäästöistä aiheutuu ilmanvaihdosta ja
        tyhjennys- tai kaasunpoistojärjestelmistä, jotka ovat kaksi pääasiallista tapaa alentaa
        metaanipitoisuuksia kaivoksen ilmanvaihtokanavissa.
   (44) Kun tuotanto keskeytetään ja kaivos suljetaan tai hylätään, siitä vapautuu edelleen metaania
        (Abandoned Mine Methane, AMM). Tällaisia päästöjä tapahtuu tavallisesti tarkasti
        määritellyissä pistelähteissä, kuten ilmanvaihtokuiluissa tai paineenrajoitusventtiileissä.
        Ilmastotavoitteiden noustessa ja energiantuotannon siirtyessä vähähiilisempiin energialähteisiin
        hylättyjen kaivosten metaanipäästöt todennäköisesti lisääntyvät unionissa. On arvioitu, että jopa
        kymmenen vuotta kaivostoiminnan lopettamisen jälkeen kaivosten, jotka eivät ole veden
        valtaamia, metaanipäästöt ovat edelleen noin 40 prosenttia kaivoksen sulkemisajankohtana
        kirjatuista päästöistä.25 Lisäksi hylättyjen kaivosten metaanin käsittely on edelleen hajanaista,
        koska omistus- ja hyödyntämisoikeudet ovat eri osissa EU:ta erilaisia. Jäsenvaltioiden olisi näin
        ollen laadittava inventaariot suljetuista ja hylätyistä hiilikaivoksista, ja niiden tai nimetyn
        vastuullisen osapuolen olisi asennettava metaanipäästöjen mittaamiseen tarvittavat laitteet.
   (45) Unionissa toimivat avokaivokset tuottavat ruskohiiltä, ja niiden metaanipäästöt ovat pienemmät
        kuin maanalaisten hiilikaivosten. Unionin kasvihuonekaasuinventaarion mukaan vuonna 2019
        toiminnassa olevien avokaivosten päästöt olivat 166 kilotonnia ja maanalaisten hiilikaivosten
        päästöt 828 kilotonnia.26 Avohiilikaivosten metaanipäästöjen mittaaminen on haastavaa, koska
        ne ovat luonteeltaan laajalle alueelle levittäytyneitä. Tästä syystä ja käytettävissä olevasta
        tekniikasta27 huolimatta avokaivoksista peräisin olevia päästöjä mitataan harvoin.
   23
        Euroopan parlamentin ja neuvoston asetus (EY) N:o 166/2006, annettu 18 päivänä tammikuuta 2006,
        epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien
        91/689/ETY ja 96/61/EY muuttamisesta (EUVL L 33, 4.2.2006).
   24
        (2020) N. Kholod et al., Global methane emissions from coal mining to continue growing even with declining coal
        production, Journal of Cleaner Production, Volume 256, 120489.
   25
        (2020) N. Kholod et al., Global methane emissions from coal mining to continue growing even with declining coal
        production, Journal of Cleaner Production, Volume 256, 120489.
   26
        EEA:n EU:n puolesta huhtikuussa 2021 UNFCC:lle raportoimat energia-alan metaanipäästöt kilotonneina
        päästöluokkalähteittäin eriteltyinä.
   27
        Best Practice Guidance for Effective Management of Coal Mine Methane at National Level: Monitoring,
        Reporting, Verification and Mitigation, ECE Energy Series No. 71, UNECE 2021 (julkaistaan myöhemmin).
FI                                                   20                                                          FI
 ---pagebreak---         Avokaivoksista peräisin olevat metaanipäästöt voidaan johtaa laakiokohtaisilla
        hiilipäästökertoimilla28 ja suuremmalla tarkkuudella kaivos- tai kerrostumakohtaisilla
        päästökertoimilla, koska hiililaakioiden kerrostumien metaaninkantokyky vaihtelee 29.
        Päästökertoimet voidaan johtaa mittaamalla etsintäporausrei’istä otettujen näytteiden
        kaasupitoisuus.30 Kaivostoiminnan harjoittajien olisi näin ollen mitattava avohiilikaivosten
        metaanipäästöt käyttämällä tällaisia päästökertoimia.
   (46) Siksi kaivostoiminnan harjoittajien olisi jatkuvasti mitattava maanalaisissa hiilikaivoksissa
        ilmanvaihtokuilujen metaanipäästöjä ja määritettävä niiden määrät, jatkuvasti mitattava
        poistoasemilla tuuletettua ja soihdutettua metaania sekä käytettävä avohiilikaivoksissa erityisiä
        päästökertoimia. Niiden olisi raportoitava nämä tiedot toimivaltaisille viranomaisille.
   (47) Tällä hetkellä metaanipäästöjä voidaan vähentää parhaiten toiminnassa olevissa ja suljetuissa tai
        hylätyissä maanalaisissa hiilikaivoksissa. Toiminnassa olevien ja suljettujen tai hylättyjen
        avokaivosten metaanipäästöjen tehokasta vähentämistä rajoittaa tällä hetkellä teknologia. Jotta
        voidaan tukea tällaisten päästöjen vähentämisteknologioita koskevaa tutkimusta ja kehittämistä
        tulevaisuudessa, näiden päästöjen laajuutta olisi kuitenkin seurattava tehokkaasti ja
        yksityiskohtaisesti, niistä olisi raportoitava ja ne olisi todennettava.
   (48) Maanalaiset kaivokset ovat joko lämpö- tai koksihiilikaivoksia. Lämpöhiiltä käytetään
        pääasiassa energialähteenä, ja koksihiiltä käytetään polttoaineena ja teräksenvalmistusprosessin
        lähtöaineena. Sekä koksi- että lämpöhiilikaivosten metaanipäästöt olisi mitattava, raportoitava
        ja todennettava.
   (49) Maanalaisten hiilikaivosten toiminnassa metaanipäästöjä olisi vähennettävä lopettamalla
        tuuletus ja soihdutus asteittain. Kaivosten tulvitus voisi estää metaanipäästöjä, mutta sitä ei
        tehdä suljetuille tai hylätyille maanalaisille hiilikaivoksille järjestelmällisesti ja siihen liittyy
        ympäristöriskejä. Myös tuuletus ja soihdutus olisi näissä kaivoksissa lopetettava asteittain.
        Koska geologiset rajoitukset ja ympäristönäkökohdat estävät yhden, kaikille sopivan
        lähestymistavan soveltamisen hylätyistä maanalaisista hiilikaivoksista peräisin olevien
        metaanipäästöjen            vähentämisessä31,          jäsenvaltioiden         olisi     laadittava        oma
        vähentämissuunnitelmansa ottaen huomioon nämä rajoitukset ja hylättyjen kaivosten metaanin
        vähentämisen tekninen toteutettavuus.
   (50) Neuvosto hyväksyi 28 päivänä kesäkuuta 2021 komission ehdotuksen perusteella hiili- ja
        terästutkimusrahaston uuden oikeusperustan32, jossa tuetaan toimintansa lopettaneiden
        hiilikaivosten ja suljettavien hiilikaivosten sekä niihin liittyvän infrastruktuurin tutkimusta ja
        innovointia hiilestä irtautumisen yleisen tavoitteen ja oikeudenmukaisen siirtymän mekanismin
        mukaisesti. Tässä yhteydessä yksi uuden hiili- ja terästutkimusrahaston päätavoitteista tulevina
   28
        Vuoden 2006 muutetut IPCC-ohjeet kansallisten kasvihuonekaasumäärien laskemiseksi.
   29
        Bilans Zasobow Zloz Kopalin, stan na 31.12.2020’, State Geological Surowce mineralne (pgi.gov.pl).
   30
        Best Practice Guidance for Effective Management of Coal Mine Methane at National Level: Monitoring,
        Reporting, Verification and Mitigation, ECE Energy Series No. 71, UNECE 2021 (julkaistaan myöhemmin).
   31
        Best Practice Guidance for Effective Methane Recovery and Use from Abandoned Mines (UNECE, 2019).
   32
        Neuvoston päätös (EU) 2021/1094, annettu 28 päivänä kesäkuuta 2021, hiili- ja terästutkimusrahaston
        tutkimusohjelman hyväksymisestä sekä ohjelman monivuotisista teknisistä suuntaviivoista tehdyn päätöksen
        2008/376/EY muuttamisesta (EUVL 236/69). Neuvoston päätös (EU) 2021/1207, annettu 19 päivänä heinäkuuta
        2021, monivuotisten taloudellisten suuntaviivojen vahvistamisesta selvitystilassa olevan EHTYn varojen ja
        selvityksen päätyttyä hiili- ja terästutkimusrahaston varojen hoitamista varten tehdyn päätöksen 2003/77/EY
        muuttamisesta. Neuvoston päätös (EU) 2021/1208, annettu 19 päivänä heinäkuuta 2021, Euroopan yhteisön
        perustamissopimukseen liitetyn, EHTYn perustamissopimuksen voimassaolon päättymisen taloudellisista
        seurauksista ja hiili- ja terästutkimusrahastosta tehdyn pöytäkirjan täytäntöönpanon edellyttämistä säännöksistä
        tehdyn päätöksen 2003/76/EY muuttamisesta (EUVL L 261/54).
FI                                                    21                                                          FI
 ---pagebreak---         vuosina on minimoida siirtymävaiheessa olevien hiilikaivosten ympäristövaikutukset, erityisesti
        metaanipäästöt.
   (51) Unioni on riippuvainen tuonnista, jonka osuus kivihiilen kulutuksesta on 70 prosenttia, öljyn
        kulutuksesta 97 prosenttia ja fossiilisen kaasun kulutuksesta 90 prosenttia. Unionissa
        kulutettuun fossiiliseen energiaan liittyvien mutta kolmansissa maissa syntyvien
        metaanipäästöjen suuruudesta, alkuperästä tai luonteesta ei ole tarkkaa tietoa.
   (52) Metaanipäästöjen aiheuttamat ilmaston lämpenemistä edistävät vaikutukset ovat rajat ylittäviä.
        Jotkin fossiilista energiaa tuottavat maat alkavat tosin toimia oman energia-alansa
        metaanipäästöjen vähentämiseksi, mutta moniin viejiin ei niiden omilla kotimarkkinoilla
        sovelleta mitään säännöksiä. Tällaiset toimijat tarvitsevat selkeitä kannustimia
        metaanipäästöjensä vähentämiseen, ja siksi metaanipäästöjä koskevat avoimet tiedot olisi
        asetettava markkinoille saataville.
   (53) Kansainvälisistä metaanipäästöistä on tällä hetkellä saatavilla rajallisesti tarkkoja tietoja
        (UNFCCC:n 3. taso tai vastaava). Monet fossiilisen energian viejämaat eivät ole tähän
        mennessä toimittaneet UNFCCC:lle täydellisiä inventaariotietoja. Samanaikaisesti on näyttöä
        siitä, että öljyn ja kaasun tuotannon metaanipäästöt ovat 20:n viime vuoden aikana lisääntyneet
        maailmanlaajuisesti huomattavasti eli 65 miljoonasta tonnista 80 miljoonaan tonniin vuodessa.33
   (54) Kuten EU:n metaanistrategiaa koskevassa tiedonannossa34 todetaan, unioni on sitoutunut
        tekemään yhteistyötä energia-alan kumppaneidensa ja muiden keskeisten fossiilista energiaa
        tuovien maiden kanssa metaanipäästöjen torjumiseksi maailmanlaajuisesti. Metaanipäästöjä
        koskeva energiadiplomatia on jo tuottanut merkittäviä tuloksia. Unioni ja Yhdysvallat
        ilmoittivat syyskuussa 2021 maailmanlaajuisesta metaanilupauksesta Global Methane Pledge,
        joka tarkoittaa poliittista sitoutumista maailmanlaajuisten metaanipäästöjen vähentämiseen
        30 prosentilla vuoteen 2030 mennessä (vuoden 2020 tasosta). Sitoumus annettiin YK:n
        ilmastonmuutoskonferenssissa (COP26) Glasgow’ssa marraskuussa 2021. Yli sata maata on
        sitoutunut tukemaan sitä, mikä vastaa lähes puolta ihmisen toiminnasta aiheutuvista
        metaanipäästöistä maailmassa. Maailmanlaajuiseen metaanilupaukseen sisältyy sitoumus pyrkiä
        käyttämään parhaita käytettävissä olevia inventaariomenetelmiä metaanipäästömäärien
        määrittämiseksi keskittyen erityisesti suuriin päästölähteisiin.
   (55) Kansainvälinen metaanipäästöjen seurantakeskus (IMEO) on myös tärkeässä ja johtavassa
        asemassa maailmanlaajuisten energia-alan metaanipäästöjen avoimuuden lisäämisessä.
        Neuvosto tuki IMEOn perustamista tammikuussa 2021 antamissaan ilmasto- ja energia-alan
        diplomatiaa koskevissa päätelmissä35.
   (56) Komissio tekee IMEOn kanssa yhteistyötä perustaakseen metaanin määrää energian
        toimitusketjuissa mittaavan indeksin, johon viitataan nimenomaisesti EU:n metaanistrategiaa
        koskevassa tiedonannossa36. Se tarjoaisi tietoja fossiilisen energian eri lähteiden
        metaanipäästöistä eri puolilta maailmaa – myös lähdetason arvioinneista ja mittauksista sekä
        ilma- ja satelliittiseurannasta – ja antaisi näin fossiilisen energian ostajille mahdollisuuden tehdä
        tietoon perustuvia ostopäätöksiä fossiilisen energian lähteiden metaanipäästöjen perusteella.
   33
        Global Assessment of Oil and Gas Methane 1 Ultra-Emitters; T. Lauvaux, C. Giron, M. Mazzolini,
        A. d’Aspremont, R. Duren, D. Cusworth, D. Shindell, P. Ciais, huhtikuu 2021.
   34
        COM(2020) 663 final.
   35
        5263/21 TI/eb 1 RELEX.1.C
   36
        COM(2020) 663 final.
FI                                                 22                                                    FI
 ---pagebreak---    (57) Samalla kun unioni jatkaa menestyksekästä diplomaattista työtään tällaisten maailmanlaajuisten
        sitoumusten täyttämiseksi, se kannustaa edelleen merkittävään metaanipäästöjen vähentämiseen
        maailmanlaajuisesti ja erityisesti niissä maissa, jotka toimittavat fossiilista energiaa unionille.
   (58) Siksi olisi edellytettävä, että fossiilisen energian tuojat toimittavat jäsenvaltioille tietoja viejien
        metaanipäästöjen mittaamiseen, raportointiin ja lieventämiseen liittyvistä toimenpiteistä,
        erityisesti niiden metaanipäästöjen rajoittamiseksi toteuttamien sääntelytoimenpiteiden tai
        vapaaehtoisten toimenpiteiden soveltamisesta, mukaan lukien vuodon tunnistus- ja
        korjauskartoitusten kaltaiset toimenpiteet sekä metaanin tuuletuksen ja soihdutuksen valvontaa
        ja rajoittamista koskevat toimenpiteet. Tuojiin sovellettavissa tietovaatimuksissa esitetyt
        mittaus- ja raportointitasot vastaavat unionin toimijoilta tässä asetuksessa vaadittavia tasoja,
        kuten johdanto-osan 24–26 ja 46 kappaleessa esitetään. Metaanipäästöjen rajoitustoimenpiteitä
        koskevat tietovaatimukset eivät ole tiukempia kuin unionin toiminnanharjoittajille asetetut
        tietovaatimukset.
   (59) Jäsenvaltioiden on annettava nämä tiedot edelleen komissiolle tiedoksi. Näiden tietojen
        perusteella unionin olisi perustettava avoimuustietokanta fossiilisen energian tuonnista unioniin,
        hallinnoitava sitä ja eriteltävä siinä, ovatko viejäyritykset liittyneet öljy- ja kaasuyhtiöiden
        OGMP-kehykseen ja, siltä osin kuin se on perustettu, laadittava vastaava kansainvälisesti tai
        unionissa tunnustettu hiiliyhtiöitä koskeva standardi. Näistä tiedoista olisi käytävä ilmi, missä
        määrin viejämaiden yritykset ovat sitoutuneet mittaamaan, raportoimaan ja todentamaan
        metaanipäästöjään UNFCCC:n raportoinnin 3. tason menetelmien mukaisesti. Tällainen
        avoimuustietokanta toimisi unionille sekä muille sidosryhmille ja yleisölle fossiilisen energian
        tuojien ostopäätösten tiedonlähteenä. Avoimuustietokannassa olisi myös otettava huomioon
        unionin yritysten ja fossiilista energiaa unioniin vievien yritysten pyrkimykset mitata ja
        raportoida metaanipäästöjään ja vähentää niitä. Sen olisi myös sisällettävä tietoja fossiilisen
        energian tuotantomaiden mittaamista, raportointia ja vähentämistä koskevista sääntelytoimista.
   (60) Lisäksi unionin olisi otettava käyttöön maailmanlaajuinen metaanipäästöjen tarkkailuväline,
        joka tarjoaa päästölähteittäin tietoa suurten metaanipäästöjen suuruusluokasta, toistuvuudesta ja
        sijainnista. Sen olisi edelleen edistettävä todellisia ja todennettavissa olevia tuloksia
        metaanisäädösten täytäntöönpanosta ja tehokkaista lieventämistoimista, joita unionin yritykset
        ja fossiilista energiaa unioniin toimittavat yritykset toteuttavat. Välineeseen olisi kerättävä
        tietoja useilta sertifioiduilta tietojen toimittajilta ja palveluilta, mukaan lukien EU:n
        avaruusohjelman Copernicus-komponentti ja IMEO. Välineen olisi tiedotettava komissiolle
        asianomaisten maiden kanssa käytävistä kahdenvälisistä vuoropuheluista, joissa keskustellaan
        erilaisista metaanipäästöpolitiikkoja ja -toimenpiteitä koskevista skenaarioista.
   (61) Johdanto-osan 58–60 kappaleessa tarkoitetuilla toimenpiteillä olisi lisättävä avoimuutta ostajien
        suuntaan, jotta he voivat tehdä tietoon perustuvia hankintapäätöksiä, ja parannettava
        mahdollisuuksia ottaa metaaninvähennysratkaisuja laajemmin käyttöön kaikkialla maailmassa.
        Lisäksi niillä olisi kannustettava kansainvälisiä yrityksiä sitoutumaan kansainvälisiin
        metaaninmittaus- ja raportointistandardeihin, kuten OGMP:hen, tai toteuttamaan tehokkaita
        mittaus-, raportointi- ja vähentämistoimenpiteitä. Nämä toimenpiteet on suunniteltu perustaksi
        vaiheittaiselle lähestymistavalle tuontiin sovellettavien toimenpiteiden tiukentamiseksi.
        Komissiolle olisi siksi siirrettävä toimivalta muuttaa tai lisätä tuojien raportointivaatimuksia.
        Lisäksi komission olisi arvioitava kyseisten toimenpiteiden täytäntöönpanoa ja, jos se katsoo
        sen tarpeelliseksi, esitettävä uudelleentarkastelua koskevia ehdotuksia, joilla otetaan käyttöön
        tuojia koskevia tiukempia toimenpiteitä ja varmistetaan, että kolmansissa maissa sovellettavien
        metaanipäästöjen tarkkailua, raportointia, todentamista ja vähentämistä koskevat toimenpiteet
        ovat tehokkuudeltaan vastaavia. Arvioinnissa olisi otettava huomioon IMEOn tekemä työ,
FI                                                23                                                      FI
 ---pagebreak---         mukaan lukien metaanin määrää energian toimitusketjussa mittaava indeksi, avoimuustietokanta
        ja maailmanlaajuinen metaanipäästöjen tarkkailuväline. Jos komissio katsoo aiheelliseksi lisätä
        tuontiin sovellettavien toimenpiteiden tiukkuutta, on erityisen tärkeää, että komissio toteuttaa
        valmistelutyössään asianmukaiset kuulemiset, myös kuulemalla asianomaisia kolmansia maita.
   (62) Jäsenvaltioiden olisi varmistettava, että tämän asetuksen rikkomisesta määrätään tehokkaita,
        oikeasuhteisia ja varoittavia seuraamuksia, joita voivat olla sakot ja uhkasakot, ja toteutettava
        kaikki tarvittavat toimenpiteet sen varmistamiseksi, että ne pannaan täytäntöön. Jotta
        seuraamuksilla olisi merkittävä pelotevaikutus, niiden olisi oltava asianmukaisia rikkomisen
        tyypin, toiminnanharjoittajan mahdollisesti saaman edun sekä ympäristövahingon tyypin ja
        vakavuuden kannalta. Seuraamuksia määrättäessä olisi otettava asianmukaisesti huomioon
        kyseisen rikkomuksen luonne, vakavuus ja kesto. Seuraamusten määräämisen olisi oltava
        oikeasuhteista, ja sen olisi oltava unionin ja kansallisen lainsäädännön mukaista, mukaan lukien
        sovellettavat menettelylliset takeet ja perusoikeuskirjan periaatteet.
   (63) Johdonmukaisuuden lisäämiseksi asetukseen olisi sisällytettävä luettelo rikkomustyypeistä,
        joista olisi määrättävä seuraamuksia. Seuraamusten johdonmukaisemman soveltamisen
        helpottamiseksi olisi sisällytettävä yhteiset, ei-tyhjentävät ja ohjeelliset perusteet seuraamusten
        määräämiselle. Seuraamusten ennalta ehkäisevää vaikutusta olisi vahvistettava
        mahdollisuudella julkaista jäsenvaltioiden määräämiin seuraamuksiin liittyvät tiedot Euroopan
        parlamentin ja neuvoston asetuksissa (EU) 2016/67937 ja (EU) 2018/172538 vahvistettujen
        tietosuojavaatimusten mukaisesti.
   (64) Koska säännöksissä edellytetään säänneltyjen toiminnanharjoittajien investointien ottamista
        huomioon tariffien vahvistamisessa, Euroopan parlamentin ja neuvoston asetusta
        (EU) 2019/94239 olisi muutettava niin, että siinä annetaan ACERille tehtäväksi indikaattorien ja
        viitearvojen asettaminen saataville, jotta voidaan vertailla vertailukelpoisten hankkeiden
        metaanipäästöjen           mittaamiseen,          raportoimiseen           ja      vähentämiseen             liittyviä
        yksikköinvestointikustannuksia.
   (65) Koksihiilikaivosten tuuletuksen ja soihdutuksen asteittaisen lopettamisen osatekijöiden
        määrittelemiseksi komissiolle olisi siirrettävä valta antaa Euroopan unionin toiminnasta tehdyn
        sopimuksen 290 artiklan mukaisesti säädösvallan siirron nojalla annettavia delegoituja
        säädöksiä, joilla täydennetään tätä asetusta vahvistamalla metaanin tuuletusta
        koksihiilikaivosten ilmanvaihtokuiluista koskevat rajoitukset. Jotta tuojilta voitaisiin tarvittaessa
        vaatia lisätietoja, komissiolle olisi myös siirrettävä valta antaa Euroopan unionin toiminnasta
        tehdyn sopimuksen 290 artiklan mukaisesti säädösvallan siirron nojalla annettavia delegoituja
        säädöksiä tämän asetuksen täydentämiseksi muuttamalla tai lisäämällä tietoja, jotka tuojien on
        toimitettava. On erityisen tärkeää, että komissio asiaa valmistellessaan toteuttaa asianmukaiset
        kuulemiset, myös asiantuntijatasolla, ja että nämä kuulemiset toteutetaan paremmasta
        lainsäädännöstä 13 päivänä huhtikuuta 2016 tehdyssä toimielinten välisessä sopimuksessa
        vahvistettujen periaatteiden mukaisesti. Jotta voitaisiin erityisesti varmistaa tasavertainen
        osallistuminen delegoitujen säädösten valmisteluun, Euroopan parlamentille ja neuvostolle
   37
        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten
        henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin
        95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
   38
        Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten
        henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden
        tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta
        (EUVL L 295, 21.11.2018, s. 39).
   39
        Euroopan parlamentin ja neuvoston asetus (EU) 2019/942, annettu 5 päivänä kesäkuuta 2019, Euroopan unionin
        energia-alan sääntelyviranomaisten yhteistyöviraston perustamisesta (EUVL L 158, 14.6.2019).
FI                                                    24                                                                 FI
 ---pagebreak---           toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan
          parlamentin ja neuvoston asiantuntijoilla on järjestelmällisesti oikeus osallistua komission
          asiantuntijaryhmien kokouksiin, joissa valmistellaan delegoituja säädöksiä.
   (66)   Yhdenmukaisten täytäntöönpanoedellytysten varmistamiseksi komissiolle olisi siirrettävä
          Euroopan unionin toiminnasta tehdyn sopimuksen 291 artiklan mukaisesti täytäntöönpanovalta
          yhteisiä raportointimuotoja koskevien yksityiskohtaisten sääntöjen antamiseksi. Tätä
          täytäntöönpanovaltaa olisi käytettävä Euroopan parlamentin ja neuvoston asetuksen
          (EU) N:o 182/201140 mukaisesti.
   (67)   Toiminnanharjoittajille ja toimivaltaisille viranomaisille olisi annettava kohtuullinen aika
          tarvittavien valmistelutoimien toteuttamiselle tämän asetuksen vaatimusten täyttämiseksi.
   (68)   Koska jäsenvaltiot eivät voi yksin riittävällä tavalla saavuttaa tämän asetuksen tavoitetta, joka
          on energia-alan metaanipäästöjen tarkka mittaaminen, raportoiminen, todentaminen ja
          vähentäminen, vaan tavoite voidaan sen laajuuden vuoksi saavuttaa paremmin unionin tasolla,
          unioni voi toteuttaa toimenpiteitä Euroopan unionista tehdyn sopimuksen 5 artiklassa
          vahvistetun toissijaisuusperiaatteen mukaisesti. Mainitussa artiklassa vahvistetun
          suhteellisuusperiaatteen mukaisesti tässä asetuksessa ei ylitetä sitä, mikä on kyseisen tavoitteen
          saavuttamiseksi tarpeen,
   OVAT HYVÄKSYNEET TÄMÄN ASETUKSEN:
                                                        1 luku
                                              Yleiset säännökset
                                                        1 artikla
                                              Kohde ja soveltamisala
   1.     Tässä asetuksessa vahvistetaan säännöt, jotka koskevat unionin energia-alan metaanipäästöjen
   tarkkaa mittausta, raportointia ja todentamista sekä näiden päästöjen vähentämistä muun muassa
   vuotojen tunnistus- ja korjauskartoituksilla sekä tuuletusta ja soihdutusta koskevilla rajoituksilla. Tässä
   asetuksessa vahvistetaan myös säännöt, jotka koskevat unioniin tuotavan fossiilisen energian
   metaanipäästöjen avoimuuden varmistavia välineitä.
   2.     Tätä asetusta sovelletaan seuraaviin:
          a) öljyn ja fossiilisen kaasun etsintä ja tuotanto tuotantoketjun alkupäässä sekä fossiilisten
          kaasujen keräys ja jalostus;
          b) kaasun siirto, jakelu ja maanalaiset varastot ja nesteytetyn maakaasun (LNG) terminaalit,
          joissa käsitellään fossiilista ja/tai uusiutuvaa (bio- tai synteettistä) metaania;
          c) maanalaisten hiilikaivosten ja avohiilikaivosten sekä suljettujen ja hylättyjen maanalaisten
          hiilikaivosten toiminta.
   40
          Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä
          säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä
          (EUVL L 55, 28.2.2011, s. 13).
FI                                                   25                                                        FI
 ---pagebreak---    3.      Tätä asetusta sovelletaan unionin ulkopuolella tapahtuviin metaanipäästöihin tuojan
   tietovaatimusten, metaanin avoimuustietokannan ja metaanipäästöjen tarkkailuvälineen osalta.
                                                       2 artikla
                                                    Määritelmät
   Tässä asetuksessa tarkoitetaan:
   1)      ’metaanipäästöillä’ kaikkia suoria päästöjä sellaisista osista, jotka voivat aiheuttaa
   metaanipäästöjä joko tahallisen tai tahattoman tuuletuksen, soihduissa tapahtuvan epätäydellisen
   palamisen tai muiden komponenttien tai tahattomien vuotojen seurauksena;
   2)      ’siirtoverkonhaltijalla’ samaa kuin [Euroopan parlamentin ja neuvoston direktiivin
   2009/73/EY41 2 artiklan 4 kohdassa olevassa määritelmässä] [mukautetaan parhaillaan
   uudelleenlaadittavana olevan ehdotuksen mukaiseksi];
   3)      ’jakeluverkonhaltijalla’ samaa kuin [direktiivin 2009/73/EY 2 artiklan 6 kohdassa olevassa
   määritelmässä] [mukautetaan parhaillaan uudelleenlaadittavana olevan ehdotuksen mukaiseksi];
   4)      ’toiminnanharjoittajalla’ luonnollista tai oikeushenkilöä, joka käyttää tai valvoo omaisuuserää,
   tai, jos asiasta on säädetty kansallisessa lainsäädännössä, jolle on annettu omaisuuserän teknistä
   toimintaa koskeva taloudellinen päätösvalta,
   5)      ’kaivostoiminnan harjoittajalla’ luonnollista tai oikeushenkilöä, joka käyttää tai valvoo
   hiilikaivosta, tai, jos asiasta on säädetty kansallisessa lainsäädännössä, jolle on annettu hiilikaivoksen
   teknistä toimintaa koskeva taloudellinen päätösvalta,
   6)      ’todentamisella’ todentajan suorittamia toimia toiminnanharjoittajien ja kaivostoiminnan
   harjoittajien toimittamien raporttien vaatimustenmukaisuuden arvioimiseksi;
   7)      ’todentajalla’ oikeushenkilöä, joka on eri kuin tämän asetuksen 4 artiklan mukaisesti nimetty
   toimivaltainen viranomainen ja suorittaa todentamistoimia ja jonka kansallinen akkreditointielin on
   akkreditoinut asetuksen (EY) N:o 765/2008 mukaisesti, tai luonnollista henkilöä, joka on muutoin
   hyväksytty todentajaksi, sanotun kuitenkaan rajoittamatta mainitun asetuksen 5 artiklan 2 kohdan
   soveltamista silloin, kun todentamislausunto annetaan;
   8)      ’lähteellä’ osaa tai geologista rakennetta, josta pääsee metaania ilmakehään joko tahallisesti tai
   tahattomasti, ajoittain tai jatkuvasti;
   9)      ’omaisuuserällä’ yritystä tai toimintayksikköä, joka voi koostua useista laitoksista tai
   toimipaikoista, mukaan lukien toiminnanharjoittajan operatiivisessa valvonnassa olevat omaisuuserät
   (yritysten hallinnassa olevat omaisuuserät) ja omaisuuserät, jotka eivät ole toiminnanharjoittajan
   operatiivisessa valvonnassa (muut kuin yritysten hallinnassa olevat omaisuuserät);
   10)     ’päästökertoimella’ kerrointa, jota käytetään kaasun päästöjen tai poistumien määrien
   määrittämisessä toimintayksikköä kohti, joka perustuu usein mittausdatan otokseen ja joka on tiettyä
   toimintatasoa tietyissä toimintaolosuhteissa edustavan päästömäärän keskiarvo;
   11)     ’yleisellä päästökertoimella’ kunkin päästölähdetyypin standardoitua päästökerrointa, joka on
   johdettu inventaarioista tai tietokannoista mutta jota ei kuitenkaan ole todennettu suorilla mittauksilla;
   41
           Euroopan parlamentin ja neuvoston direktiivi 2009/73/EY, annettu 13 päivänä heinäkuuta 2009, maakaasun
           sisämarkkinoita koskevista yhteisistä säännöistä ja direktiivin 2003/55/EY kumoamisesta (EUVL L 211,
           14.8.2009, s. 94).
FI                                                   26                                                     FI
 ---pagebreak---    12)      ’erityisellä päästökertoimella’ suorista mittauksista johdettua päästökerrointa;
   13)      ’suoralla mittauksella’ metaanipäästöjen määrän suoraa määritystä metaaninmittauslaitteella
   lähdetasolla;
   14)      ’laitostason metaanipäästöillä’ kaikkia omaisuuserään sisältyviä päästölähteitä;
   15)      ’laitostason mittauksella’ ylhäältä alas suuntautuvaa mittausta, jossa käytetään tavallisesti
   liikkuvalle alustalle, kuten ajoneuvoihin, miehittämättömiin ilma-aluksiin, ilma-aluksiin, veneisiin ja
   satelliitteihin, asennettuja antureita tai muita välineitä, joilla saadaan kattava yleiskuva päästöistä koko
   laitosalueella;
   16)      ’yrityksellä’ luonnollista henkilöä tai oikeushenkilöä, joka harjoittaa ainakin yhtä seuraavista
   toiminnoista: öljyn ja fossiilisten kaasujen hyödyntäminen, etsintä ja tuotanto tuotantoketjun
   alkupäässä, fossiilisten kaasujen keräys ja jalostus sekä kaasun siirto, jakelu ja maanalainen varastointi,
   mukaan lukien nesteytetty maakaasu;
   17)      ’vuodon tunnistus- ja korjauskartoituksella’ kartoitusta, jossa tunnistetaan metaanipäästöjen
   lähteet sekä vuodot ja tahaton tuuletus;
   18)      ’tuuletuksella’ palamattoman metaanin päästämistä ilmakehään joko tarkoituksellisesti
   prosesseista, toiminnoista tai laitteista, jotka on suunniteltu tähän tarkoitukseen, tai tahattomasti
   toimintahäiriön sattuessa tai maantieteellisten rajoitusten vuoksi;
   19)      ’soihdutuksella’ hävitettävän metaanin hallittua polttamista siihen tarkoitetussa laitteessa;
   20)      ’hätätilanteella’ tilapäistä, odottamatonta ja harvinaista tilannetta, jossa metaanipäästöt ovat
   väistämättömiä ja välttämättömiä ihmisten turvallisuuteen, kansanterveyteen tai ympäristöön
   kohdistuvan välittömän ja merkittävän haitallisen vaikutuksen estämiseksi, mutta ei tilanteita, jotka
   johtuvat seuraavista tapahtumista tai liittyvät niihin:
              a) toiminnanharjoittaja ei ole asentanut asianmukaista laitteistoa, jonka kapasiteetti on
              odotettavissa olevan tai tosiasiallisen tuotantoasteen ja -paineen suhteen riittävä;
              b) toiminnanharjoittaja ei ole rajoittanut tuotantoa silloin, kun tuotantoaste ylittää siihen
              liittyvän laitteiston tai keräysjärjestelmän kapasiteetin, paitsi jos ylituotanto johtuu
              tuotantoketjun loppupään hätätilanteesta, toimintahäiriöstä tai suunnittelemattomasta
              korjauksesta ja kestää enintään kahdeksan tunnin ajan tuotantoketjun loppupään
              kapasiteettiongelmasta ilmoittamisesta;
              c) määräaikaishuolto;
              d) toiminnanharjoittajan laiminlyönti;
              e) saman laitteen toistuvat viat eli vähintään neljä vikaa 30 edellisen päivän aikana;
   21)      ’toimintahäiriöllä’ laitteiston äkillistä, väistämätöntä vikaantumista tai rikkoutumista, johon
   toiminnanharjoittaja ei kohtuudella voi vaikuttaa ja joka häiritsee merkittävästi toimintaa mutta johon
   ei liity kokonaan tai osittain huonosta kunnossapidosta, huolimattomasta toiminnasta tai muusta
   estettävissä olevasta laitteiston viasta tai rikkoutumisesta johtuvaa vikaa tai rikkoutumista;
   22)      ’rutiininomaisella soihdutuksella’ soihdutusta silloin, kun se tapahtuu öljyn tai fossiilisen
   kaasun tavanomaisen tuotannon aikana eikä olemassa ole riittäviä laitoksia tai soveltuvia geologia
   edellytyksiä, jotta metaani voitaisiin syöttää takaisin, hyödyntää paikalla tai toimittaa markkinoille;
   23)      ’soihtutornilla’ laitetta, joka on varustettu polttimella ja jota käytetään metaanin
   soihduttamiseen;
FI                                                   27                                                    FI
 ---pagebreak---    24)      ’ei-toiminnassa olevalla lähteellä’ öljy- tai kaasulähdettä tai lähteen sijaintipaikkaa, jossa
   etsintä- tai tuotantotoiminta on keskeytetty vähintään vuodeksi;
   25)      ’kunnostamisella’ saastuneen veden ja maaperän puhdistusprosessia;
   26)      ’ennallistamisella’ prosessia, jossa lähde tai lähteen sijaintipaikka palautetaan sellaiseen tilaan,
   että sen maaperä- ja kasvillisuusolosuhteet ovat vastaavat kuin ennen sen tuhoamista;
   27)      ’hiilikaivoksella’ paikkaa, jossa kivihiilen louhinta tapahtuu tai on tapahtunut, mukaan lukien
   maa-alueet, kaivannot, maanalaiset käytävät, kuilut, rinteet, tunnelit ja louhokset, maanpäälliset tai
   maanalaiset rakenteet, laitokset, laitteet, koneet ja työkalut, joita käytetään ruskohiilen, puolibitumisen
   hiilen, bitumisen hiilen tai antrasiitin louhintaan sen luonnollisista maanalaisista esiintymistä millä
   tahansa välineellä tai menetelmällä, mukaan lukien hiilen valmistelu louhittavaksi;
   28)      ’toiminnassa olevalla hiilikaivoksella’ hiilikaivosta, jonka tuotoista suurin osa on peräisin
   ruskohiilen, puolibitumisen hiilen, bitumisen hiilen tai antrasiitin louhinnasta ja jota koskee vähintään
   yksi seuraavista edellytyksistä:
            a) kaivostoimintaa kehitetään parhaillaan;
            b) hiiltä on tuotettu 90 edellisen päivän aikana;
            c) kaivoksen ilmanvaihtopuhaltimet ovat toiminnassa;
   29)      ’maanalaisella hiilikaivoksella’ hiilikaivosta, jossa tuotetaan hiiltä kaivamalla maahan tunneli
   hiilikerrostumaan asti, jota sitten louhitaan maanalaiseen kaivostoimintaan tarvittavalla laitteistolla,
   kuten leikkauskoneilla ja jatkuvaan louhintaan, linjalouhintaan (”longwall mining”) ja lyhyiden seinien
   louhintaan (”shortwall mining”) tarkoitetuilla kaivoslaitteilla, ja kuljetetaan maanpinnalle;
   30)      ’avokaivoksella’ hiilikaivosta, jossa hiili sijaitsee lähellä pintaa ja voidaan ottaa talteen
   poistamalla päällimmäiset kivi- ja maakerrokset;
   31)      ’ilmanvaihtokuilulla’ pystysuuntaista kanavaa, jota käytetään raittiin ilman siirtämiseen maan
   alle tai metaanin ja muiden kaasujen poistamiseen maanalaisesta kivihiilikaivoksesta;
   32)      ’poistoasemalla’ asemaa, jossa kerätään metaania hiilikaivoksen kaasunpoistojärjestelmästä;
   33)      ’poistojärjestelmällä’ järjestelmää, joka voi kattaa useita metaanilähteitä ja joka poistaa
   runsaasti metaania sisältävää kaasua hiilikerrostumista tai ympäröivistä kivikerrostumista ja kuljettaa
   sen poistoasemalle;
   34)      ’kaivostoiminnan jälkeisellä toiminnalla’ toimintaa, joka suoritetaan sen jälkeen, kun hiili on
   louhittu ja tuotu pinnalle, mukaan lukien hiilen käsittely, jalostus, varastointi ja kuljetus;
   35)      ’jatkuvalla mittauksella’ mittausta, jossa lukema otetaan vähintään joka minuutti;
   36)      ’ilmanvaihdon metaanilla’ hiilijuonteista ja muista kaasua sisältävistä kerrostumista vapautuvaa
   metaania, joka siirtyy poistoilmaan ja poistuu ilmanvaihtokuilusta;
   37)      ’hiiliesiintymällä’ maa-aluetta, joka sisältää merkittäviä määriä louhittavaa hiiltä ja joka on
   määritelty jäsenvaltion geologisten mineraaliesiintymien dokumentointimenetelmän mukaisesti;
   38)      ’suljetulla hiilikaivoksella’ hiilikaivosta, jolla on yksilöity toiminnanharjoittaja, omistaja tai
   luvanhaltija ja joka on suljettu sovellettavien lupavaatimusten tai muiden säännösten mukaisesti;
   39)      ’hylätyllä hiilikaivoksella’ hiilikaivosta, jonka toiminnanharjoittajaa, omistajaa tai luvanhaltijaa
   ei voida yksilöidä tai jota ei ole suljettu säännellyllä tavalla;
   40)      ’koksihiilikaivoksella’ kaivosta, jonka tuotoksesta vähintään 50 prosenttia laskettuna
   keskiarvona kolmelta viimeisimmältä vuodelta, joita koskevat tiedot ovat käytettävissä, on Euroopan
FI                                                   28                                                    FI
 ---pagebreak---    parlamentin ja neuvoston asetuksen (EY) N:o 1099/200842 liitteessä B määriteltyä koksihiiltä
   (koksikivihiiltä);
   41)     ’tuojalla’ unioniin sijoittautunutta luonnollista tai oikeushenkilöä, joka saattaa liiketoiminnan
   yhteydessä kolmannesta maasta tuotua fossiilista energiaa EU:n markkinoille.
                                                           3 artikla
                                 Säänneltyjen toiminnanharjoittajien kustannukset
   1.      Vahvistaessaan tai hyväksyessään siirtoverkonhaltijoiden, jakeluverkonhaltijoiden, LNG-
   terminaalinhaltijoiden tai muiden säänneltyjen yhtiöiden, myös soveltuvin osin maanalaisten
   kaasuvarastojen haltijoiden, käyttämiä siirto- tai jakelutariffeja tai menetelmiä sääntelyviranomaisten
   on otettava huomioon tämän asetuksen mukaisten velvoitteiden noudattamisesta aiheutuvat
   kustannukset ja tehdyt investoinnit siltä osin kuin ne vastaavat tehokkaan ja rakenteellisesti
   vertailukelpoisen säännellyn toiminnanharjoittajan kustannuksia.
   2.      Euroopan unionin energia-alan sääntelyviranomaisten yhteistyöviraston (ACER) on joka
   kolmas vuosi laadittava ja asetettava julkisesti saataville indikaattorit ja vastaavat viitearvot
   vertailukelpoisten hankkeiden metaanipäästöjen mittaamiseen, raportointiin ja vähentämiseen liittyvien
   yksikköinvestointikustannusten vertailua varten.
                                                          2 luku
               Toimivaltaiset viranomaiset ja riippumaton todentaminen
                                                           4 artikla
                                             Toimivaltaiset viranomaiset
   1.      Kunkin jäsenvaltion on nimettävä yksi tai useampi toimivaltainen viranomainen, joka on
   vastuussa tämän asetuksen soveltamisen seurannasta ja valvonnasta.
   Jäsenvaltioiden on ilmoitettava toimivaltaisten viranomaisten nimet ja yhteystiedot komissiolle
   viimeistään … [3 kuukauden kuluttua tämän asetuksen voimaantulopäivästä]. Jäsenvaltioiden on
   ilmoitettava komissiolle viipymättä kaikista toimivaltaisten viranomaisten nimien tai yhteystietojen
   muutoksista.
   2.      Komissio julkaisee toimivaltaisten viranomaisten luettelon ja päivittää sitä säännöllisesti.
   3.      Jäsenvaltioiden on varmistettava, että toimivaltaisilla viranomaisilla on riittävät valtuudet ja
   resurssit tässä asetuksessa säädettyjen velvoitteiden täyttämiseen.
                                                           5 artikla
                                      Toimivaltaisten viranomaisten tehtävät
   42
           Euroopan parlamentin ja neuvoston asetus (EY) N:o 1099/2008, annettu 22 päivänä lokakuuta 2008,
           energiatilastoista (EUVL L 304, 14.11.2008, s. 1).
FI                                                      29                                              FI
 ---pagebreak---    1.      Toimivaltaisten viranomaisten on toteutettava tarvittavat toimenpiteet, joilla varmistetaan tässä
   asetuksessa säädettyjen vaatimusten noudattaminen.
   2.      Toiminnanharjoittajien ja kaivostoiminnan harjoittajien on annettava toimivaltaisille
   viranomaisille kaikki tarvittava apu tässä asetuksessa tarkoitettujen toimivaltaisten viranomaisten
   tehtävien suorittamiseksi tai helpottamiseksi, erityisesti tiloihin pääsyn ja asiakirjojen tai tiedostojen
   esittämisen osalta.
   3.      Toimivaltaisten viranomaisten on tehtävä yhteistyötä keskenään ja komission kanssa sekä
   tarvittaessa kolmansien maiden viranomaisten kanssa tämän asetuksen noudattamisen varmistamiseksi.
   Komissio voi perustaa toimivaltaisten viranomaisten verkoston yhteistyön edistämiseksi ja huolehtia
   tarvittavista järjestelyistä tietojen ja parhaiden käytäntöjen vaihtamiseksi ja neuvottelujen
   mahdollistamiseksi.
   4.      Jos tämän asetuksen mukaan on julkaistava raportteja, toimivaltaisten viranomaisten on
   asetettava ne maksutta julkisesti saataville tähän tarkoitukseen nimetyllä verkkosivustolla vapaasti
   saatavilla, ladattavissa ja muokattavissa olevassa muodossa.
   Jos tiedot ovat direktiivin 2003/4/EY 4 artiklan mukaan luottamuksellisia, toimivaltaisten
   viranomaisten on ilmoitettava salassa pidettävien tietojen tyyppi ja salassapidon perustelut.
                                                       6 artikla
                                                     Tarkastukset
   1.      Toimivaltaisten viranomaisten on tehtävä määräajoin tarkastuksia sen varmistamiseksi, että
   toiminnanharjoittajat tai kaivostoiminnan harjoittajat noudattavat tässä asetuksessa säädettyjä
   vaatimuksia. Ensimmäinen tarkastus on saatettava päätökseen viimeistään … [18 kuukauden kuluttua
   tämän asetuksen voimaantulosta].
   2.      Tarkastuksiin on tarvittaessa sisällyttävä tämän asetuksen vaatimusten noudattamisen
   osoittavat, asiakirjojen ja tiedostojen paikalla tehtävät tarkastukset tai kenttätarkastukset,
   metaanipäästöjen tunnistus ja pitoisuusmittaukset sekä kaikki tarkkailutoimet, jotka toimivaltainen
   viranomainen on suorittanut tai jotka on suoritettu sen puolesta tämän asetuksen vaatimusten
   noudattamisen tarkastamiseksi ja edistämiseksi.
   Jos tarkastuksessa on havaittu tämän asetuksen vaatimusten vakava rikkominen, toimivaltaisten
   viranomaisten on annettava 5 kohdassa tarkoitetun raportin yhteydessä ilmoitus korjaavista toimista,
   jotka toiminnanharjoittajan tai kaivostoiminnan harjoittajan on toteutettava.
   3.      Edellä 1 kohdassa tarkoitetun ensimmäisen tarkastuksen jälkeen toimivaltaisten viranomaisten
   on laadittava rutiinitarkastuksia koskevat ohjelmat. Tarkastusten välisen ajan on perustuttava
   ympäristöriskin arviointiin, eikä se saa ylittää kahta vuotta. Jos tarkastuksessa on havaittu tämän
   asetuksen vaatimusten vakava rikkominen, seuraava tarkastus on tehtävä vuoden kuluessa.
   4.      Toimivaltaisten viranomaisten on tehtävä muita kuin rutiinitarkastuksia:
             a) tutkiakseen 7 artiklassa tarkoitetut perustellut valitukset ja säännösten noudattamatta
             jättämiset mahdollisimman pian sen jälkeen, kun toimivaltaiset viranomaiset ovat saaneet
             tiedon tällaisista valituksista tai säännösten noudattamatta jättämisistä;
             b) varmistaakseen, että vuotojen korjaukset tai osien vaihdot on tehty 14 artiklan mukaisesti.
FI                                                    30                                                FI
 ---pagebreak---    5.       Toimivaltaisten viranomaisten on laadittava kunkin tarkastuksen jälkeen raportti, jossa
   kuvataan tarkastuksen oikeusperusta, noudatetut menettelyvaiheet, asiaankuuluvat havainnot ja
   suositukset toiminnanharjoittajan tai kaivostoiminnan harjoittajan jatkotoimiksi.
   Raportti on annettava tiedoksi asianomaiselle toiminnanharjoittajalle ja asetettava yleisön saataville
   kahden kuukauden kuluessa tarkastuspäivästä. Jos raportti on laadittu 7 artiklan mukaisesti tehdyn
   valituksen vuoksi, toimivaltaisten viranomaisten on ilmoitettava valituksen tekijälle, kun raportti on
   yleisön saatavilla.
   Toimivaltaiset viranomaiset saattavat raportin yleisön saataville direktiivin 2003/4/EY mukaisesti. Jos
   tiedot ovat luottamuksellisia direktiivin 2003/4/EY 4 artiklan mukaisesti, toimivaltaisten viranomaisten
   on ilmoitettava raportissa salassa pidettävien tietojen tyyppi ja salassapidon perustelut.
   6.      Toiminnanharjoittajien on toteutettava kaikki 5 kohdassa tarkoitetussa raportissa määritetyt
   tarvittavat toimenpiteet toimivaltaisten viranomaisten määrittämässä määräajassa tai muussa
   toimivaltaisten viranomaisten kanssa sovitussa määräajassa.
                                                     7 artikla
                               Toimivaltaisille viranomaisille tehdyt valitukset
   1.      Luonnollinen henkilö tai oikeushenkilö, joka katsoo kärsineensä vahinkoa siksi, että
   toiminnanharjoittaja tai kaivostoiminnan harjoittaja on rikkonut tämän asetuksen vaatimuksia, voi
   tehdä kirjallisen valituksen toimivaltaisille viranomaisille.
   2.      Valitukset on perusteltava asianmukaisesti, ja niissä on esitettävä riittävät todisteet väitetystä
   rikkomisesta ja siitä aiheutuneesta vahingosta.
   3.      Jos käy ilmi, että valituksessa ei esitetä riittäviä todisteita tutkimuksen käynnistämiseksi,
   toimivaltaisten viranomaisten on ilmoitettava valituksen tekijälle perustelut päätökselleen olla
   käynnistämättä tutkimusta.
   4.      Toimivaltaisten viranomaisten on ilmoitettava valituksen tekijälle menettelyssä toteutetuista
   toimista ja tarvittaessa asianmukaisista vaihtoehtoisista oikeussuojakeinoista, kuten asian saattamisesta
   kansallisen tuomioistuimen käsiteltäväksi tai muista kansallisista tai kansainvälisistä
   valitusmenettelyistä, sanotun kuitenkaan rajoittamatta kansallisen lainsäädännön nojalla sovellettavien
   sääntöjen soveltamista.
   5.      Toimivaltaisten viranomaisten on vahvistettava ja julkaistava valituksia koskevan päätöksen
   tekemisen ohjeelliset määräajat, sanotun kuitenkaan rajoittamatta kansallisen lainsäädännön nojalla ja
   vastaavien menettelyjen perusteella sovellettavia sääntöjä.
                                                     8 artikla
                                   Todentamistoimet ja todentamislausunto
   1.      Todentajien on arvioitava toiminnanharjoittajien tai kaivostoiminnan harjoittajien niille tämän
   asetuksen mukaisesti toimittamien päästöraporttien vaatimustenmukaisuus. Niiden on arvioitava,
   ovatko raportit tässä asetuksessa säädettyjen vaatimusten mukaisia, ja tarkasteltava niiden
   luotettavuuden, uskottavuuden ja tarkkuuden arvioimiseksi uudelleen kaikkia käytettäviä tietolähteitä ja
   menetelmiä, erityisesti seuraavia seikkoja:
FI                                                  31                                                  FI
 ---pagebreak---              a) päästökertoimien valinta ja käyttö;
             b) menetelmät, laskelmat, näytteenotot, tilastolliset jakaumat ja olennaisuustasot, joiden
             perusteella metaanipäästöt on määritetty;
             c) riskit sille, että mittaus tai raportointi ei ole asianmukaista;
             d) toiminnanharjoittajien tai kaivostoiminnan harjoittajien soveltamat laadunvalvonta- tai
             laadunvarmistusjärjestelmät.
   2.      Edellä 1 kohdassa tarkoitettuja todentamistoimia toteuttaessaan todentajien on käytettävä
   maksutta ja julkisesti saatavilla olevia metaanipäästömäärien määritystä koskevia eurooppalaisia tai
   kansainvälisiä standardeja, jotka komissio saattaa sovellettaviksi 5 kohdan mukaisesti. Todentajien on
   käytettävä kasvihuonekaasupäästömäärien määrittämiseen ja todentamiseen olemassa olevia
   eurooppalaisia tai kansainvälisiä standardeja siihen asti, kunnes komissio päättää näiden standardien
   sovellettavuudesta.
   Todentajat voivat käytettyjen tietolähteiden ja menetelmien luotettavuuden, uskottavuuden ja
   tarkkuuden määrittämiseksi tehdä tarkastuksia paikalla.
   3.      Todentajien on annettava todentamislausunto, jossa varmistetaan päästöraportin
   vaatimustenmukaisuus ja eritellään suoritettu todentamistyö, kun niiden arvioinnissa on saatu
   kohtuullinen varmuus siitä, että päästöraportti on tämän asetuksen vaatimusten mukainen.
   Todentajat voivat antaa todentamislausunnon vain, jos luotettavat, uskottavat ja tarkat tiedot
   mahdollistavat metaanipäästöjen määrittämisen kohtuullisella varmuudella ja raportoidut tiedot ovat
   yhdenmukaisia arvioitujen tietojen kanssa ja täydellisiä eikä niissä ole epäjohdonmukaisuuksia.
   Jos arvioinnissa todetaan, että päästöraportti ei ole tämän asetuksen vaatimusten mukainen, todentajien
   on ilmoitettava siitä toiminnanharjoittajalle tai kaivostoiminnan harjoittajalle ja toiminnanharjoittajan
   tai kaivostoiminnan harjoittajan on toimitettava tarkistettu päästöraportti todentajalle viipymättä.
   4.      Toiminnanharjoittajien ja kaivostoiminnan harjoittajien on annettava todentajille kaikki
   tarvittava apu tässä asetuksessa tarkoitettujen todennustoimien suorittamiseksi tai helpottamiseksi,
   erityisesti tiloihin pääsyn ja asiakirjojen tai tiedostojen esittämisen osalta.
   5.      Siirretään komissiolle valta antaa 31 artiklan mukaisesti delegoituja säädöksiä, joilla
   täydennetään tätä asetusta sisällyttämällä siihen ja vahvistamalla metaanipäästömäärien määrittämistä
   ja mittaamista koskevien eurooppalaisten tai kansainvälisten standardien soveltaminen tätä asetusta
   sovellettaessa.
                                                         9 artikla
                                   Todentajien riippumattomuus ja akkreditointi
   1.      Todentajien on oltava toiminnanharjoittajista ja kaivostoiminnan harjoittajista riippumattomia ja
   toteutettava tässä asetuksessa edellytetyt toimet yleisen edun nimissä. Tämän vuoksi todentajat tai
   mitkään saman oikeushenkilön osat eivät saa olla toiminnanharjoittajia tai kaivostoiminnan harjoittajia
   eivätkä toiminnanharjoittajan tai kaivostoiminnan harjoittajan omistajia tai niiden omistuksessa eikä
   todentajilla saa olla toiminnanharjoittajiin tai kaivostoiminnan harjoittajiin sidoksia, jotka voisivat
   vaikuttaa niiden itsenäisyyteen tai riippumattomuuteen.
   2.      Todentajien on oltava                kansallisen     akkreditointielimen akkreditoimia   asetuksen
   (EY) N:o 765/2008 mukaisesti.
FI                                                     32                                                FI
 ---pagebreak---    3.     Sikäli kuin tämä asetus ei sisällä erityisiä säännöksiä todentajien akkreditoinnista, sovelletaan
   asetuksen (EY) N:o 765/2008 asiaa koskevia säännöksiä.
                                                    10 artikla
                              Kansainvälinen metaanipäästöjen seurantakeskus
   1.     Edellyttäen, että unionin etua suojellaan, kansainväliselle metaanipäästöjen seurantakeskukselle
   annetaan metaanipäästötietojen todentamisrooli, erityisesti seuraavien tehtävien osalta:
            a)     metaanipäästötietojen     yhdistäminen     asianmukaisten    tilastollisten   menetelmien
            mukaisesti;
            b)     yritysten metaanipäästömäärien          määritykseen    käyttämien       menetelmien    ja
            tilastoprosessien todentaminen;
            c)     tietojen yhdistämis- ja analyysimenetelmien kehittäminen hyvän tieteellisen ja
            tilastollisen käytännön mukaisesti, jotta varmistetaan päästöarvioiden suurempi tarkkuus ja
            epävarmuuden asianmukainen luonnehdinta;
            d)     yritysten raportoimien yhdistettyjen tietojen julkaiseminen ensisijaisen lähteen ja
            raportointitason mukaan toiminnassa olevien omaisuuserien ja ei-toiminnassa olevien
            omaisuuserien mukaan jaoteltuina kilpailu- ja luottamuksellisuusvaatimusten mukaisesti;
            e)     merkittäviä tietolähteiden välisiä eroja koskevien havaintojen raportointi.
   2.     Komissio        voi    toimittaa     kansainväliselle    metaanipäästöjen       seurantakeskukselle
   metaanipäästötiedot, jotka toimivaltaiset viranomaiset ovat asettaneet sen saataville tämän asetuksen
   mukaisesti.
   3.     Kansainvälisen metaanipäästöjen seurantakeskuksen tuottamat tiedot on asetettava yleisön ja
   komission saataville.
                                                     3 luku
                               Metaanipäästöt öljy- ja kaasualalla
                                                    11 artikla
                                                 Soveltamisala
   Tätä lukua sovelletaan 1 artiklan 2 kohdan a ja b alakohdassa tarkoitettuihin toimiin.
                                                    12 artikla
                                            Tarkkailu ja raportointi
   1.     Toiminnanharjoittajien on viimeistään … [12 kuukauden kuluttua tämän asetuksen
   voimaantulosta] toimitettava toimivaltaisille viranomaisille raportti lähdetason metaanipäästöistä, jotka
   on arvioitu käyttäen yleisiä mutta lähdekohtaisia päästökertoimia kaikille lähteille.
FI                                                 33                                                   FI
 ---pagebreak---    2.       Toiminnanharjoittajien on viimeistään … [24 kuukauden kuluttua tämän asetuksen
   voimaantulosta] toimitettava toimivaltaisille viranomaisille myös raportti toiminnassa olevien
   omaisuuserien lähdetason metaanipäästöjen suorista mittauksista. Raportoinnissa voidaan tällä tasolla
   käyttää lähdetason mittausta ja näytteenottoa perustana päästöjen arvioinnissa käytettävien erityisten
   päästökertoimien määrittämiselle.
   3.       Toiminnanharjoittajien on viimeistään … [36 kuukauden kuluttua tämän asetuksen
   voimaantulosta] ja sen jälkeen vuosittain viimeistään 30 päivänä maaliskuuta toimitettava
   toimivaltaisille viranomaisille raportti 2 kohdassa tarkoitettujen omaisuuserien lähdetason
   metaanipäästöjen suorista mittauksista täydennettynä paikalla tapahtuvilla metaanipäästöjen
   mittauksilla, jolloin lähdetason arvioinnit voidaan arvioida ja todentaa laitoksittain koottuina.
   Toiminnanharjoittajien on ennen tässä kohdassa esitettyjen raporttien toimittamista toimivaltaisille
   viranomaisille varmistettava, että todentaja on arvioinut ne, ja sisällytettävä niihin 8 ja 9 artiklan
   mukaisesti annettu todentamislausunto.
   4.       Unioniin sijoittautuneiden yritysten on viimeistään … [36 kuukauden kuluttua tämän asetuksen
   voimaantulosta] toimitettava toimivaltaisille viranomaisille raportti ei-toiminnassa olevien
   omaisuuserien lähdetason metaanipäästöjen suorista mittauksista. Raportoinnissa voidaan tällä tasolla
   käyttää lähdetason mittausta ja näytteenottoa perustana päästöjen arvioinnissa käytettävien erityisten
   päästökertoimien määrittämiselle.
   5.       Unioniin sijoittautuneiden yritysten on viimeistään … [48 kuukauden kuluttua tämän asetuksen
   voimaantulosta] ja sen jälkeen vuosittain viimeistään 30 päivänä maaliskuuta toimitettava
   toimivaltaisille viranomaisille raportti 4 kohdassa esitettyjen ei-toiminnassa olevien omaisuuserien
   lähdetason metaanipäästöjen suorista mittauksista täydennettynä paikalla tapahtuvilla metaanipäästöjen
   mittauksilla, jolloin lähdetason arvioinnit voidaan arvioida ja todentaa laitoksittain koottuina.
   Yritysten on ennen tässä kohdassa esitettyjen raporttien toimittamista toimivaltaisille viranomaisille
   varmistettava, että todentaja on arvioinut ne, ja sisällytettävä niihin 8 ja 9 artiklan mukaisesti annettu
   todentamislausunto.
   6.       Tässä artiklassa säädettyjen raporttien on katettava viimeisin käytettävissä oleva kalenterivuosi
   ja sisällettävä vähintään seuraavat tiedot:
             a) päästölähteen tyyppi ja sijainti;
             b) tiedot yksityiskohtaisesti määritettyä, yksittäistä päästölähdetyyppiä kohti;
             c) yksityiskohtaiset       tiedot    metaanipäästöjen      mittaamiseen    käytetyistä  määrien
             määritysmenetelmistä;
             d) kaikki toiminnassa olevien omaisuuserien metaanipäästöt;
             e) ei-toiminnassa olevien omaisuuserien omistusosuus ja metaanipäästöt kerrottuna
             omistusosuudella;
             f) luettelo yhteisöistä, joilla on operatiivinen määräysvalta ei-toiminnassa olevissa
             omaisuuserissä.
   Komissio vahvistaa täytäntöönpanosäädöksillä raportointimallin 2, 3, 4 ja 5 kohdan mukaisille
   raporteille. Nämä täytäntöönpanosäädökset hyväksytään 32 artiklan 2 kohdassa tarkoitettua menettelyä
   noudattaen.
   7.       Edellä 3 ja 5 kohdassa tarkoitetuissa laitostason mittauksissa on käytettävä asianmukaisia
   määränmääritystekniikoita, joilla voidaan tehdä tällaisia mittauksia.
FI                                                  34                                                  FI
 ---pagebreak---    8.       Jos lähdetason menetelmillä määritettyjen päästömäärien ja laitostason mittauksista saatujen
   päästömäärien välillä on merkittäviä eroja, lisämittaukset on tehtävä saman raportointikauden aikana.
   9.       Kaasuinfrastruktuurin metaanipäästömittaukset on tehtävä soveltuvien eurooppalaisten (CEN)
   tai kansainvälisten (ISO) metaanipäästömäärien määritystä koskevien standardien mukaisesti.
   10.      Jos tiedot pidetään salassa Euroopan parlamentin ja neuvoston direktiivin (EU) 2016/94343
   mukaisesti, toiminnanharjoittajien on ilmoitettava raportissa, minkä tyyppisiä tietoja on pidetty salassa,
   ja perusteltava se.
   11.      Toimivaltaisten viranomaisten on asetettava tässä artiklassa tarkoitetut raportit yleisön ja
   komission saataville kolmen kuukauden kuluessa siitä, kun toiminnanharjoittajat ovat toimittaneet
   tiedot 5 artiklan 4 kohdan mukaisesti.
                                                          13 artikla
                                               Yleinen vähennysvelvoite
   Toiminnanharjoittajien on toteutettava kaikki käytettävissään olevat toimenpiteet metaanipäästöjen
   ehkäisemiseksi ja minimoimiseksi toiminnassaan.
                                                          14 artikla
                                             Vuotojen tunnistus ja korjaus
   1.       Toiminnanharjoittajien on viimeistään … [3 kuukauden kuluttua tämän asetuksen
   voimaantulosta] toimitettava toimivaltaisille viranomaisille vuotojen tunnistus- ja korjausohjelma,
   jossa esitetään yksityiskohtaisesti tämän artiklan vaatimusten mukaisesti suoritettavien kartoitusten
   sisältö.
   Toimivaltaiset viranomaiset voivat vaatia toiminnanharjoittajaa muuttamaan ohjelmaa ottaen huomioon
   tämän asetuksen vaatimukset.
   2.       Toiminnanharjoittajien on viimeistään … [6 kuukauden kuluttua tämän asetuksen
   voimaantulosta] tehtävä kaikkien vastuullaan olevien olennaisten osien kartoitus 1 kohdassa tarkoitetun
   vuotojen tunnistus- ja -korjausohjelman mukaisesti.
   Sen jälkeen vuotojen tunnistus- ja korjauskartoitukset on toistettava kolmen kuukauden välein.
   3.       Toiminnanharjoittajien on käytettävä kartoitusten tekemiseen laitteita, joiden avulla voidaan
   tunnistaa osista vähintään 500 miljoonasosan metaanihäviö.
   4.       Toiminnanharjoittajien on korjattava tai vaihdettava                    kaikki    osat,   joiden     päästöjen
   metaanipitoisuuden todetaan olevan vähintään 500 miljoonasosaa.
   Ensimmäisessä alakohdassa tarkoitetut osat on korjattava tai vaihdettava välittömästi tai
   mahdollisimman pian tunnistuksen jälkeen, kuitenkin viimeistään viiden päivän kuluttua tunnistuksesta
   edellyttäen, että toiminnanharjoittajat voivat osoittaa, etteivät turvallisuuteen liittyvät tai tekniset
   näkökohdat salli välittömiä toimia, ja että toiminnanharjoittajat laativat korjaus- ja seuranta-aikataulun.
   43
            Euroopan parlamentin ja neuvoston direktiivi (EU) 2016/943, annettu 8 päivänä kesäkuuta 2016, julkistamattoman
            taitotiedon ja liiketoimintatiedon (liikesalaisuuksien) suojaamisesta laittomalta hankinnalta, käytöltä ja
            ilmaisemiselta (EUVL L 157, 15.6.2016).
FI                                                       35                                                           FI
 ---pagebreak---    Turvallisuusnäkökohdat ja tekniset näkökohdat, jotka eivät mahdollista toisessa alakohdassa
   tarkoitettuja välittömiä toimia, voivat koskea vain henkilöstön ja lähistöllä olevien ihmisten
   turvallisuutta, ympäristövaikutuksia, metaanihäviön pitoisuutta, osan saavutettavuutta ja osan
   korvaavan osan saatavuutta. Ympäristövaikutuksia koskevat näkökohdat voivat koskea tapauksia,
   joissa korjaus voi johtaa suurempiin metaanipäästöihin verrattuna siihen, että korjausta ei tehdä.
   Jos järjestelmä on pysäytettävä ennen korjauksen tai vaihdon aloittamista, toiminnanharjoittajien on
   minimoitava vuoto yhden päivän kuluessa sen tunnistuksesta ja korjattava vuoto seuraavan
   suunnitellun järjestelmän pysäyttämisen loppuun mennessä tai vuoden kuluessa sen mukaan, kumpi
   ajankohta on aikaisempi.
   5.      Sen estämättä, mitä 2 kohdassa säädetään, toiminnanharjoittajien on tutkittava osat, joiden
   päästöjen metaanipitoisuuden on todettu olevan vähintään 500 miljoonasosaa minkä tahansa aiemman
   kartoituksen aikana, mahdollisimman pian 4 kohdan mukaisesti tehdyn korjauksen jälkeen ja
   viimeistään 15 päivän kuluttua sen jälkeen korjauksen onnistumisen varmistamiseksi.
   Sen estämättä, mitä 2 kohdassa säädetään, toiminnanharjoittajien on tutkittava osat, joiden päästöjen
   metaanipitoisuuden on todettu olevan alle 500 miljoonasosaa, viimeistään kolmen kuukauden kuluttua
   päästöjen tunnistuksesta sen tarkistamiseksi, onko metaanihäviön määrä muuttunut.
   Jos tunnistetaan suurempi turvallisuusriski tai suurempi metaanihäviön riski, toimivaltaiset
   viranomaiset voivat suositella, että asiaankuuluvat osat tutkitaan useammin.
   6.      Toiminnanharjoittajien on pidettävä kirjaa kaikista tunnistetuista vuodoista niiden koosta
   riippumatta ja tarkastettava ne toistuvasti sen varmistamiseksi, että ne korjataan 4 kohdan mukaisesti,
   sanotun kuitenkaan rajoittamatta 7 kohdan mukaisia raportointivelvollisuuksia.
   Toiminnanharjoittajien on pidettävä kirjaa vähintään kymmenen vuoden ajan ja toimitettava nämä
   tiedot toimivaltaisille viranomaisille niiden pyynnöstä.
   7.      Toiminnanharjoittajien on toimitettava sen jäsenvaltion toimivaltaisille viranomaisille, jossa
   kyseiset omaisuuserät sijaitsevat, kuukauden kuluessa kustakin kartoituksesta raportti kartoituksen
   tuloksista ja korjaus- ja seuranta-aikataulu. Raportissa on oltava vähintään liitteessä IV esitetyt asiat.
   Toimivaltaiset viranomaiset voivat vaatia toiminnanharjoittajaa muuttamaan raporttia tai korjaus- ja
   seuranta-aikataulua ottaen huomioon tämän asetuksen vaatimukset.
   8.      Toiminnanharjoittajat voivat siirtää tämän artiklan mukaiset tehtävät jollekin muulle taholle.
   Siirretyt tehtävät eivät vaikuta toiminnanharjoittajien vastuuseen eivätkä toimivaltaisten viranomaisten
   suorittaman valvonnan tehokkuuteen.
   9.      Jäsenvaltioiden on varmistettava, että sertifiointi- ja akkreditointijärjestelmät ja vastaavat
   pätevyysjärjestelmät, mukaan lukien soveltuvat koulutusohjelmat, ovat palveluntarjoajien saatavilla
   kartoituksia varten.
                                                     15 artikla
                                    Tuuletuksen ja soihdutuksen rajoitukset
   1.      Tuuletus on kiellettyä, lukuun ottamatta tässä artiklassa säädettyjä olosuhteita. Rutiininomainen
   soihdutus on kiellettyä.
   2.      Tuuletus on sallittua vain seuraavissa tilanteissa:
           a) hätätilanteessa tai toimintahäiriötilanteessa;
FI                                                  36                                                     FI
 ---pagebreak---             b) jos se on väistämätöntä ja välttämätöntä osien tai laitteiden käyttöä, korjaamista, huoltamista
            tai testaamista varten ja jollei 16 artiklassa säädetyistä raportointivelvoitteista muuta johdu.
   3.       Edellä olevan 2 kohdan b alakohdan mukaiseen tuuletukseen sisältyvät seuraavat
   erityistilanteet, joissa tuuletusta ei voida lopettaa kokonaan:
            a) tiettyjen komponenttien tavanomaisen toiminnan aikana edellyttäen, että laite täyttää kaikki
            määritetyt laitevaatimukset ja sitä huolletaan ja se tarkastetaan asianmukaisesti metaanihäviön
            minimoimiseksi;
            b) lähteen nestemäisen tukoksen purkamiseksi tai puhdistamiseksi ilmakehän paineeseen;
            c) varastointisäiliön tai muun matalapainesäiliön mittauksen tai näytteenoton aikana;
            d) nesteiden siirtäminen varastosäiliöstä tai muusta matalapainesäiliöstä kuljetusvälineeseen
            sovellettavien standardien mukaisesti;
            e) korjauksen ja huollon aikana, mukaan lukien laitteiden tyhjennys ja paineen purkaus
            korjausta ja huoltoa varten;
            f) bradenhead-testin aikana;
            g) pakkaajan vuototestin aikana;
            h) alle 24 tuntia kestävän tuotantotestin aikana;
            i) kun metaani ei ole keräysputken eritelmien mukaista, edellyttäen, että toiminnanharjoittaja
            analysoi metaaninäytteet kahdesti viikossa sen määrittämiseksi, onko vaatimukset täytetty, ja
            reitittää metaanin keräysputkeen heti, kun putkilinjan vaatimukset täyttyvät;
            j) putkistojen, laitteiden tai laitteistojen käyttöönoton aikana ainoastaan niin kauan kuin on
            tarpeen putkistosta tai laitteistosta peräisin olevien epäpuhtauksien poistamiseksi;
            k) putkiston paineentyhjennys possupuhdistuksen aikana keräysputken korjaamiseksi tai
            puhdistamiseksi korjausta tai huoltoa varten ja vain silloin, kun kaasua ei voida pitää suljettuna
            tai ohjata putken osaan, johon se ei vaikuta.
   4.       Jos tuuletus on sallittua 2 ja 3 kohdan nojalla, toiminnanharjoittajat saavat tuulettaa vain, jos
   soihdutus ei ole teknisesti toteutettavissa tai jos se vaarantaa toiminnan tai henkilöstön turvallisuuden.
   Tällaisessa tilanteessa toiminnanharjoittajien on osana 16 artiklassa säädettyjä raportointivelvoitteita
   osoitettava toimivaltaisille viranomaisille, että niiden on pakko valita tuuletus soihdutuksen sijaan.
   5.       Soihdutus on sallittua vain, jos metaanin syöttäminen takaisin, käyttö paikalla tai markkinoille
   toimittaminen ei ole mahdollista muista kuin taloudellisista syistä. Tällaisessa tilanteessa
   toiminnanharjoittajien on osana 16 artiklassa säädettyjä raportointivelvoitteita osoitettava
   toimivaltaisille viranomaisille, että niiden on pakko valita soihdutus metaanin takaisin syöttämisen,
   paikalla käytön tai markkinoille toimittamisen sijaan.
                                                       16 artikla
                             Tuuletus- ja soihdutustapahtumia koskeva raportointi
   1.       Toiminnanharjoittajien on          ilmoitettava    toimivaltaisille   viranomaisille   tuuletus-  ja
            soihdutustapahtumista, jotka:
            a) ovat hätätilanteen tai toimintahäiriön aiheuttamia;
            b) kestävät yhteensä vähintään 8 tuntia 24 tunnin kuluessa yksittäisestä tapahtumasta.
FI                                                    37                                                     FI
 ---pagebreak---    Ensimmäisessä alakohdassa tarkoitettu ilmoitus on tehtävä viipymättä tapahtuman jälkeen ja
   viimeistään 48 tunnin kuluttua tapahtuman alkamisesta tai siitä, kun toiminnanharjoittaja on saanut
   tiedon siitä.
   2.      Toiminnanharjoittajien on toimitettava toimivaltaisille viranomaisille neljännesvuosiraportit
   kaikesta 1 kohdassa ja 15 artiklassa tarkoitetusta tuuletuksesta ja soihdutuksesta liitteessä II esitettyjen
   tekijöiden mukaisesti.
   3.      Toimivaltaisten viranomaisten on asetettava tässä artiklassa tarkoitetut raportit yleisön ja
   komission saataville vuosittain ja 5 artiklan 4 kohdan mukaisesti.
                                                     17 artikla
                                Soihdutusstandardeja koskevat vaatimukset
   1.      Kun laitos rakennetaan, vaihdetaan tai kunnostetaan tai kun siihen asennetaan uusia
   soihtutorneja tai muita polttolaitteita, toiminnanharjoittajat saavat asentaa siihen vain polttolaitteita,
   joissa on automaattisytytin tai jatkuvasti palava sytytysliekki ja jotka poistavat hiilivedyt täydellisesti.
   2.       Toiminnanharjoittajien on varmistettava, että kaikki soihtutornit tai muut polttolaitteet täyttävät
   1 kohdan vaatimukset viimeistään … [12 kuukauden kuluttua tämän asetuksen voimaantulosta].
   3.      Toiminnanharjoittajien on tarkastettava soihtutornit viikoittain liitteessä III esitettyjen tietojen
   mukaisesti.
                                                     18 artikla
                                         Ei-toiminnassa olevat lähteet
   1.      Jäsenvaltioiden on viimeistään … [12 kuukauden kuluttua tämän asetuksen voimaantulosta]
   laadittava ja asetettava julkisesti saataville inventaario kaikista niiden alueella tai lainkäyttöalueella
   sijaitsevista ei-toiminnassa olevista lähteistä, ja inventaariossa on oltava ainakin liitteessä IV esitetyt
   tiedot.
    2.     Kaikkiin ei-toiminnassa oleviin lähteisiin on asennettava laitteet metaanipäästöjen mittaamista
   varten viimeistään … [18 kuukauden kuluttua tämän asetuksen voimaantulosta].
   3.      Raportit edellä 2 kohdassa tarkoitettujen mittausten tuloksista on toimitettava toimivaltaisille
   viranomaisille viimeistään … [24 kuukauden kuluttua tämän asetuksen voimaantulosta] ja sen jälkeen
   vuosittain viimeistään 30 päivänä maaliskuuta, ja niiden on katettava viimeisin kalenterivuosi, jolta
   tiedot ovat käytettävissä. Ennen tässä kohdassa tarkoitettujen raporttien toimittamista toimivaltaisille
   viranomaisille todentajan on arvioitava ne ja sisällytettävä niihin 8 ja 9 artiklan mukaisesti annettu
   todentamislausunto.
   4.      Toimivaltaisten viranomaisten on asetettava tässä artiklassa tarkoitetut raportit yleisön ja
   komission saataville kolmen kuukauden kuluessa siitä, kun toiminnanharjoittajat ovat toimittaneet
   tiedot 5 artiklan 4 kohdan mukaisesti.
   5.      Jäsenvaltiot ovat vastuussa 2 ja 3 kohdassa säädettyjen velvoitteiden täyttämisestä, paitsi jos
   voidaan yksilöidä vastuullinen osapuoli, jolloin vastuussa on kyseinen osapuoli.
FI                                                 38                                                      FI
 ---pagebreak---    6.      Jäsenvaltioiden on laadittava ja pantava täytäntöön vähentämissuunnitelma alueellaan
   sijaitsevien ei-toiminnassa olevien lähteiden kunnostamiseksi, ennallistamiseksi ja sulkemiseksi
   pysyvästi.
   Vähentämissuunnitelmissa on käytettävä 1 kohdassa tarkoitettuja inventaarioita ensisijaisuuden
   määrittämiseksi toiminnoille, mukaan lukien:
           a) lähteiden kunnostaminen, ennallistaminen ja pysyvä sulkeminen;
           b) niihin liittyvien kulkuteiden ennallistaminen;
           c) lähteiden ja aiemman toiminnan vaikutuksen kohteena olevan maan, veden ja luontotyypin
   palauttaminen ennalleen;
           d) vuosittaiset tarkastukset sen varmistamiseksi, että suljetut kaivot eivät enää aiheuta
   metaanipäästöjä.
                                                     4 luku
                                       Metaanipäästöt hiilialalla
                                                     I JAKSO
                  TARKKAILU JA RAPORTOINTI TOIMINNASSA OLEVISSA KAIVOKSISSA
                                                     19 artikla
                                                  Soveltamisala
   1.      Tätä jaksoa sovelletaan maanalaisten hiilikaivosten ja avohiilikaivosten toimintaan.
   2.      Maanalaisten hiilikaivosten toiminnasta aiheutuvia metaanipäästöjä ovat seuraavat:
           a)      kaikkien     kaivostoiminnan    harjoittajan toiminnassa   olevien   ilmanvaihtokuilujen
           metaanipäästöt;
           b)      poistoasemien ja metaaninpoistojärjestelmän metaanipäästöt, jotka syntyvät joko
           tahallisen tai tahattoman tuuletuksen tai soihduissa tapahtuvan puutteellisen palamisen
           seurauksena;
           c)      kaivostoiminnan jälkeiset metaanipäästöt.
   3.      Avohiilikaivosten toiminnasta aiheutuvia metaanipäästöjä ovat seuraavat:
           a)      hiilikaivoksessa louhintaprosessin aikana syntyvät metaanipäästöt;
           b)      kaivostoiminnan jälkeiset metaanipäästöt.
                                                     20 artikla
                                            Tarkkailu ja raportointi
FI                                                  39                                                FI
 ---pagebreak---    1.      Maanalaisten hiilikaivosten osalta kaivostoiminnan harjoittajien on mitattava ja määritettävä
   jatkuvasti kaikkien kaivostoiminnan harjoittajan käyttämien ilmanvaihtokuilujen poistoilman
   metaanipäästöjen määriä laitteilla, joiden metaanipitoisuuden herkkyyskynnys on vähintään 100
   miljoonasosaa. Niiden on myös tehtävä kuukausittaiset otantaan perustuvat mittaukset.
   2.      Poistoasemien toiminnanharjoittajien on jatkuvasti mitattava tuuletetun ja soihdutetun metaanin
   määrät riippumatta tällaisen tuuletuksen ja soihdutuksen syistä.
   3.      Avohiilikaivosten toiminnanharjoittajien on käytettävä kaivostoiminnasta aiheutuvien
   päästömäärien        mittaamiseen       esiintymäkohtaisia       hiilikaivosten       metaanipäästökertoimia.
   Kaivostoiminnan harjoittajien on vahvistettava nämä päästökertoimet neljännesvuosittain
   asianmukaisten tieteellisten standardien mukaisesti ja otettava huomioon ympäröivien kerrostumien
   metaanipäästöt.
   4.      Edellä 1–3 kohdassa tarkoitetut mittaukset ja määrien määritykset on tehtävä asianmukaisten
   eurooppalaisten tai kansainvälisten standardien mukaisesti.
   Jos osa 1 ja 2 kohdassa tarkoitetuissa jatkuvissa mittauksissa käytettävistä mittauslaitteista ei ole
   toiminnassa tiettynä ajanjaksona, laitteesta sen ollessa toiminnassa saatavia lukemia voidaan käyttää
   tietojen suhteutettuun arvioimiseen sillä aikavälillä, jolloin laite ei ole ollut toiminnassa.
   Edellä 1 ja 2 kohdassa tarkoitettuihin jatkuviin mittauksiin käytettävien laitteiden on oltava toiminnassa
   yli 90 prosenttia siitä ajasta, jona niitä käytetään päästöjen tarkkailuun, lukuun ottamatta
   uudelleenkalibroinnin vuoksi pidettyjä seisokkeja.
   5.      Kaivostoiminnan harjoittajien on arvioitava hiilen louhinnan jälkeiset päästöt käyttäen hiilen
   louhinnan jälkeisiä päästökertoimia, joita päivitetään vuosittain esiintymäkohtaisten hiilinäytteiden
   perusteella ja asianmukaisten tieteellisten standardien mukaisesti.
   6.      Kaivostoiminnan harjoittajien ja poistoasemien toiminnanharjoittajien on viimeistään …
   [12 kuukauden kuluttua tämän asetuksen voimaantulosta] ja sen jälkeen vuosittain viimeistään
   30 päivänä maaliskuuta toimitettava toimivaltaisille viranomaisille raportti vuosittaisista lähdetason
   metaanipäästötiedoista tämän artiklan säännösten mukaisesti.
   Raportin on katettava viimeisin käytettävissä oleva kalenterivuosi, ja sen on sisällettävä liitteessä V
   olevassa 1 osassa toiminnassa oleville maanalaisille hiilikaivoksille, liitteessä V olevassa 2 osassa
   toiminnassa oleville avohiilikaivoksille ja liitteessä V olevassa 3 osassa poistoasemille vahvistetut
   tiedot.
   Toiminnanharjoittajien ja poistoasemien toiminnanharjoittajien on ennen tässä kohdassa esitettyjen
   raporttien toimittamista toimivaltaisille viranomaisille varmistettava, että todentaja on arvioinut ne, ja
   sisällytettävä niihin 8 ja 9 artiklan mukaisesti annettu todentamislausunto.
   7.      Toimivaltaisten viranomaisten on asetettava tässä artiklassa tarkoitetut raportit yleisön ja
   komission saataville kolmen kuukauden kuluessa siitä, kun toiminnanharjoittajat ovat toimittaneet
   tiedot 5 artiklan 4 kohdan mukaisesti.
FI                                                  40                                                     FI
 ---pagebreak---                                                     II JAKSO
            TOIMINNASSA OLEVIEN MAANALAISTEN HIILIKAIVOSTEN METAANIPÄÄSTÖJEN
                                                VÄHENTÄMINEN
                                                    21 artikla
                                                  Soveltamisala
   Tätä jaksoa sovelletaan 19 artiklan 2 kohdassa tarkoitettujen maanalaisten hiilikaivosten
   metaanipäästöihin.
                                                    22 artikla
                                             Vähentämistoimenpiteet
   1.      Metaanin tuuletus ja soihdutus poistoasemilla on kielletty [1 päivästä tammikuuta 2025] alkaen,
   lukuun ottamatta hätätilanteita, toimintahäiriötilanteita tai tapauksia, joissa se on kunnossapidon vuoksi
   väistämätöntä ja ehdottoman välttämätöntä. Näissä tapauksissa poistoasemien toiminnanharjoittajat
   saavat suorittaa tuuletuksen vain, jos soihdutus ei ole teknisesti toteutettavissa tai jos se vaarantaa
   toiminnan tai henkilöstön turvallisuuden. Tällaisessa tilanteessa poistoaseman toiminnanharjoittajien
   on osana 23 artiklassa säädettyjä raportointivelvoitteita osoitettava toimivaltaisille viranomaisille, että
   niiden on pakko valita tuuletus soihdutuksen sijaan.
   2.      Metaanin       tuuletus     ilmanvaihtokuilun      kautta     hiilikaivoksissa    (muissa       kuin
   koksihiilikaivoksissa), joiden metaanipäästöt kilotonneina louhittua hiiltä kohti ovat yli 0,5 tonnia, on
   kiellettyä 1 päivästä tammikuuta 2027 alkaen.
   3.      Komissio antaa viimeistään [kolme vuotta tämän asetuksen voimaantulopäivästä] delegoidun
   säädöksen 31 artiklan mukaisesti tämän asetuksen täydentämiseksi asettamalla rajoituksia, jotka
   koskevat metaanin tuuletusta koksihiilikaivosten ilmanvaihtokuiluista.
                                                    23 artikla
                            Tuuletus- ja soihdutustapahtumia koskeva raportointi
   1.      Poistoasemien toiminnanharjoittajien on [1 päivästä tammikuuta 2025] alkaen ilmoitettava
   toimivaltaisille viranomaisille kaikista tuuletus- ja soihdutustapahtumista:
           a) jotka ovat hätätilanteen tai toimintahäiriön aiheuttamia;
           b) jotka ovat poistojärjestelmän huollon vuoksi välttämättömiä.
   Tämä ilmoitus on tehtävä viipymättä tapahtuman jälkeen ja viimeistään 48 tunnin kuluttua tapahtuman
   alkamisesta tai siitä, kun toiminnanharjoittaja on saanut tiedon siitä liitteessä VI vahvistettujen tietojen
   mukaisesti.
   2.      Toimivaltaisten viranomaisten on asetettava tämän artiklan mukaisesti toimitetut tiedot yleisön
   ja komission saataville vuosittain ja 5 artiklan 4 kohdan mukaisesti.
FI                                                 41                                                     FI
 ---pagebreak---                                                       III JAKSO
          SULJETTUJEN JA HYLÄTTYJEN MAANALAISTEN HIILIKAIVOSTEN METAANIPÄÄSTÖT
                                                       24 artikla
                                                    Soveltamisala
   Tätä jaksoa sovelletaan seuraaviin metaanipäästöihin, jotka ovat peräisin hylätyistä ja suljetuista
   maanalaisista hiilikaivoksista, joissa kivihiilen tuotanto on lopetettu:
            a) metaanipäästöt kaikista ilmanvaihtokuiluista, joiden metaanipäästöt jatkuvat edelleen;
            b) metaanipäästöt hiilen louhintalaitteista, joiden käyttö on lopetettu;
            c) muiden tarkasti määriteltyjen pistepäästölähteiden metaanipäästöt liitteessä VII olevan 1 osan
            mukaisesti.
                                                       25 artikla
                                             Tarkkailu ja raportointi
   1.       Jäsenvaltioiden on viimeistään … [12 kuukauden kuluttua tämän asetuksen voimaantulosta]
   laadittava ja asetettava julkisesti saataville inventaario kaikista niiden alueella tai lainkäyttöalueella
   sijaitsevista suljetuista ja hylätyistä hiilikaivoksista liitteessä VII vahvistetun menetelmän mukaisesti,
   ja inventaariossa on oltava ainakin liitteessä VII olevassa 1 osassa esitetyt tiedot.
   2.       Kaikkien liitteessä VII olevan 1 osan vi kohdassa lueteltujen metaanipäästöjä havaitusti
   aiheuttavien tekijöiden metaanipitoisuus on mitattava asianmukaisten tieteellisten standardien
   mukaisesti ja vähintään tuntikohtaisesti.
   Mittauslaitteet on asennettava … [18 kuukautta tämän asetuksen voimaantulopäivästä] alkaen kaikkiin
   liitteessä VII olevan 1 osan v alakohdassa lueteltuihin osiin sellaisissa suljetuissa hiilikaivoksissa ja
   hylätyissä hiilikaivoksissa, joiden toiminta on päättynyt … [50 vuotta ennen tämän asetuksen
   voimaantuloa] jälkeen.
   Edellä 2 kappaleessa tarkoitetuissa mittauksissa käytettävien mittauslaitteiden herkkyyskynnyksen on
   oltava vähintään 10 000 miljoonasosaa.
   Mittauslaitteiden on oltava toiminnassa yli 90 prosenttia siitä ajasta, jona niitä käytetään päästöjen
   tarkkailuun, lukuun ottamatta uudelleenkalibroinnin vuoksi pidettyjä seisokkeja.
   3.       Raportit vuosittaisten lähdetason metaanipäästötietojen arvioista on toimitettava toimivaltaisille
   viranomaisille viimeistään … [24 kuukauden kuluttua tämän asetuksen voimaantulosta] ja sen jälkeen
   vuosittain viimeistään 30 päivänä maaliskuuta.
   Raporttien on katettava viimeisin käytettävissä oleva kalenterivuosi ja sisällettävä liitteessä VII
   olevassa 3 osassa esitetyt osat.
   Ennen tässä kohdassa esitettyjen raporttien toimittamista toimivaltaisille viranomaisille todentajan on
   arvioitava ne ja sisällytettävä niihin 8 ja 9 artiklan mukaisesti annettu todentamislausunto.
FI                                                   42                                                 FI
 ---pagebreak---    4.      Kaivostoiminnan harjoittajat ovat vastuussa 2 ja 3 kohdassa tarkoitetuista vaatimuksista
   suljettujen kaivosten osalta. Kaivostoiminnan harjoittajat ovat vastuussa 2 ja 3 kohdassa tarkoitetuista
   vaatimuksista hylättyjen kaivosten osalta.
   5.      Toimivaltaisten viranomaisten on asetettava tässä artiklassa tarkoitetut raportit yleisön ja
   komission saataville kolmen kuukauden kuluessa siitä, kun toiminnanharjoittajat ovat toimittaneet
   tiedot 5 artiklan 4 kohdan mukaisesti.
                                                    26 artikla
                                           Vähentämistoimenpiteet
   1.      Jäsenvaltioiden on 25 artiklassa tarkoitetun luettelon perusteella laadittava ja pantava täytäntöön
   hylättyjen kivihiilikaivosten metaanipäästöjen vähentämissuunnitelma.
   Vähentämissuunnitelma on toimitettava toimivaltaisille viranomaisille viimeistään … [36 kuukauden
   kuluttua tämän asetuksen voimaantulosta], ja siihen on sisällyttävä vähintään liitteessä VII olevassa
   4 osassa esitetyt tiedot.
   2.      Tuuletus ja soihdutus 25 artiklan 2 kohdassa tarkoitetuista laitteista on kielletty 1 päivästä
   tammikuuta 2030 alkaen, paitsi jos käyttö tai vähentäminen ei ole teknisesti toteutettavissa tai jos se
   vaarantaa ympäristöturvallisuuden tai toiminnan tai henkilöstön turvallisuuden. Tällaisessa tilanteessa
   kaivostoiminnan harjoittajien tai jäsenvaltioiden on osana 25 artiklassa säädettyjä
   raportointivelvoitteita osoitettava, että niiden on pakko valita tuuletus tai soihdutus käytön tai
   vähentämisen sijaan.
                                                    5 luku
                      Unionin ulkopuolella tapahtuvat metaanipäästöt
                                                    27 artikla
                                         Tuojia koskevat vaatimukset
   1.      Tuojien on toimitettava liitteessä VIII esitetyt tiedot tuojajäsenvaltion toimivaltaisille
   viranomaisille viimeistään … [9 kuukauden kuluttua asetuksen voimaantulosta] ja sen jälkeen
   vuosittain viimeistään 31 päivänä joulukuuta.
   Siirretään komissiolle valta antaa delegoituja säädöksiä 31 artiklan mukaisesti tämän asetuksen
   täydentämiseksi muuttamalla tai lisäämällä tietoja, jotka tuojien on toimitettava.
   2.      Jäsenvaltioiden on toimitettava komissiolle tuojien toimittamat tiedot viimeistään …
   [12 kuukauden kuluttua asetuksen voimaantulosta] ja sen jälkeen vuosittain viimeistään 30 päivänä
   kesäkuuta.
   Komissio asettaa tiedot saataville 28 artiklan mukaisesti.
   3.      Komissio tarkastelee tämän artiklan soveltamista viimeistään 31 päivänä joulukuuta 2025 tai,
   katsoessaan näytön riittävän, tätä aikaisemmin ottaen erityisesti huomioon:
FI                                                43                                                      FI
 ---pagebreak---             a)     29 artiklassa tarkoitetun maailmanlaajuisen metaanin tarkkailuvälineen yhteydessä
            kerättyjen käytettävissä olevien metaanipäästötietojen raportoinnin;
            b)     IMEOn tekemän metaanipäästötietojen analyysin;
            c)     tiedot unionin ulkopuolella sijaitsevien energiaa unioniin tuovien toimijoiden tarkkailu-,
            raportointi-, todentamis- ja vähentämistoimenpiteistä; ja
            d)     toimitusvarmuuden ja tasapuoliset toimintaedellytykset mahdollisten lisävelvoitteiden
            tapauksessa, mukaan lukien pakolliset toimenpiteet, kuten metaanipäästönormit tai -tavoitteet,
            ottaen huomioon erikseen öljy-, kaasu- ja hiilialan.
   Tarvittaessa ja perustuen tarvittavaan näyttöön, jotta voidaan varmistaa sovellettavien unionin
   kansainvälisten velvoitteiden täysimääräinen noudattaminen, komissio ehdottaa tähän asetukseen
   muutoksia, joilla tiukennetaan tuojiin sovellettavia vaatimuksia, jotta varmistetaan, että energia-alan
   metaanipäästöjen mittaaminen, raportointi, todentaminen ja lieventäminen ovat tehokkuudeltaan
   vastaavia.
                                                       28 artikla
                                           Metaanin avoimuustietokanta
   1.      Komissio perustaa viimeistään … [18 kuukauden kuluttua asetuksen voimaantulosta] metaanin
   avoimuustietokannan, joka sisältää sille 27 artiklan sekä 12 artiklan 11 kohdan, 16 artiklan 3 kohdan,
   18 artiklan 4 kohdan, 20 artiklan 7 kohdan, 23 artiklan 2 kohdan ja 25 artiklan 5 kohdan mukaisesti
   toimitetut tiedot, ja ylläpitää sitä.
   2.      Edellä 1 kohdassa tarkoitettujen tietojen lisäksi tietokannassa on oltava seuraavat tiedot:
            a)     luettelo maista, joissa fossiilista energiaa tuotetaan ja joista sitä viedään unioniin;
            b)     kunkin a alakohdassa tarkoitetun maan osalta seuraavat tiedot:
                   i) onko sillä käytössä energia-alan metaanipäästöjä koskevia pakollisia
                   sääntelytoimenpiteitä, jotka kattavat tässä asetuksessa säädetyt energia-alan
                   metaanipäästöjen mittaamista, raportointia todentamista ja vähentämistä koskevat
                   tekijät;
                   ii) onko se allekirjoittanut Pariisin ilmastosopimuksen;
                   iii) toimittaako se tarvittaessa kansalliset inventaariot ilmastonmuutosta koskevan
                   Yhdistyneiden kansakuntien puitesopimuksen vaatimusten mukaisesti;
                   iv) sisältyykö ilmastonmuutosta koskevan Yhdistyneiden kansakuntien puitesopimuksen
                   mukaisesti toimitettuihin kansallisiin inventaarioihin tarvittaessa energiametaanipäästöjä
                   koskeva 3. tason raportointi;
                   v) tarvittaessa ilmastonmuutosta koskevan Yhdistyneiden kansakuntien puitesopimuksen
                   mukaisesti toimitettujen kansallisten inventaarioiden mukaisten energia-alan
                   metaanipäästöjen määrä ja se, onko tiedot tarkastettu riippumattomasti;
                   vi) luettelo yrityksistä, jotka vievät fossiilista energiaa unioniin;
                   vii) luettelo yrityksistä, jotka tuovat fossiilista energiaa unioniin.
   2.      Avoimuustietokannan on oltava yleisön saatavilla verkossa maksutta ainakin englanniksi.
   3.      Tätä artiklaa sovelletaan rajoittamatta direktiivin (EU) 2016/943 säännösten soveltamista.
FI                                                    44                                                   FI
 ---pagebreak---                                                      29 artikla
                           Metaanipäästöjen maailmanlaajuinen tarkkailutyökalu
   1.       Komissio perustaa viimeistään … [kahden vuoden kuluttua asetuksen voimaantulosta]
   maailmanlaajuisen metaanintarkkailuvälineen, joka perustuu satelliittitietoihin ja useiden sertifioitujen
   tietojen toimittajien ja palvelujen, kuten EU:n avaruusohjelman Copernicus-komponentin, antamiin
   tietoihin.
   Väline on asetettava yleisön saataville, ja sen on annettava säännöllisesti päivityksiä vähintään suurten
   metaania päästävien energialähteiden suuruusluokasta, toistuvuudesta ja sijainnista.
   2.       Välineen on tiedotettava komission kahdenvälisistä vuoropuheluista, jotka koskevat
   metaanipäästöjä koskevia politiikkoja ja toimenpiteitä. Jos väline tunnistaa uuden merkittävän
   päästölähteen, komissio varoittaa asianomaista maata tietoisuuden ja korjaavien toimien edistämiseksi.
   3.       Tähän artiklaan sovelletaan direktiivin (EU) 2016/943 säännöksiä.
                                                     6 luku
                                             Loppusäännökset
                                                     30 artikla
                                                  Seuraamukset
   1.       Jäsenvaltioiden on vahvistettava tämän asetuksen säännösten rikkomiseen sovellettavia
   seuraamuksia koskevat säännöt ja toteutettava kaikki tarvittavat toimenpiteet sen varmistamiseksi, että
   ne pannaan täytäntöön.
   2.       Seuraamusten on oltava tehokkaita, oikeasuhteisia ja varoittavia, ja niihin voivat kuulua:
   a)       sakot, jotka ovat oikeasuhteisia ympäristövahinkoihin nähden ja joiden suuruuden laskennassa
   varmistetaan, että ne tosiasiallisesti poistavat rikkomisesta vastuussa olevien saamat taloudelliset
   hyödyt ja toistuvien vakavien rikkomisten tapauksessa suurentavat tällaisten sakkojen määrää
   asteittain;
   b)       uhkasakot, joilla toiminnanharjoittajat velvoitetaan lopettamaan rikkominen, noudattamaan
   päätöstä, jossa määrätään korjaavista toimista tai korjaavista toimenpiteistä, toimittamaan tietoja tai
   tekemään tarkastus tapauksen mukaan.
   Jäsenvaltioiden on ilmoitettava seuraamuksia koskevista säännöistä komissiolle viimeistään
   [3 kuukauden kuluttua tämän muutosasetuksen voimaantulopäivästä]. Lisäksi jäsenvaltioiden on
   viipymättä ilmoitettava komissiolle kaikista tällaisiin sääntöihin vaikuttavista myöhemmistä
   muutoksista.
   3.       Vähintään seuraavilla rikkomisilla on seuraamuksia:
   a)        toiminnanharjoittajat tai kaivostoiminnan harjoittajat eivät ole antaneet toimivaltaisille
   viranomaisille tai todentajille niiden tehtäviensä suorittamiseksi tai helpottamiseksi tarvitsemaa apua
   tämän asetuksen mukaisesti;
   b)       toiminnanharjoittajat tai kaivostoiminnan harjoittajat eivät ole toteuttaneet 6 artiklassa
   tarkoitetussa tarkastusraportissa esitettyjä toimia;
FI                                                  45                                                 FI
 ---pagebreak---    c)      toiminnanharjoittajat      tai     kaivostoiminnan       harjoittajat   eivät     ole     toimittaneet
   metaanipäästöraportteja tämän asetuksen mukaisesti, mukaan lukien riippumattomien todentajien 8 ja
   9 artiklan mukaisesti antama todentamisraportti;
   d)      toiminnanharjoittajat eivät ole tehneet vuotojen tunnistus- ja korjauskartoitusta 14 artiklan
   mukaisesti;
   e)      toiminnanharjoittajat eivät ole korjanneet tai korvanneet osia, jatkaneet osien kartoitusta eivätkä
   kirjanneet vuotoja 14 artiklan mukaisesti;
   f)      toiminnanharjoittajat eivät ole toimittaneet raporttia 14 artiklan mukaisesti;
   g)      toiminnanharjoittajat tai kaivostoiminnan harjoittajat ovat suorittaneet tuuletuksen tai
   soihdutuksen muissa kuin 15, 22 ja 26 artiklassa säädetyissä tilanteissa;
   h)      toiminnanharjoittajat ovat suorittaneet rutiininomaisen soihdutuksen;
   i)      toiminnanharjoittajat tai kaivostoiminnan harjoittajat eivät ole osoittaneet, että niiden on ollut
   pakko valita tuuletus soihdutuksen sijaan ja toiminnanharjoittajien tapauksessa soihdutus metaanin
   takaisin syöttämisen, paikalla käytön tai markkinoille toimittamisen sijaan tai kaivostoiminnan
   harjoittajien tapauksessa käytön tai vähentämisen sijaan 15, 22 ja 26 artiklan mukaisesti;
   j)      toiminnanharjoittajat tai kaivostoiminnan harjoittajat eivät ole ilmoittaneet tai raportoineet
   tuuletus- tai soihdutustapahtumista 16, 23 ja 26 artiklan mukaisesti tapauksen mukaan;
   k)      soihtutorneja tai polttolaitteita on käytetty 17 artiklassa säädettyjen vaatimusten vastaisesti;
   l)      tuojat eivät ole toimittaneet 27 artiklan ja liitteen VIII mukaisesti vaadittuja tietoja.
   4.      Jäsenvaltioiden on tarvittaessa otettava seuraamusten määräämisessä huomioon ainakin
   seuraavat ohjeelliset perusteet:
   a)      rikkomisen kesto tai ajalliset vaikutukset, luonne ja vakavuus;
   b)      yrityksen, toiminnanharjoittajan tai kaivostoiminnan harjoittajan vahingon oikea-aikaiseksi
   vähentämiseksi tai korjaamiseksi toteuttamat toimet;
   c)      rikkomisen tahallisuus tai tuottamuksellisuus;
   d)      yrityksen, toiminnanharjoittajan tai kaivostoiminnan harjoittajan aiemmat rikkomukset;
   e)      kaikki yrityksen, toiminnanharjoittajan tai kaivostoiminnan harjoittajan rikkomuksista
   aiheutuneet taloudelliset hyödyt tai menetykset, jos olennaiset tiedot ovat saatavissa;
   f)      yrityksen, toiminnanharjoittajan tai kaivostoiminnan harjoittajan koko;
   g)      viranomaisen kanssa tehtävän yhteistyön aste;
   h)      tapa, jolla rikkominen on tullut viranomaisen tietoon, erityisesti se, onko toiminnanharjoittaja
   ilmoittanut rikkomisesta ja missä laajuudessa;
   i)      asian olosuhteista johtuvat mahdolliset muut raskauttavat tai lieventävät tekijät.
   5.      Jäsenvaltioiden on julkaistava vuosittain tiedot tämän asetuksen nojalla määrättyjen
   seuraamusten tyypistä ja koosta, rikkomuksista ja toiminnanharjoittajista, joille seuraamuksia on
   määrätty.
FI                                                  46                                                      FI
 ---pagebreak---                                                    31 artikla
                                     Siirretyn säädösvallan käyttäminen
   1.       Komissiolle siirrettyä valtaa antaa delegoituja säädöksiä koskevat tässä artiklassa säädetyt
   edellytykset.
   2.       Siirretään komissiolle … päivästä …kuuta … [asetuksen voimaantulopäivä] määräämättömäksi
   ajaksi 8 artiklan 5 kohdassa, 22 artiklan 3 kohdassa ja 27 artiklan 1 kohdassa tarkoitettu valta antaa
   delegoituja säädöksiä.
   3.       Euroopan parlamentti tai neuvosto voi milloin tahansa peruuttaa 8 artiklan 5 kohdassa,
   22 artiklan 3 kohdassa ja 27 artiklan 1 kohdassa tarkoitetun säädösvallan siirron.
   Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee
   voimaan sitä päivää seuraavana päivänä, jona sitä koskeva päätös julkaistaan Euroopan unionin
   virallisessa lehdessä, tai jonakin myöhempänä, kyseisessä päätöksessä mainittuna päivänä. Päätös ei
   vaikuta jo voimassa olevien delegoitujen säädösten pätevyyteen.
   4.       Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä
   asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä
   sopimuksessa vahvistettujen periaatteiden mukaisesti.
   5.       Heti kun komissio on antanut delegoidun säädöksen, komissio antaa sen tiedoksi yhtäaikaisesti
   Euroopan parlamentille ja neuvostolle.
   6.       Edellä 8 artiklan 5 kohdan, 22 artiklan 3 kohdan ja 27 artiklan 1 kohdan nojalla annettu
   delegoitu säädös tulee voimaan ainoastaan, jos Euroopan parlamentti tai neuvosto ei ole kahden
   kuukauden kuluessa siitä, kun asianomainen säädös on annettu tiedoksi Euroopan parlamentille ja
   neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen
   mainitun määräajan päättymistä ilmoittaneet komissiolle, että ne eivät vastusta säädöstä. Euroopan
   parlamentin tai neuvoston aloitteesta tätä määräaikaa jatketaan kahdella kuukaudella.
                                                   32 artikla
                                              Komiteamenettely
   1. Komissiota avustaa asetuksen (EU) 2018/1999 44 artiklalla perustettu energiaunionikomitea.
   2.       Kun viitataan tähän kohtaan, sovelletaan asetuksen (EU) N:o 182/2011 4 artiklaa.
                                                   33 artikla
                                             Uudelleentarkastelu
   1.       Komissio antaa joka viides vuosi Euroopan parlamentille ja neuvostolle kertomuksen tämän
   asetuksen arvioinnista ja tekee tarvittaessa lainsäädäntöehdotuksia tämän asetuksen muuttamiseksi.
   Kertomukset julkaistaan.
   2.       Tätä artiklaa sovellettaessa komissio voi pyytää tietoja jäsenvaltioilta ja toimivaltaisilta
   viranomaisilta ja ottaa huomioon erityisesti tiedot, jotka jäsenvaltiot ovat toimittaneet yhdennetyissä
   kansallisissa energia- ja ilmastosuunnitelmissaan, niiden päivityksissä ja asetuksen (EU) 2018/1999
   mukaisissa kansallisissa energia- ja ilmastosuunnitelmia koskevissa edistymisraporteissaan.
FI                                                47                                                 FI
 ---pagebreak---                                                    34 artikla
                                   Asetuksen (EU) 2019/942 muuttaminen
   Lisätään Euroopan parlamentin ja neuvoston asetuksen (EU) 2019/942 15 artiklaan 5 kohta seuraavasti:
   ”5. ACERin on joka kolmas vuosi laadittava ja asetettava julkisesti saataville indikaattorit ja vastaavat
   viitearvot vertailukelpoisten hankkeiden metaanipäästöjen mittaamiseen, raportointiin ja vähentämiseen
   liittyvien yksikköinvestointikustannusten vertailua varten. Sen on annettava suosituksia indikaattoreista
   ja vertailuarvoista, jotka koskevat [tämän asetuksen] mukaisten velvoitteiden täyttämistä [tämän
   asetuksen] 3 artiklan mukaisesti.”
                                                   35 artikla
                                                 Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu
   Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
   Tehty Brysselissä
   Euroopan parlamentin puolesta                Neuvoston puolesta
   Puhemies                                     Puheenjohtaja
FI                                                48                                                      FI
 ---documentbreak---                      EUROOPAN
                     KOMISSIO
                                            Bryssel 15.12.2021
                                            COM(2021) 805 final
                                            ANNEXES 1 to 8
                                 LIITTEET
                                 asiakirjaan
      EUROOPAN PARLAMENTIN JA NEUVOSTON ASETUKSEKSI
   metaanipäästöjen vähentämisestä energia-alalla ja asetuksen (EU) 2019/942
                               muuttamisesta
    {SEC(2021) 432 final} - {SWD(2021) 459 final} - {SWD(2021) 460 final}
FI                                                                           FI
 ---pagebreak---                                                LIITE I
                         Vuotojen tunnistus-, korjaus- ja seuranta-aikataulut
   Korjausaikataulu
   Tämän asetuksen 14 artiklassa tarkoitettuun korjausaikatauluun on sisällytettävä vähintään
   seuraavat tiedot:
   i)      kaikkien tarkastettujen osien inventaario ja yksilöinti;
   ii)     tarkastuksen tulos sen suhteen, onko havaittu metaanihäviötä, ja jos on, häviön määrä;
   iii)    jos osan metaanipäästön on todettu olevan vähintään 500 miljoonasosaa, maininta
   siitä, onko LDAR-kartoituksen aikana tehty korjaus, ja jos ei ole tehty, miksi, ottaen
   huomioon 14 artiklan 4 kohdan mukaiset vaatimukset siitä, mitkä tekijät voidaan korjauksen
   viivästyessä ottaa huomioon;
   iv)     jos osan metaanipäästöjen on todettu olevan vähintään 500 miljoonasosaa, suunniteltu
   korjausaikataulu, josta käy ilmi suunniteltu korjauspäivä;
   v)      jos osan metaanipäästöjen on edellisessä LDAR-kartoituksessa todettu olevan alle
   500 miljoonasosaa mutta LDAR-seurannassa, jossa on tarkistettu metaanihäviön määrän
   muuttuminen, vähintään 500 miljoonasosaa, maininta siitä, onko korjaus tehty välittömästi, ja
   jos ei ole tehty, miksi (kuten iii kohdassa), ja suunniteltu korjausaikataulu, josta käy ilmi
   suunniteltu korjauspäivämäärä.
   Tämän jälkeen on laadittava korjauksen jälkeinen aikataulu, josta käy ilmi, milloin korjaukset
   on tosiasiallisesti tehty.
   Seuranta-aikataulu
   Tämän asetuksen 14 artiklassa tarkoitettuun seuranta-aikatauluun on sisällytettävä vähintään
   seuraavat tiedot:
   i)      kaikkien tarkastettujen osien inventaario ja yksilöinti;
   ii)     tarkastuksen tulos sen suhteen, onko havaittu metaanihäviötä, ja jos on, häviön määrä;
   iii)    jos osan metaanipäästöjen on havaittu olevan vähintään 500 miljoonasosaa, tulokset
   korjauksen jälkeisestä seurannasta, jossa on tarkistettu, onko korjaus onnistunut;
   iv)     jos osan metaanipäästöjen on havaittu olevan alle 500 miljoonasosaa, tulokset
   jälkikäteen tehdystä LDAR-seurannasta, jossa on tarkistettu, onko metaanihäviön määrä
   muuttunut, ja havaintoon perustuva suositus.
FI                                                 1                                              FI
 ---pagebreak---                                                LIITE II
                       Tuuletus- ja soihdutustapahtumia koskeva raportointi
   Toiminnanharjoittajien on 16 artiklan mukaisesti raportoitava toimivaltaisille viranomaisille
   soihdutetusta tai tuuletetusta metaanista vähintään seuraavat tiedot:
   i)      toiminnanharjoittajan nimi;
   ii)     omaisuuserän nimi ja tyyppi;
   iii)    käytetyt laitteet;
   iv)     päivämäärä(t) ja kellonaika(/-ajat), jolloin tuuletus tai soihdutus on havaittu tai
   aloitettu ja lopetettu;
   v)      tuuletetun tai soihdutetun maakaasun mitattu tai arvioitu tilavuus;
   vi)     tuuletuksen tai soihdutuksen syy ja luonne;
   vii)    toimenpiteet tuuletuksen tai soihdutuksen keston ja määrän rajoittamiseksi;
   viii) toteutetut korjaavat toimenpiteet tuuletuksen tai soihdutuksen syyn poistamiseksi ja
   toistumisen estämiseksi;
   ix)     17 artiklan mukaisesti suoritettujen soihtutornien viikoittaisten tarkastusten tulokset.
FI                                                 2                                                FI
 ---pagebreak---                                                  LIITE III
                                       Soihtutornien tarkastukset
   Viikoittaisiin soihtutornitarkastuksiin on sisällyttävä kattava kuulo-, näkö- ja hajuaistin
   varainen tarkastus (mukaan lukien soihtutornien ulkoinen silmämääräinen tarkastus, kuuntelu
   paine- ja nestevuotojen varalta sekä haistaminen epätavallisten ja voimakkaiden hajujen
   varalta).
   Tarkastuksen aikana toiminnanharjoittajan on tarkastettava kaikki osat – mukaan lukien
   soihtutornit, näytteenottoluukut, suljetut ilmanvaihtojärjestelmät, pumput, kompressorit,
   paineenrajoituslaitteet, venttiilit, putket, laipat, liittimet ja niihin liittyvät putkistot – vikojen,
   vuotojen ja päästöjen havaitsemiseksi.
   Raportissa on esitettävä seuraavat havainnot:
   i)       Sytytetyt soihdut: Katsotaanko palamisen olevan täydellistä vai epätäydellistä?
   Epätäydellinen palaminen määritellään niin, että soihdun näkyvät päästöt kestävät yhteensä
   yli viisi minuuttia kahden peräkkäisen tunnin aikana.
   ii)      Sytyttämättömät soihdut: Onko sytyttämättömässä soihdussa kaasunpoistoaukko vai
   ei? Jos siinä on kaasunpoistoaukko, toimenpide sen korjaamiseksi on toteutettava 6 tunnin
   kuluessa tai huonon sään tai muiden ääriolosuhteiden tapauksessa 24 tunnin kuluessa.
FI                                                    3                                                    FI
 ---pagebreak---                                                  LIITE IV
                            Ei-toiminnassa olevien lähteiden inventaariot
   Tämän asetuksen 18 artiklan mukaan ei-toiminnassa olevien lähteiden inventaarioissa on
   oltava vähintään seuraavat tiedot:
   i)      tapauksen mukaan toiminnanharjoittajan, omistajan tai luvanhaltijan nimi ja osoite;
   ii)     lähteen tai lähteen sijaintipaikan nimi, tyyppi ja osoite;
   iii)    kartta, jossa esitetään lähteen tai lähteen sijaintipaikan rajat;
   iv)     metaanipitoisuusmittausten tulokset.
FI                                                   4                                         FI
 ---pagebreak---                                                 LIITE V
                       Toiminnassa olevia hiilikaivoksia koskeva raportointi
   1 osa
   Tämän asetuksen 19 ja 20 artiklan mukaisesti maanalaisten kaivosten toimintaa koskevissa
   raporteissa on oltava vähintään seuraavat tiedot:
   i)      kaivostoiminnan harjoittajan nimi ja osoite;
   ii)     kaivoksen osoite;
   iii)    kunkin kaivoksen tuottaman hiililajin tonnimäärä;
   iv)     kaikkien kaivoksessa käytettävien ilmanvaihtokuilujen osalta:
           1) nimi (jos sellainen on);
           2) käyttöaika, jos se poikkeaa raportointikaudesta;
           3) koordinaatit;
           4) käyttötarkoitus (imu, poisto);
           5) metaanipäästöjen mittaamiseen ja määrän määrittämiseen käytettävän
           mittauslaitteen tekninen eritelmä ja valmistajan määrittelemät optimaaliset
           toimintaolosuhteet;
           6) sen ajan osuus, jonka jatkuvatoiminen mittauslaite on ollut toiminnassa;
           7) onko valittu eurooppalainen vai kansainvälinen standardi seuraaville:
                   – metaaninmittauslaitteiden näytteenottopaikka;
                   – virtausnopeuden mittaus;
                   – metaanipitoisuuksien mittaus;
           8) jatkuvatoimisen mittauslaitteen rekisteröimät metaanipäästöt (tonneina);
           9) kuukausittaiseen näytteenottoon perustuvat kirjatut metaanipäästöt (tonnia tuntia
           kohti), jotka kattavat seuraavat tiedot:
                   – näytteenoton päivämäärä;
                   – näytteenottotekniikka;
                   – ilmakehän olosuhteiden (paine, lämpötila ja kosteus) lukemat, kun mittaus on
           tehty sopivalta etäisyydeltä, jotta ne kuvastavat olosuhteita, joissa jatkuvatoiminen
           mittauslaite toimii;
           11) jos kaivos on yhteydessä toiseen kaivokseen jollakin tavalla, joka mahdollistaa
           ilman virtaamisen kaivosten välillä, kaivoksen nimi;
   v)      kaivostoiminnan jälkeiset päästökertoimet ja niiden laskennassa käytetyn menetelmän
   kuvaus;
   vi)     kaivostoiminnan jälkeiset päästöt (tonneina).
FI                                                  5                                             FI
 ---pagebreak---    2 osa
   Tämän asetuksen 19 ja 20 artiklan mukaisesti avokaivosten toimintaa koskevissa raporteissa
   on oltava vähintään seuraavat tiedot:
   i)      kaivostoiminnan harjoittajan nimi ja osoite;
   ii)     kaivoksen osoite;
   iii)    kunkin kaivoksen tuottaman hiililajin tonnimäärä;
   iv)     kaikki kaivoksessa käytetyt esiintymät sisältävä kartta, jossa esitetään näiden
   esiintymien rajat;
   v)      kustakin hiiliesiintymästä seuraavat tiedot:
           1) nimi (jos sellainen on);
           2) käyttöaika, jos se poikkeaa raportointikaudesta;
           3) kaivostoiminnasta aiheutuvien metaanipäästöjen määrittämisessä käytetyn
           kokeellisen menetelmän kuvaus, mukaan lukien menetelmän valinta ympäröivien
           kerrostumien metaanipäästöjen huomioon ottamiseksi;
   vi)     kaivostoiminnan jälkeiset päästökertoimet ja niiden laskennassa käytetyn menetelmän
   kuvaus;
   vii)    kaivostoiminnan jälkeiset päästöt.
   3 osa
   Tämän asetuksen 19 ja 20 artiklan mukaisesti poistoasemien toimintaa koskevissa raporteissa
   on oltava vähintään seuraavat tiedot:
   i)      kaivostoiminnan harjoittajan nimi ja osoite;
   ii)     kaivoksen/kaivosten poistojärjestelmän poistaman metaanin tonnimäärä kaivoksittain;
   iii)    tuuletetun metaanin tonnimäärä;
   iv)     soihdutetun metaanin tonnimäärä;
   v)      soihdutuksen tehokkuus;
   vi)     talteen otetun metaanin käyttö.
FI                                                 6                                           FI
 ---pagebreak---                                               LIITE VI
              Poistoasemien tuuletus- ja soihdutustapahtumia koskeva raportointi
   Poistoaseman toiminnanharjoittajien on 23 artiklan mukaisesti raportoitava toimivaltaisille
   viranomaisille vähintään seuraavat tiedot soihdutetusta tai tuuletetusta metaanista:
   i)      toiminnanharjoittajan nimi ja osoite;
   ii)     ajankohta, jolloin tapahtuma havaittiin ensimmäisen kerran;
   iii)    tuuletus- ja soihdutustapahtuman syy;
   iv)     tuuletetun ja soihdutetun metaanin tonnimäärä (tai arvio siitä, jos määrän
   ilmoittaminen ei ole mahdollista).
FI                                                 7                                           FI
 ---pagebreak---                                                LIITE VII
                                     Suljetut ja hylätyt kaivokset
   1 osa
   Tämän asetuksen 24 ja 25 artiklan mukaisesti maanalaisten kaivosten toimintaa koskevissa
   inventaarioissa on oltava vähintään seuraavat tiedot:
   i)     tapauksen mukaan toiminnanharjoittajan, omistajan tai luvanhaltijan nimi ja osoite;
   ii)    sijaintipaikan osoite;
   iii)   kartta, jossa esitetään kaivoksen rajat;
   iv)    kaaviot louhoksista ja niiden tilasta;
   v)     seuraavien osien metaanipitoisuusmittauksen tulokset:
          1) kaikki ilmanvaihtokuilut, joita kaivoksessa käytetään toiminnan aikana, ja niistä
   seuraavat tiedot:
                    – kuilun koordinaatit;
                    – kuilun nimi (jos sellainen on);
                    – sulkemisen tilanne ja sulkemismenetelmä, jos tiedossa;
          2) käyttämättömät ilmanpoistoputket;
          3) käyttämättömät kaasunpoistolähteet;
          4) puhkeamat;
          5) tunnistettavissa olevat kerrostuman murtumat, jotka sijaitsevat kaivoksen alueella
          tai liittyvät sen aiempaan hiiliesiintymään;
          6) muut kirjatut mahdolliset pistepäästölähteet.
   2 osa
   Edellä 1 osan v alakohdassa tarkoitetut mittaukset on tehtävä seuraavien periaatteiden
   mukaisesti:
   i)     Mittaukset on tehtävä ilmanpaineella mahdollisen metaanivuodon havaitsemiseksi ja
   asianmukaisten tieteellisten standardien mukaisesti.
   ii)    Mittaukset on tehtävä laitteella, jonka herkkyyskynnys on vähintään 10 000 ppm, ja
   mahdollisimman lähellä mitattua päästölähdettä.
   iii)   Mittauksiin on liitettävä seuraavat tiedot:
          1) mittauspäivämäärä;
          2) ilmanpaine;
          3) mittauksessa käytettävien laitteiden tekniset tiedot;
   iv)    Kahden tai useamman kaivoksen aiemmin käyttämät ilmanvaihtokuilut on
   kohdennettava vain yhdelle kaivokselle, jotta vältetään kaksinkertainen laskenta.
FI                                                  8                                           FI
 ---pagebreak---    3 osa
   Tämän asetuksen 25 artiklan 3 kohdassa tarkoitetun raportin on sisällettävä seuraavat tiedot:
   i)      tapauksen mukaan toiminnanharjoittajan, omistajan tai luvanhaltijan nimi ja osoite;
   ii)     sijaintipaikan osoite;
   iii)    kaikkien 25 artiklan 3 kohdassa mainittujen osien metaanipäästöt, mukaan lukien:
           1) osan tyyppi;
           2) mittauksessa käytettävien mittauslaitteiden tekniset yksityiskohdat, herkkyys
           mukaan lukien;
           3) sen ajan osuus, jonka mittauslaite on ollut toiminnassa;
           4) mittauslaitteen rekisteröimä metaanipitoisuus;
           5) osan metaanipäästöarviot.
   4 osa
   Tämän asetuksen 26 artiklan 1 kohdassa tarkoitetun vähennyssuunnitelman on sisällettävä
   seuraavat tiedot:
   i)      luettelo kaikista 25 artiklan 3 kohdassa tarkoitetuista osista;
   ii)     25 artiklan 3 kohdassa esitettyjen osien metaanipäästöjen vähentämisen tekninen
   toteutettavuus;
   iii)    25 artiklan 3 kohdassa esitettyjen osien metaanipäästöjen vähentämisen aikataulu.
FI                                                 9                                             FI
 ---pagebreak---                                                 LIITE VIII
                                      Tuojilta edellytettävät tiedot
   Tässä liitteessä ’viejällä’ tarkoitetaan kunkin tuojan tekemän, fossiilisen energian
   toimittamista unioniin koskevan toimitussopimuksen toista sopimuspuolta.
   Tuojien on 27 artiklan mukaisesti toimitettava seuraavat tiedot:
   i)       viejän nimi ja osoite ja tuottajan nimi ja osoite, jos tuottaja on eri kuin viejä;
   ii)      unionin tilastollisten alueyksiköiden nimikkeistön (NUTS) tasoa 1 vastaavat maa ja
   alueet, joissa energia on tuotettu, ja unionin tilastollisten alueyksiköiden nimikkeistön
   (NUTS) tason 1 maat, joiden kautta energia on kuljetettu siihen asti, kunnes se on saatettu
   unionin markkinoille;
   iii)     öljyn ja fossiilisen kaasun osalta se, onko viejä sitoutunut mittaamaan
   metaanipäästöjään ja raportoimaan niistä joko itsenäisesti tai osana sitoumuksia, jotka
   koskevat kansallisten kasvihuonekaasuinventaarioiden raportoimista ilmastonmuutosta
   koskevan Yhdistyneiden kansakuntien puitesopimuksen (UNFCCC) vaatimusten mukaisesti,
   ja onko se UNFCCC:n raportointivaatimusten tai öljy- ja kaasualan metaanipäästöjä koskevan
   kumppanuuden 2.0 standardien mukainen. Tähän on liitettävä jäljennös viimeisimmästä
   metaanipäästöjä koskevasta raportista, johon on tarvittaessa liitettävä 12 artiklan 6 kohdassa
   tarkoitetut tiedot. Raportoinnissa on määriteltävä kunkin päästötyypin osalta käytetty määrän
   määritysmenetelmä (kuten UNFCCC-tasot tai OGMP-tasot);
   iv)      öljyn ja kaasun osalta se, soveltaako viejä metaanipäästöjään koskevia sääntely- tai
   vapaaehtoisia toimenpiteitä, kuten vuotojen tunnistus- ja korjauskartoituksia tai metaanin
   tuuletuksen ja soihdutuksen valvontaa ja rajoittamista koskevia toimenpiteitä. Tähän on
   liitettävä kuvaus tällaisista toimenpiteistä, mukaan lukien mahdollisuuksien mukaan raportit
   vuotojen tunnistus- ja korjauskartoituksista ja tuuletus- ja soihdutustapahtumista
   viimeisimmältä käytettävissä olevalta kalenterivuodelta;
   v)       hiilen osalta se, onko viejä sitoutunut mittaamaan metaanipäästöjään ja raportoimaan
   niistä joko itsenäisesti tai osana sitoumuksia, jotka koskevat kansallisten
   kasvihuonekaasuinventaarioiden raportoimista ilmastonmuutosta koskevan Yhdistyneiden
   kansakuntien puitesopimuksen (UNFCCC) vaatimusten mukaisesti, ja onko se UNFCCC:n
   raportointivaatimusten tai jonkin kansainvälisen tai eurooppalaisen metaanipäästöjen
   tarkkailua, raportointia ja todentamista koskevan standardin mukainen. Tähän on liitettävä
   jäljennös viimeisimmästä metaanipäästöjä koskevasta raportista, johon on tarvittaessa
   liitettävä 20 artiklan 6 kohdassa tarkoitetut tiedot. Raportoinnissa on määriteltävä kunkin
   päästötyypin osalta käytetty määrän määritysmenetelmä (kuten UNFCCC-tasot tai OGMP-
   tasot);
   vi)      hiilen osalta se, soveltaako viejä metaanipäästöjään koskevia sääntely- tai
   vapaaehtoisia toimenpiteitä, kuten metaanin tuuletuksen ja soihdutuksen valvontaa ja
   rajoittamista koskevia toimenpiteitä. Tähän on liitettävä kuvaus tällaisista toimenpiteistä,
   mukaan lukien mahdollisuuksien mukaan raportit tuuletus- ja soihdutustapahtumista
   viimeisimmältä käytettävissä olevalta kalenterivuodelta;
   vii)     edellä iii ja v alakohdassa tarkoitettujen raporttien riippumattoman tarkastuksen
   suorittaneen yksikön nimi, jos tällainen yksikkö on olemassa.
FI                                                   10                                           FI